Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
f20343c3-0887-4fcf-9109-7bfef6ff4425	ចូលស្តុកបណ្តើរៗហើយ ! កម្ពុជាបញ្ជាទិញ ៣,០០០ ក្តារមឈូស ពីប្រទេសថៃ សម្រាប់ដាក់អ្នកស្លាប់ដោយសារជំងឺកូវីដ១៩	បន្ទាយមានជ័យ ៖ អាជ្ញាធរខេត្តបន្ទាយមានជ័យ បានឲ្យដឹងថា ក្តារមឈូសចំនួន ៣.០០០ ត្រូវបានរាជរដ្ឋាភិបាលបញ្ជាទិញពីប្រទេសថៃ សម្រាប់ដាក់អ្នកស្លាប់ដោយសារជំងឺកូវីដ១៩ ខណៈដែលនៅប្រទេសកម្ពុជា មានអ្នកស្លាប់ពីជំងឺដ៏កាចសាហាវនេះបានកើនឡើងជារៀងរាល់ថ្ងៃ។ នេះបើតាមលោក ង៉ោ ម៉េងជ្រូន អភិបាលរងខេត្តបន្ទាយមានជ័យ បានប្រាប់ឲ្យដឹងថា តាមគម្រោង គឺរាជរដ្ឋាភិបាលបានបញ្ជាទិញក្តារមឈូសចំនួន ៣.០០០ ពីប្រទេសថៃ សម្រាប់អ្នកស្លាប់ដោយសារជំងឺកូវីដ១៩។ គួរបញ្ជាក់ថា កាលពីថ្ងៃទី១ ខែកក្កដា ឆ្នាំ២០២១ សម្តេចតេជោ ហ៊ុន សែន នាយករដ្ឋមន្រ្តីកម្ពុជា បានបញ្ជាឲ្យអាជ្ញាធរនៅតាមបណ្តាខេត្ត ទិញក្តារមឈូស មករក្សាទុកនៅតាមមន្ទីរពេទ្យដែលព្យាបាលអ្នកជំងឺកូវីដ១៩ ដើម្បីត្រៀមសម្រាប់ដាក់ជំងឺដែលបានស្លាប់ដោយសារជំងឺនេះ យកទៅបូជា ឬ បញ្ចុះ ដែលជាការគោរពទៅដល់វិញ្ញាណក្ខន្តអ្នកស្លាប់។ ជាមួយគ្នានោះផងដែរ សម្តេចតេជោ ហ៊ុន សែន ក៏បានបញ្ជាទៅក្រសួងបរិស្ថាន ក្រសួងកសិកម្ម និងលោក សៅ សុខា ប្រធានគណៈកម្មការក្នុងការបង្រ្កាបបទឧក្រិដ្ឋកម្មព្រៃឈើ ឲ្យយកឈើដែលបានរឹបអូស មកធ្វើជាក្តារមឈូសឲ្យបានរហ័ស ព្រោះពេលអ្នកជំងឺស្លាប់យកទៅបញ្ចុះសូម្បីតែមឈូសក៏គ្មាន យកទៅបូជា ក៏គ្មានមឈូសទៀត ដែលហាក់មិនគួរគប្បីធ្វើបែបនេះចំពោះសពសោះ។ សម្តេចតេជោ ហ៊ុន សែន ក៏បានបញ្ជាទៅក្រសួងសេដ្ឋកិច្ច និងហិរញ្ញវត្ថុ ត្រូវផ្តល់ថវិកាទិញក្តារមឈូសដែលមានលក់ ដើម្បីយកមកស្តុកទុកក្នុងដៃឲ្យបាន ៨០ ភាគរយ នៅតាមមន្ទីរពេទ្យនៅភ្នំពេញ និងនៅតាមខេត្ត៕ រក្សាសិទ្ធិដោយ៖ លឹម ហុង	2021-07-06T16:29:15+07:00	cen.com.kh	https://cen.com.kh/archives/355821.html
fe7cb133-4b80-4602-a8c7-46bc397bf29d	សភាពស្បែកទាំង៨ នេះ បញ្ជាក់ថាសុខភាពកំពុងមានបញ្ហា	ក្នុងករណីយើងមានសញ្ញាមិនប្រក្រតីលើស្បែក ការទៅជួបគ្រូពេទ្យជំនាញខាងជំងឺសើស្បែកគឺជារឿងសំខាន់ ព្រោះថាគ្រូពេទ្យជំនាញនេះអាចមានលទ្ធភាពសម្គាល់ពីភាពមិនប្រក្រតីមាននៅលើស្បែកយើងថាអាចទាក់ទងទៅនឹងជំងឺណាមួយ។ ការទៅជួបគ្រូពេទ្យជំនាញខាងសើស្បែកអាចថាត្រូវចំណាយថ្លៃខ្ពស់បន្តិច តែក្រោយពីបានជួយប្រឹក្សារួចហើយនិងដឹងពីសញ្ញាដូចខាងក្រោមនេះគឺរឹតតែសំខាន់ទៅទៀត។ ការញ៉ាំអាហារមានជាតិប្រៃច្រើនពេកអាចបណ្តាលឲ្យរាងកាយយើងប្រមូលផ្តុំនូវជាតិទឹកទៅក្រោមភ្នែករបស់យើង ដែលបណ្តាលឲ្យក្រោមភ្នែកមានសភាពប៉ោងហើម។ មូលហេតុមួយទៀតនៃការប៉ោងនៅក្រោមភ្នែកគឺប្រតិកម្មអាលែកហ្សី។ ប្រតិកម្មអាលែកហ្សីអាចធ្វើឲ្យសរសៃឈាមនៅក្រោមស្បែករីកធំ និងងាយធ្វើឲ្យចេញឈាមតិចតួចនៅជុំវិញភ្នែកយើងដែលបណ្តាលឲ្យឡើងខ្មៅនៅក្រោមភ្នែក។ ស្បែកពណ៌ប្រផេះអាចជាសញ្ញាព្រមាននៃបញ្ហាសុខភាពជាច្រើន។ ភាគច្រើននៃអ្នកមានស្បែកពណ៌ប្រផេះគឺបណ្តាលមកពីកង្វះអុកស៊ីសែននៅក្នុងឈាម ដែលអាចបណ្តាលឲ្យមានការគាំងបេះដូង ជំងឺរលាកសួត ជំងឺរបេងសួត និងមហារីកមួយចំនួនទៀតផងដែរ។ ការប៉ះពាល់នឹងពន្លឺព្រះអាទិត្យមិនមែនជារឿងតែមួយគត់ដែលអាចផ្លាស់ប្តូរពណ៌ស្បែករបស់យើងនោះទេ។ ស្នាមពណ៌ត្នោត និងពណ៌ប្រផេះនៅក្លៀក ឬក្រលៀនអាចជាសញ្ញានៃការមានជំងឺទឹកនោមផ្អែម។ ស្បែកស្ងួតដែលអមជាមួយនឹងសក់ស្ងួត និងក្រចកផុយអាចបង្ហាញថាយើងមានបញ្ហាជាមួយនឹងក្រពេញទីរ៉ូអ៊ីត។ ជាធម្មតាស្បែករបស់យើងមានសភាពទន់ និងមានសំណើម។ ស្បែកដែលមានសភាពស្ងួតធ្ងន់ធ្ងរអាចបណ្តាលមកពីកង្វះនៃវីតាមីនA និង អាស៊ីតខ្លាញ់សំខាន់ៗដូចជាអូមេហ្គា ៣ ឬស័ង្កសី។ មនុស្សគ្រប់គ្នាសុទ្ធតែមានការប៉ះពាល់ដោយកាំរស្មីពន្លឺព្រះអាទិត្យ ប៉ុន្តែការប៉ះពាក់នេះអាចមានបញ្ហាដល់សុខភាពប្រសិនបើស្បែករបស់យើងងាយនឹងរលាកដោយពន្លឺព្រះអាទិត្យពេក។ Photosensitivity ឬការមានប្រតិកម្មខ្លាំងដោយពន្លឺព្រះអាទិត្យពីកាំរស្មីយូវីអាចមានលើអ្នកដែលមានជំងឺនៃប្រព័ន្ធភាពស៊ាំ lupus erythematosus ។ ស្នាមកន្ទួលដែលធ្វើឲ្យយើងរមាស់ និងមានពងបែកអាចជាទម្រង់មួយនៃជំងឺ dermatitis herpetiformis ដែលជាជំងឺស្បែកបណ្តាលមកពីជំងឺពោះវៀនធំ (celiac disease)។ ជំងឺនេះច្រើនកើតមានលើអ្នកដែលមានប្រតិកម្មជាមួយសារជាតិ gluten (gluten intolerant) ដែលជាប្រូតេអ៊ីនម្យ៉ាងមាននៅក្នុងស្រូវសាឡី។ ការរមាស់អាចកើតមានពេញរាងកាយ ប៉ុន្តែច្រើនកើតលើជង្គង់ កែងដៃ ស្បែកក្បាល ខ្នង និងគូទ។ កន្ទួលដែលបណ្តាលមកពីជំងឺពោះវៀនធំ ច្រើនកើតមានបន្ទាប់ពីយើងមានអារម្មណ៍ថាក្តៅនៅត្រង់តំបន់ដែលរមាស់។ សំរាប់គ្នាយើងដែលចូលចិត្តបរិភោគការ៉ុត ឬអាហារណាដែលមានជាតិខារ៉ូទីន (carotene)ច្រើនអាចនឹងធ្វើឲ្យស្បែកប្រែទៅជាពណ៌ទឹកក្រូច។ ដើម្បីឲ្យស្បែកយើងប្រែមកសភាពដើមវិញយើងគ្រាន់តែបន្ថយការបរិភោគអាហារមានជាតិ carotene ទៅបានហើយ។ គ្នាយើងដែលមានស្បែកឡើងពណ៌ត្នោតដោយមិនទាំងបានអាំងថ្ងៃផងនោះ អាចជាសញ្ញានៃជំងឺតំណពូជដែលហៅថាជំងឺ hemochromatosis ជាប្រភេទជំងឺម្យ៉ាងទាក់ទងនឹងការចាល់ជាតិដែក អាចធ្វើឲ្យខូចថ្លើម។ ដូច្នេះប្រសិនបើយើងមិនសូវត្រូវពន្លឺព្រះអាទិត្យច្រើន ប៉ុន្តែស្បែករបស់យើងចាប់ផ្តើមប្រែពណ៌ទៅជាពណ៌ត្នោត យើងត្រូវទៅរកជំនួយពីគ្រូពេទ្យឲ្យបានឆាប់បំផុត៕ ចុចអាន៖ ចុចអាន៖	2021-07-06T16:02:00+07:00	kampucheathmey.com	https://www.kampucheathmey.com/health/155139
b9417b3c-1363-4783-9571-9b0fc1a2bb3a	កម្ពុជា-JICA ដាក់ឲ្យដំណើរការ គម្រោងពង្រឹងសមត្ថភាព ឆ្លើយតប វិបត្តិជំងឺកូវីដ-១៩(Video)	តាមសេចក្ដីប្រកាសព័ត៌មានរបស់ JICA នាថ្ងៃទី៥ ខែកក្កដា ឆ្នាំ២០២១ បានឲ្យដឹងថា គោលបំណងនៃគម្រោងនេះ គឺដើម្បីពង្រឹងប្រព័ន្ធចែកចាយ វ៉ាក់សាំងការពារជំងឺកូវីដ១៩ និងពង្រឹងសមត្ថភាព ការធ្វើរោគវិនិច្ឆ័យ ព្រមទាំងប្រព័ន្ធតាមដាន និងវាយតម្លៃដើម្បីឆ្លើយតប ទៅនឹងវិបត្តិជំងឺកូវីដ-១៩។ ពិសេសជាងនេះទៅទៀត តាមរយៈគម្រោងនេះ គឺ ទី១- ប្រព័ន្ធចែកចាយវ៉ាក់សាំង ,ទី២- សមត្ថភាពធ្វើរោគវិនិច្ឆ័យ រកជំងឺកូវីដ-១៩ នៅតាមបណ្តារមន្ទីរពិសោធន៍ ថ្នាក់តំបន់ ,ទី៣- សមត្ថភាពធ្វើរោគវិនិច្ឆ័យ រកជំងឺកូវីដ-១៩ និងជំងឺរលាកសួត និងទី៤-ការតាមដានថែទាំ មន្ទីរពិសោធន៍រកជំងឺកូវីដ-១៩ ក៏ដូចជាការវាយតម្លៃ កម្មវិធីផ្តល់វ៉ាក់សាំងការពារ ជំងឺកូវីដ-១៩ តាមរយៈការណែនាំអំពីការធ្វើ Serological Test នឹងត្រូវបានពង្រឹង។ ដើម្បីសម្រេចបាន នូវគោលដៅខាងលើ ការបង្កើតនូវប្រព័ន្ធសម្រាប់ថែរក្សា និងដឹកជញ្ជូនវ៉ាក់សាំង ក៏ដូចជាឧបករណ៍ និងសម្ភារសម្រាប់ធ្វើតេស្ត (PCR) និងធ្វើវិភាគឈាម រួមទាំងម៉ាស៊ីន Computer-Aided Diagnosis (CAD) នឹងត្រូវបានផ្តល់ជូន ទៅក្រសួងសុខាភិបាល រួមជាមួយការបណ្តុះបណ្តាល សម្រាប់ការប្រើប្រាស់ ឧបករណ៍ទាំងនោះផងដែរ។ ខណៈពេលនៃការចាប់ផ្តើម គម្រោងនេះ ទីភ្នាក់ងារ JICA បានបញ្ជាក់ជាថ្មី ពីការប្តេជ្ញាចិត្តរបស់ខ្លួន ក្នុងការសហការជាមួយ ក្រសួងសុខាភិបាល ដើម្បីលើកកម្ពស់កិច្ចខិតខំប្រឹងប្រែង របស់រដ្ឋាភិបាលកម្ពុជា ដើម្បីប្រយុទ្ធប្រឆាំង នឹងជំងឺកូវីដ១៩ នៅក្នុងប្រទេសកម្ពុជា ក្រោមក្របខ័ណ្ឌ «JICA’s Initiative for Global Health and Medicine»៕	2021-07-06T15:29:00+07:00	dap-news.com	https://dap-news.com/national/2021/07/06/163147/
a08419ec-f790-4cd4-b286-4c592a035d6a	មូលហេតុនៃការកើតជំងឺមហារីកក្រពះ និងវិធីបង្ការ	មហារីកក្រពះកើតឡើងនៅពេលដែលកោសិកានៃជញ្ជាំងក្រពះរីកលូតលាស់មិនឈប់ ក្រោមទម្រង់កាចសាហាវ។ ក- មូលហេតុឲ្យពិតប្រាកដនៃជំងឺនេះ គឺមិនទាន់ដឹងនៅឡើយទេ កត្តាបង្កនៃជំងឺនេះមានដូចជា៖ – មានមេរោគក្រពះ Infection à helicobacter Pylori – កត្តាចំណីអាហារ ចំណីអាហារប្រៃ, ចំណីអាហារផ្អាប់ និងមានផ្សែង – មានគ្រួសារកើតជំងឺមហារីក – ជក់បារី និងពិសាស្រា ខ- រោគសញ្ញានៃជំងឺកាចសាហាវនេះគឺ ៖ – ឈឺចុងដង្ហើម, ឆ្អល់ពោះ – អត់រំលាយអាហារ – ស្រកទម្ងន់ ឬមិនឃ្លានអាហារ – លាមកខ្មៅ – ចង្អោរ និងក្អួត – ស្លេកស្លាំង គ- ដើម្បីដឹងថាអ្នកជំងឺកើតជំងឺមហារីកក្រពះយើងត្រូវ៖ – ធ្វើការឆ្លុះក្រពះ និងច្រឹបសាច់យកទៅពិនិត្យ ឃ- ជំងឺមហារីកក្រពះ ត្រូវបានព្យាបាលដោយ ៖ – ការវះកាត់ – ការចាក់ថ្នាំគីមី – ការបញ្ចាំងកាំរស្មី ង- យើងអាចការពារជំងឺមហារីកក្រពះបានដោយ៖ – ពិសាសាប, ចៀសវាងចំណីអាហារកំប៉ុង ឬផ្អាប់ – ពិសាផ្លែឈើស្រស់ និងបន្លែទៀតទាត់ – រក្សាទម្ងន់ដោយការហាត់ប្រាណ – ចៀសវាងជក់បារី និង ពិសាស្រា ជំងឺមហារីកក្រពះ អាចព្យាបាលជាសះស្បើយ បើយើងរកឃើញវាទាន់ពេលវេលា។ សូមពិគ្រោះ និងព្យាបាលជំងឺជាមួយគ្រួពេទ្យឯកទេសនៅមន្ទីរពេទ្យកាល់ម៉ែត ដើម្បីរក្សាសុខភាពលោកអ្នក ឲ្យបានរឹងមាំសម្រាប់គ្រួសារអ្នក មិត្តភក្តិអ្នក ព្រមទាំងមនុស្សជាទីស្រលាញ់របស់អ្នក និងសង្គមជាតិទាំងមូល៕	2021-07-06T15:29:00+07:00	kampucheathmey.com	https://www.kampucheathmey.com/health/155108
00b03254-6143-4a74-9f31-d676a4d0329e	សម្ដេច ទៀ បាញ់៖ អត្រាចម្លងជំងឺកូវីដ-១៩ កាន់តែមានការកើនឡើង គួរឱ្យបារម្ភជាទីបំផុត	នៅលើបណ្ដាញសង្គមហ្វេសប៊ុក នៅព្រឹកថ្ងៃទី៦ ខែកក្កដា ឆ្នាំ២០២១នេះ សម្ដេចទៀ បាញ់ បានសរសេរយ៉ាងដូច្នេះថា «អត្រាចម្លងជំងឺកូវីដ-១៩ កាន់តែមានការកើនឡើង គួរឱ្យបារម្ភជាទីបំផុត។ សូមបងប្អូនប្រជាពលរដ្ឋទាំងអស់ ទាំងអ្នកដែលបានចាក់វ៉ាក់សាំងរួច និងអ្នកដែលមិនទាន់បានចាក់ បន្តចូលរួមអនុវត្ត ឱ្យបានម៉ឺងម៉ាត់បំផុត នូវវិធានការ “៣ការពារ ៣កុំ” » ។ សូមបញ្ជាក់ថា គិតត្រឹម ថ្ងៃទី៥ ខែកក្កដា ឆ្នាំ២០២១ កម្ពុជា មានអ្នកឆ្លងសរុប ៥៥,១៨៧ នាក់ អ្នកជាសះស្បើយ ៤៧៣៨៦ នាក់ និងអ្នកស្លាប់៧៤៨នាក់៕	2021-07-06T14:54:00+07:00	dap-news.com	https://dap-news.com/national/2021/07/06/163134/
3eeac212-7cc3-499a-a06b-a8ebc9e5d026	អាជ្ញាធរ ខេត្តឧត្ដរមានជ័យ ប ន្តរកឃើញ អ្នកវិជ្ជមានកូវីដ១៩ ចំនួន ៨៥នាក់ថ្មី និងជាសះស្បើយ ១៥នាក់	ភ្នំពេញ៖ រដ្ឋបាលខេត្តឧត្តរមានជ័យ បានឱ្យដឹងថា ក្រុមគ្រូពេទ្យ នៃមន្ទីរពេទ្យបង្អែក ខេត្តឧត្ដរមានជ័យ បានរកឃើញករណីវិជ្ជមានកូវីដ-១៩ចំនួន ៨៥នាក់ថ្មី ក្នុងនោះ (១០ករណី សហគមន៍ និង៧៥ ករណីនាំចូលពីប្រទេសថៃ) និងមានករណីជាសះស្បើយចំនួន ១៥នាក់ បន្ថែមទៀត នៅថ្ងៃទី ០៥ ខែកក្កដា ឆ្នាំ២០២១នេះ។ សូមបញ្ជាក់ថា គិតត្រឹមថ្ងៃទី០៥ ខែកក្កដា ឆ្នាំ២០២១នេះ ខេត្តឧត្តរមានជ័យ រកឃើញអ្នកវិជ្ជមាន ជំងឺកូវីដ១៩ ចំនួន១.០០៨ ករណី ក្នុងនោះករណីនាំចូល ពីក្រៅប្រទេសចំនួន ៨៩៥ករណី និងករណីឆ្លងក្នុងសហគមន៍ ២០កុម្ភៈ ចំនួន ១១៣ ករណី និងបានព្យាបាល ជាសះស្បើយចំនួន ១៧៧ នាក់ កំពុងសម្រាកព្យាបាលចំនួន ៨២៨ នាក់ និងស្លាប់ចំនួន ០៣នាក់។	2021-07-06T14:50:00+07:00	dap-news.com	https://dap-news.com/national/2021/07/06/163116/
7bb1f067-b24d-41ba-8b6c-e44654f70eae	កូវីដ១៩៖ ខេត្តប៉ៃលិន រកឃើញអ្នកឆ្លងថ្មី៣នាក់ និងជាសះស្បើយ ១៤នាក់	ភ្នំពេញ៖ រដ្ឋបាលខេត្តប៉ៃលិន បានចេញសេចក្ដីប្រកាសព័ត៌មាន ស្ដីពីករណីរកឃើញ អ្នកវិជ្ជមានកូវីដ១៩ ចំនួន៣នាក់ថ្មី និងមានករណីជាសះស្បើយ ចំនួន១៤នាក់ នៅថ្ងៃទី៥ ខែកក្កដា ឆ្នាំ២០២១ ។	2021-07-06T14:49:00+07:00	dap-news.com	https://dap-news.com/national/2021/07/06/163127/
5a692da6-abcc-4d9e-a6af-e7e97ec2d9bd	កូវីដ១៩៖ ខេត្តសៀមរាប រកឃើញអ្នកឆ្លងថ្មី ១៤៤នាក់ ជាសះស្បើយ ២៥នាក់ និងស្លាប់ម្នាក់	ភ្នំពេញ៖ រដ្ឋបាលខេត្តសៀមរាប បានឱ្យដឹងថា ក្នុងព្រឹត្តិការណ៍ ការឆ្លងរាលដាល ជំងឺកូវីដ-១៩ ចូលក្នុងសហគមន៍២០កុម្ភៈ នេះ រដ្ឋបាលខេត្ត បានរកឃើញអ្នកវិជ្ជមាន ជំងឺកូវីដ-១៩ ថ្មីចំនួន១៤៤នាក់ ជាសះស្បើយ អ្នកវិជ្ជមាន ជំងឺកូវីដ-១៩ ចំនួន២៥នាក់ និងស្លាប់ ចំនួន១នាក់ នៅថ្ងៃទី០៥ ខែកក្កដា ឆ្នាំ២០២១ ។ សូមបញ្ជាក់ថា គិតត្រឹមថ្ងៃទី៥ ខែកក្កដា ឆ្នាំ២០២១ ខេត្តសៀមរាប មានអ្នកវិជ្ជមាន ជំងឺកូវីដ-១៩ ចំនួន១៦៥៤នាក់ បានព្យាបាលជាសះស្បើយ ចំនួន៦០៥នាក់ ស្លាប់១៨នាក់ និង១០៣១នាក់ កំពុងសម្រាកព្យាបាល នៅមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័ក គរុកោសល្យ និងវិក្រឹតការខេត្ត និងវិទ្យាល័យដំដែក។	2021-07-06T14:43:00+07:00	dap-news.com	https://dap-news.com/national/2021/07/06/163097/
2a4c01ff-5ec3-4b6b-953c-2fd9b15a88f9	សំខាន់ណាស់ ត្រូវដឹងគ្រប់គ្នា ! គ្រូពេទ្យបង្ហាញពីកម្រិតទាំង៤របស់ជំងឺកូវីដ	នៅថ្ងៃទី០៦ ខែកក្កដា ឆ្នាំ២០២១ នេះ មន្ទីរពេទ្យខេត្តកោះកុង បានជូនដំណឹងថា មានករណីទី២ហើយ ដែលស្លាប់ដោយសារស្ថានភាពធ្ងន់ធ្ងរនៃអ្នកជំងឺកូវីដ១៩ នៅតាមសហគមន៍ មុនពេលចូលមកសង្គ្រោះនៅក្នុងមន្ទីរពេទ្យខេត្តកោះកុង ។ សូមបង ប្អូនមានបញ្ហាសុខភាពឬរោគសញ្ញាសង្ស័យ ត្រូវប្រញាប់មកពិគ្រោះព្យាបាលជាមួយក្រុមគ្រូពេទ្យជាបន្ទាន់នៅតាមមូលដ្ឋានសុខាភិបាលសាធារណ: ឬទៅពិនិត្យសំណាកនៅតាមទីតាំងដែលបានកំណត់ដោយក្រុមឆ្លើយតបបន្ទាន់នៃមន្ទីរសុខាភិបាល ដើម្បីចៀសវាងហានីភ័យឆ្លងក្នុងសហគមន៍ និងគ្រោះថ្នាក់ដល់អាយុជីវិតខ្លួនឯង ។ ជំងឺកូវីដ-១៩ មាន៤កម្រិត ៖ ១-កម្រិតស្រាល( mild illness )( 85 % ) : គ្មានសញ្ញារលាកសួតទេ : no pneumonia ។ ២-កម្រិតមធ្យម ( modorate case ) មានរលាកសួតមធ្យមប្រហែល៥០ % : mild pneumonia ហើយ ក្អក ក្តៅខ្លួន រួមផ្សំហត់ ពិបាកដកដង្ហើម ចង្វាក់ដង្ហើមដើរញាប់ ។ ៣-កម្រិតធ្ងន់ ( severe illness ) មានរលាកសួតធ្ងន់ធ្ងរលើសពី 50 % : severe pneumonia ចង្វាក់ដង្ហើមញាប់ ( > 50 /mn ចំពោះមនុស្សចាស់ និងក្មេងអាយុលើសពី5 ឆ្នាំ , > 60 /mn ចំពោះក្មេង < 2 ខែ , > 40 ចំពោះក្មេង1-5 ឆ្នាំ ។ ៤-កម្រិតធ្ងន់ធ្ងរបំផុត ( severe illness ) : sepsis សន្លប់បាត់ស្មារតី ស្ហុក ជាដើម ។ ចំពោះ អ្នកជំងឺកម្រិតស្រាល ( គ្មានរោគសញ្ញា ឫ មានរោគសញ្ញាតិចតួច ) តម្រូវព្យាបាលនៅមណ្ឌលព្យាបាលកម្រិតស្រាល ឬ នៅតាមផ្ទះ ។ រីឯអ្នកជំងឺកម្រិតមធ្យម កម្រិតធ្ងន់ធ្ងរ និងកម្រិតធ្ងន់ធ្ងរខ្លាំង ដាច់ខាតតម្រូវឲមកព្យាបាលនៅក្នុងមន្ទីរពេទ្យផ្នែកសង្គ្រោះបន្ទាន់ ( ICU ) ជាចាំបាច់៕	2021-07-06T14:32:12+07:00	kbnnews.com	https://kbn.news/archives/228999
d3175bbc-8525-4394-9734-fadf9e3031bd	ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន១៤៤នាក់ ជាសះស្បើយ ចំនួន២៥នាក់ និងស្លាប់ ចំនួន១នាក់ នៅថ្ងៃទី០៥ ខែកក្កដា	រដ្ឋបាលខេត្តសៀមរាប បានរកឃើញអ្នកវិជ្ជមានជំងឺកូវីដ-១៩ ចំនួន១៤៤នាក់បន្ថែមទៀតនៅថ្ងៃទី៥ ខែកក្កដា ឆ្នាំ២០២១។ នៅថ្ងៃដដែលនោះ ក៏មានអ្នកជំងឺ១នាក់ស្លាប់ និងជាសះស្បើយចំនួន២៥នាក់។ រដ្ឋបាលខេត្តបានបញ្ជាក់ថា អ្នកជំងឺរកឃេីញថ្មី ករណីទី១ ដល់ទី៥៦ ជាករណីមានប្រភពចម្លងចេញពីផ្សារលើធំថ្មី, ករណីទី៥៧ ដល់ទី៦៣ ជាករណីមានប្រភពចម្លងចេញពីសង្កាត់ស្រង៉ែ។ ករណីទី៦៤ ជាករណីមានប្រភពចម្លងចេញពីភោជនីយដ្ឋានហេង ហេង២, ករណីទី៦៥ ជាករណីមានប្រភពចម្លងចេញពីភោជនីយដ្ឋានពិភពធម្មជាតិករណីទី៦៦ ដល់ទី៦៧ ជាករណីមានប្រភពចម្លងចេញពីផ្សារព្រះដាក់។ ករណីទី៦៨ ជាករណីឆ្លងពីអ្នកជំងឺឈ្មោះ សុខ ឃន, ករណីទី៦៩ ដល់ទី៧៦ ជាអ្នកធ្វើដំណើរមកពីរាជធានីភ្នំពេញ ខេត្តបន្ទាយមានជ័យ និងខេត្តកំពង់ឆ្នាំង។ ករណីទី៧៧ ដល់ទី៨៤ ជាករណីឆ្លងពីអ្នកដំណើរមកពីខេត្តបន្ទាយ-មានជ័យ។ ករណីទី៨៥ ដល់ទី៨៦ ជាករណីមករកសេវាព្យាបាលនៅមន្ទីរពេទ្យព្រះបាទជ័យវរ្ម័នទី៧ ដោយមានអាការៈសង្ស័យក្រុមគ្រូពេទ្យបានយកសំណាកស្រាវជ្រាវរកមេរោគកូវីដ-១៩ ទទួលបានលទ្ធផលវិជ្ជមាន ករណីទី៨៧ ដល់ទី១០៣ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ ចំពោះ ករណីទី១០៣ ដល់ទី១៤៤ គឺជាប្រជាពលរដ្ឋត្រឡប់ពីប្រទេសថៃ មកដល់ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ។ ដោយឡែកអ្នកជាសះស្បើយទាំង២៥នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត និងមន្ទីរពេទ្យបង្អែកស្រុកសូទ្រនិគម ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ នៅថ្ងៃម្សិលមិញ មានករណីស្លាប់អ្នកវិជ្ជមានជំងឺកូវីដ-១៩ ចំនួន១នាក់ ឈ្មោះ ទ្រី អ៊ន់ ភេទស្រី អាយុ៦៩ឆ្នាំ អាសយដ្ឋានភូមិតាវៀន សង្កាត់សាលាកំរើក ក្រុងសៀមរាបដែលបានរកឃើញវិជ្ជមានជំងឺកូវីដ-១៩ នៅថ្ងៃទី០៤ ខែកក្កដា ឆ្នាំ២០២១ វេលាម៉ោង០៦៖០០នាទី និងបានស្លាប់នៅថ្ងៃទី០៤ ខែកក្កដា ឆ្នាំ២០២១ វេលាម៉ោង២០៖០០នាទី ដោយសារជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន១៦៥៤នាក់។ ក្នុងនោះបានព្យាបាលជាសះស្បើយចំនួន៦០៥នាក់ ស្លាប់១៨នាក់ និង១០៣១នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក។ រដ្ឋបាលខេត្តសៀមរាប បន្តអំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ រួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕	2021-07-06T14:10:00+07:00	freshnewsasia.com	https://m.freshnewsasia.com/index.php/en/localnews/204304-2021-07-06-00-10-52.html
175c9ee1-6ac6-4bad-93ef-2ef8e087d361	រកឃេីញករណីជំងឺកូវីដ-១៩ សរុបចំនួន ៩៣៥នាក់ជាសះស្បេីយ ៦៥៤នាក់ និង ស្លាប់ថ្មី ៣១នាក់	ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ៦ កក្កដា ២០២១ យេីងរកឃេីញករណីជំងឺកូវីដ-១៩ សរុបចំនួន ៩៣៥នាក់ (ឆ្លងសហគមន៌: ៧៨០និងនាំចូល: ១៥៥) និងមានជាសះស្បេីយ ៦៥៤នាក់ ។ ដូច្នេះចំនួនករណីជំងឺកូវីដ-១៩សរុបកេីន ៥៦១២២នាក់ និងចំនួនជាសះស្បេីយសរុបកេីន ៤៨០៤០នាក់ និង ស្លាប់ថ្មី ៣១នាក់ សរុបស្លាប់ ៧៧៩នាក់ ។ សូមបន្តអនុវត្តន៌: ៣កុំ ៣ការពារ ។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ៕ រក្សាសិទ្ធិដោយ៖បញ្ញាស័ក្តិ	2021-07-06T13:08:53+07:00	cen.com.kh	https://cen.com.kh/archives/355712.html
8d966205-9dab-4397-af69-271f4a9cf1ec	មនុស្ស៣១នាក់ទៀតស្លាប់ដោយសារជំងឺកូវីដ១៩ ខណៈអាជ្ញាធរកម្ពុជាបញ្ជាទិញក្តារមឈូសប្រមាណ៣ពាន់ពីប្រទេសថៃ	មនុស្សប្រមាណ៣០នាក់ទៀតបានស្លាប់ដោយសារជំងឺកូវីដ១៩ ដែលជាការព្រួយបារម្ភបន្ថែមមួយ ខណៈអាជ្ញាធរបានបញ្ជាទិញក្តារមឈូសប្រមាណ៣ពាន់ពីប្រទេសថៃ សម្រាប់ទុកដាក់សពអ្នកជំងឺកូវីដ១៩។ សេចក្តីប្រកាសព័ត៌មានរបស់ក្រសួងសុខាភិបាល នៅថ្ងៃអង្គារនេះ បានឱ្យដឹងថាអ្នកស្លាប់ថ្មីដោយសារជំងឺកូវីដ១៩ មានចំនួន៣១នាក់ ដែលធ្វើឱ្យអ្នកស្លាប់សរុបកើនឡើងដល់៧៧៩នាក់។ ចំណែកអ្នកឆ្លងថ្មីមានចំនួន៩៣៥នាក់ ដែលនាំឱ្យអ្នកឆ្លងជំងឺនេះសរុបកើនឡើងដល់ជាង៥៦.០០០នាក់។ កាលពីថ្ងៃច័ន្ទ ក្រសួងសុខាភិបាលបានរាយការណ៍ថាមនុស្ស២៨នាក់បានស្លាប់ដោយសារជំងឺកូវីដ១៩។ លោក ង៉ោ ម៉េងជ្រួន អភិបាលរងខេត្តបន្ទាយមានជ័យ បានប្រាប់វីអូអេនៅថ្ងៃអង្គារនេះថារដ្ឋាភិបាលកម្ពុជាបានបញ្ជាទិញក្តារមឈូសពីប្រទេសថៃចំនួន៣ពាន់សម្រាប់ដាក់សពអ្នកស្លាប់ដោយសារកូវីដ១៩នៅកម្ពុជា ដែលមកដល់ថ្ងៃនេះ គឺទទួលបានចំនួន៤០០ក្តារមឈូសហើយ។ លោកថ្លែងថា៖« ពាក់ព័ន្ធទិញក្តារមឈូសនេះ សម្តេចអគ្គមហាសេនាបានបញ្ជាទិញក្តារមឈូសចំនួន៣ពាន់ក្តារមឈូសសម្រាប់ទុកដាក់ជូនបងប្អូនប្រជាពលរដ្ឋដែលគាត់រងគ្រោះបាត់បង់ជីវិតដោយសារជំងឺកូវីដ»។ កាលពីសប្តាហ៍មុន លោកនាយករដ្ឋមន្រ្តី ហ៊ុន សែន បានបញ្ជាឱ្យយកឈើដែលចាប់បានខុសច្បាប់មកធ្វើជាក្តារមឈូសសម្រាប់ទុកដាក់សពអ្នកស្លាប់ដោយសារជំងឺកូវីដ១៩ក្នុងប្រទេសកម្ពុជា។ លោក ហ៊ុន សែន បានណែនាំលោក សៅ សុខា មេបញ្ជាការកងរាជអាវុធហត្ថលើផ្ទៃប្រទេស និងជាប្រធានគណៈកម្មការបង្រ្កាបបទល្មើសព្រៃឈើ ឱ្យយកឈើដែលរឹបអូសបានមករៀបចំធ្វើក្តារមឈូស និងបញ្ជាឱ្យក្រសួងសេដ្ឋកិច្ចបញ្ចេញថវិកាទិញក្តារមឈូសទុក។ លោក សៅ សុខា មេបញ្ជាការកងរាជអាវុធហត្ថលើផ្ទៃប្រទេស បានប្រាប់វីអូអេនៅថ្ងៃអង្គារនេះថាលោកកំពុងពិនិត្យមើលនិងពិភាក្សាជាមួយអន្តរក្រសួង ដើម្បីថ្លឹងថ្លែងរវាងតម្លៃក្តារមឈូស និងតម្លៃឈើប្រណិតដែលចាប់បាន។ លោកបញ្ជាក់ថាឈើដែលចាប់បានកន្លងមក មានសរុបប្រមាណ៥ពាន់ម៉ែត្រគូប។ លោកថ្លែងថា៖ «ដូច្នេះហើយយើងត្រូវការពេលវេលា ដើម្បីផ្ទៀងផ្ទាត់ឱ្យបានច្បាស់បន្ថែមអំពីប្រភេទឈើទាំងអស់នោះ ហើយឈើណាដែលអាចនឹងយកទៅធ្វើក្តារមឈូសបាន ហើយឈើណាមានតម្លៃខ្ពស់ដែលយើងពិនិត្យអំពីបញ្ហាតម្លៃរបស់ឈើ ហើយនិងតម្លៃរបស់ក្តារមឈូស ដើម្បីធ្វើការពិចារណា»។ លោកឱ្យដឹងទៀតថាក្រុមការងារកំពុងរៀបចំឯកសារនានា ដើម្បីដាក់ទៅរដ្ឋាភិបាល ពិនិត្យនិងសម្រេចបែងចែងនូវប្រភេទឈើប្រណិតៗទាំងនេះ។ លោកបន្ថែមថា៖ «ខាងក្រុមការងារ ដើម្បីធ្វើសេនាធិការជូនទៅរាជរដ្ឋាភិបាលក្នុងការប្រើប្រាស់ឈើនេះ ជាឧទាហរណ៍ក្តារមឈូស ជូនកាលលក់នៅខាងក្រៅ គឺមានតម្លៃថោកជាងឈើដែលយើងមាននៅក្នុងដៃ ដូចឈើប្រណិតអញ្ចឹង តម្លៃវាខ្ពស់។ បរិមាណឈើស្មើគ្នា ប៉ុន្តែបើយើងលក់ឡៃឡុងឈើនេះ យើងអាចទៅទិញក្តារមឈូសបាន២ទៅ៣ ឬ ៤ក្តារមឈូស។ នេះក៏ជាកិច្ចការងារដែលយើងបាននិងកំពុងគិត ប៉ុន្តែអ្វីដែលយើងកំពុងគិត អ្វីដែលយើងបានកំពុងតែផ្ទៀងផ្ទាត់នេះ ពាក់ព័ន្ធសំខាន់ គឺធ្វើជាសេនាធិការ[ដែលជា]តួនាទីរបស់យើងហើយការសម្រេចជាចុងក្រោយ រាជរដ្ឋាភិបាលលោកនឹងសម្រេច» ។ លោក មាស សុខសេនសាន អ្នកនាំពាក្យក្រសួងសេដ្ឋកិច្ច និងហិរញ្ញវត្ថុ បានប្រាប់វីអូអេឱ្យទៅសួរគណៈកម្មាធិការប្រយុទ្ធប្រឆាំងនឹងជំងឺកូវីដ១៩ ដោយលោកថាក្រសួងសេដ្ឋកិច្ចត្រឹមតែជាអ្នកទម្លាក់ថវិកាសម្រាប់ការទិញតែប៉ុណ្ណោះ។ លោកថ្លែងថា៖ «រឿងចំនួនក្តារមឈូស ទាល់តែសួរទៅគណៈកម្មាធិការ។ បើគណៈកម្មាធិការគេស្នើមកយ៉ាងម៉េច គឺអញ្ចឹងហើយ។ ក្រសួងសេដ្ឋកិច្ចត្រៀមតែថវិកាទេ»។ វីអូអេមិនទាន់អាចសុំការអត្ថាធិប្បាយពីរដ្ឋមន្រ្តីក្រសួងសុខាភិបាល លោក ម៉ម ប៊ុនហេង និងអ្នកនាំពាក្យក្រសួងលោក ហុក គឹមចេង បានទេ។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍនិងសន្តិភាព ប្រាប់វីអូអេនៅថ្ងៃអង្គារនេះថារដ្ឋាភិបាលគួរតែពិចារណានិងផ្អាកបណ្តោះអាសន្ននូវមុខរបរណាដែលមានការជួបជុំមនុស្សច្រើន ជាពិសេសការជួបជុំផឹកស៊ី ដើម្បីកាត់បន្ថយការរីករាលដាលនៃជំងឺកូវីដ១៩។ លោកបន្ថែមថារដ្ឋាភិបាល ត្រៀមក្តារមឈូសនេះ គឺប្រហែលជាអ្នកជំងឺកូវីដ១៩ច្រើនដែលមានអាការៈធ្ងន់ធ្ងរ ដែលជាការព្រួយបារម្ភមួយ។ លោកថ្លែងថា៖ «រដ្ឋាភិបាលលោកមើលឃើញថាអ្នកស្ថិតក្នុងអាការៈធ្ងន់ធ្ងរ ប្រហែលជាអាចច្រើន អញ្ចឹងហើយបានមានលក្ខណៈត្រៀម[ក្តារមឈូស]បែបហ្នឹង។ ប៉ុន្តែទោះបីជាយ៉ាងណាក៏ដោយ ជាមួយគ្នានោះ យើងត្រូវតែត្រៀម និងរកវិធីក្នុងការកាត់បន្ថយអត្រានៃអ្នកស្លាប់កុំឱ្យមានការកើនឡើង ហើយការឆ្លងកុំឱ្យមានការកើនឡើង។ អញ្ចឹង រដ្ឋាភិបាលត្រូវធ្វើការសម្រេចចិត្ត…ការជួបជុំណាដែលវាបង្កឱ្យមានហានិភ័យឬផលិតផលណាដែលវាមានហានិភ័យ ដូចជាការផឹកគ្រឿងស្រវឹង... ឬក៏ជាពិធីជួបជុំដែលមានការផឹកស៊ីជាដើម គួរតែមានការហាមឃាត់កុំឱ្យមាន ដើម្បីថាយើងឈានទៅរកការកាត់បន្ថយអត្រានៃការឆ្លង និងអត្រានៃការស្លាប់»។ គួរបញ្ជាក់ថាកាលពីកន្លងទៅ ក្រសួងសុខាភិបាលបានបញ្ជាក់ពីករណីឆ្លងជំងឺកូវីដ១៩បំប្លែងខ្លួនថ្មីប្រភេទដែលតា (Delta) ដែលមានកម្រិតឆ្លងខ្លាំងក្លា។ ក្រសួងបញ្ជាក់ថាការចម្លងវីរុសបំប្លែងថ្មីប្រភេទនេះ មានភាពសាហាវខ្លាំងជាងវីរុសកូវីដ១៩បំប្លែងខ្លួនមុនៗប្រហែលដល់ទៅ១៥ដង៕	2021-07-06T07:00:00+07:00	khmer.voanews.com	https://khmer.voanews.com/a/more-than-30-die-of-covid19-as-govt-orders-3000-coffins-from-thailand/5955162.html
46f8e037-2db2-4901-b345-8498090be0e6	លោក Biden បន្តទទូចឲ្យពលរដ្ឋចាក់វ៉ាក់សំាងកូវីដ១៩	បន្ទាប់ពីរដ្ឋបាលរបស់លោកមិនអាចចាក់វ៉ាក់សាំងបានតាមតួលេខកំណត់ត្រឹមទិវាឯករាជ្យជាតិនោះ លោកប្រធានាធិបតី Joe Biden នៅថ្ងៃអង្គារនឹងអំពាវនាវម្តងទៀតឲ្យពលរដ្ឋអាមេរិកាំងដែលមិនទាន់បានចាក់វ៉ាក់សំាង ទៅចាក់វ៉ាក់សាំងដើម្បីការពារខ្លួននិងអ្នកដទៃទៀតប្រឆាំងនឹងវីរុសកូរ៉ូណា ជាពិសេសវីរុសបំប្លែងថ្មីចុងក្រោយដែលគួរឲ្យព្រួយបារម្ភ។ លោក Biden ត្រូវបានកំណត់ពេលថ្លែងសុន្ទរកថានៅឯសេតវិមានអំពីការទប់ទល់នឹងជំងឺកូវីដ១៩ និងកម្មវិធីចាក់វ៉ាក់សំាង ស្របពេលដែលមានកំណើនព្រួយបារម្ភអំពីវីរុសបំប្លែងថ្មីប្រភេទដែលតា (Delta) រីករាលដាលពេសពេញប្រទេស។ រដ្ឋបាលរបស់លោក Biden បានកំណត់ថា ៧០%នៃពលរដ្ឋអាមេរិកាំងពេញវ័យត្រូវទទួលបានវ៉ាក់សំាងយ៉ាងហោចណាស់មួយដូស ត្រឹមថ្ងៃទី៤ ខែកក្កដា។ ទីភ្នាក់ងារគ្រប់គ្រង និងបង្ការជំងឺ (CDC) សហរដ្ឋអាមេរិកបានឲ្យដឹងកាលពីថ្ងៃសុក្រថា ពលរដ្ឋអាមេរិកាំង៦៧%បានចាក់វ៉ាក់សំាងមួយដូស និង៤៧%បានចាក់ពីរដូស។ លោកប្រធានាធិបតីបានប្រកាសជោគជ័យមួយផ្នែកក្នុងទិវាបុណ្យឯករាជ្យជាតិកាលពីល្ងាចថ្ងៃអាទិត្យនៅឯសេតវិមាន ជាកន្លែងដែលលោកនិងភរិយារបស់លោកគឺអ្នកស្រី Jill Biden បានស្វាគមន៍ភ្ញៀវកិត្តិយសប្រមាណមួយពាន់នាក់ ដែលជាបុគ្គលិកជួរមុខទប់ទល់នឹងជំងឺកូវីដ បុគ្គលិកដែលត្រូវបន្តការងារចាំបាច់ និងសមាជិកយោធា។ ក្នុងអំឡុងពេលលោកថ្លែងសុន្ទរកថារយៈពេល១៥ នាទី លោក Biden បានប្រាប់អ្នកចូលរួមថា «យើងនឹងអាចធ្វើដំណើរឡើងវិញ។ យើងនឹងជួបជុំគ្នាឡើងវិញ។ ការរកស៊ីនឹងបើកឡើងវិញ ហើយនឹងជួលបុគ្គលិកធ្វើការវិញ។ សព្វថ្ងៃនេះនៅទូទាំងប្រទេស យើងអាចនិយាយដោយមានទំនុកចិត្តថា អាមេរិកនឹងវិលត្រឡប់មកដូចធម្មតាវិញទាំងអស់»។ លោកថ្លែងដូច្នេះនៅពេលលោកប្រកាសថា ស.រ.អា.ជិតបានឯករាជ្យពីការរាតត្បាតជំងឺនេះ។ ទោះជាយ៉ាងណា លោកប្រធានាធិបតីបានព្រមានថា ការប្រយុទ្ធប្រឆាំងនឹងវីរុសដែលបានសម្លាប់ប្រជាជនអាមេរិកាំងជាង៦០ម៉ឺននាក់នេះ មិនទាន់ចប់នៅឡើយទេ៕	2021-07-06T07:00:00+07:00	khmer.voanews.com	https://khmer.voanews.com/a/biden-continuing-covid-vaccination-appeal/5954917.html
1e26df22-788c-44f9-8f8b-aaebebef3088	ខេត្តកំពង់ធំ បន្តរកឃើញអ្នកជំងឺកូវីដ១៩ ចំនួន២៥នាក់ និងជាសះស្បើយ ០៣នាក់	រដ្ឋបាលខេត្តកំពង់ធំ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន២៥នាក់ថ្មីបន្ថែមទៀត តាមរយៈការធ្វើតេស្តរហ័ស (Rapid Test) នៅថ្ងៃទី០៥ ខែកក្តដា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន។ ជាមួយគ្នានេះរដ្ឋបាលខេត្ត បានបញ្ជាក់ផងដែរថា សម្រាប់អ្នកជាសះស្បើយមានចំនួន០៣នាក់ផងដែរ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តសូមអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ សូមរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុត ដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃឱ្យបានត្រឹមត្រូវ៕	2021-07-06T05:06:00+07:00	freshnewsasia.com	https://m.freshnewsasia.com/index.php/en/localnews/204300-2021-07-05-15-06-41.html
a1c108e0-3b54-469a-9669-91ee3e3b1901	ខេត្តមណ្ឌលគិរី រកឃើញអ្នកជំងឺកូវីដ ចំនួន១៤នាក់ តាមរយៈការធ្វើតេស្ដរហ័ស	រដ្ឋបាលខេត្តមណ្ឌលគិរី នៅថ្ងៃទី០៥ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន ១៤នាក់បន្ថែមទៀត ឆ្លងជំងឺកូវីដ១៩ តាមរយៈការធ្វើតេស្ដរហ័ស (Rapid Test)។ នេះបើយោងតាមសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលនៅយប់ថ្ងៃទី៥ ខែកក្កដានេះ។ រដ្ឋបាលខេត្តមណ្ឌលគិរី ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕	2021-07-06T04:24:00+07:00	freshnewsasia.com	https://m.freshnewsasia.com/index.php/en/localnews/204297-2021-07-05-14-24-51.html
cb139e4e-5c15-4133-b113-4fbf124b1a65	រដ្ឋបាលខេត្តព្រៃវែង រកឃើញអ្នកជំងឺកូវីដ ចំនួន២៨នាក់ និងស្លាប់២នាក់	រដ្ឋបាលខេត្តព្រៃវែង បានចេញសេចក្តីប្រកាសព័ត៌មានបញ្ជាក់ពីរកឃើញករណីអ្នកវិជ្ជមានកូវីដ១៩ ចំនួន២៨នាក់ បន្ថែមទៀត និងស្លាប់២នាក់ តាមរយៈការធ្វើតេស្តរហ័ស (Rapid Test) នៅមូលដ្ឋានក្នុងស្រុកចំនួន១០ និងមកពីខេត្តកណ្ដាល ១នាក់ នៅថ្ងៃទី០៥ ខែកក្កដា ឆ្នាំ២០២១នេះ។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅយប់ថ្ងៃទី០៥ ខែកក្កដា។ រដ្ឋបាលខេត្តបានបញ្ជាក់ថា អ្នកជំងឺកូវីដ១៩ទាំង ២៨នាក់ខាងលើនេះ មូលដ្ឋានក្នុងស្រុកចំនួន១០ និងមកពីខេត្តកណ្ដាល ១នាក់ រួមមានស្រុកពារាំង ចំនួន១១នាក់, ស្រុកព្រះសេ្តច ចំនួន ៤នាក់, ស្រុកពាមជរ ចំនួន ៣នាក់, ស្រុកមេសាង ចំនួន២នាក់, ស្រុកកញ្ច្រៀច ចំនួន ២នាក់, ស្រុកពាមរក៍ ចំនួន ១នាក់, ស្រុកបាភ្នំ ចំនួន ១នាក់, ស្រុកសុីធរកណ្តាល ចំនួន ១នាក់, ស្រុកកំពង់ត្របែក ចំនួន ១នាក់, ស្រុកកំចាយមារ ចំនួន ១នាក់ និងមកពីខេត្តកណ្ដាល ចំនួន ១នាក់។ បច្ចុប្បន្ន អ្នកវិជ្ជមានជំងឺកូវីដ១៩ ទាំង ២៨នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុករបស់ពួកគេនីមួយៗ៕	2021-07-06T04:18:00+07:00	freshnewsasia.com	https://m.freshnewsasia.com/index.php/en/localnews/204294-2021-07-05-14-18-13.html
eb08742e-1faa-42b0-9aa9-c2301aa8a8ff	អភិបាលខេត្តព្រៃវែង ចូលរួមរំលែកមរណទុក្ខចំពោះគ្រួសារសពលោកយាយ យ៉ុល ណាត ស្លាប់ដោយសារជំងឺកូវីដ១៩	លោក ជា សុមេធី អភិបាលខេត្តព្រៃវែង សូមចូលរួមរំលែកមរណទុក្ខជូនចំពោះគ្រួសារសពលោកយាយ យ៉ុល ណាត ប្រជាពលរដ្ឋរស់នៅភូមិព្រៃមាស ឃុំអង្គររាជ្យ ស្រុកព្រះសេ្ដច ខេត្តព្រៃវែង បានទទួលមរណៈភាព នៅថ្ងៃទី០៥ ខែកក្កដា ឆ្នាំ២០២១នេះ ក្នុងជន្មាយុ៧៣ឆ្នាំ ដោយសារជំងឺកូវីដ១៩។ នាឱកាសនោះដែរ លោកអភិបាលខេត្តសូមបួងសួងដល់វត្ថុស័ក្តិសិទ្ធក្នុងលោក តាមជួយថែរក្សាដួងវិញ្ញាណក្ខន្ធ លោកយាយ យ៉ុល ណាត សូមបានទៅកាន់សុគតិភពជានិច្ចនិរន្តរ៍ កុំបីឃ្លៀងឃ្លាតឡើយ។ លោក ជា សុមេធី សូមប្រជាពលដ្ឋរស់នៅក្នុងខេត្តព្រៃវែងទាំងអស់ ចូលរួមអនុវត្តវិធានការ «៣ការពារ និង៣កុំ»៕	2021-07-06T03:35:00+07:00	freshnewsasia.com	https://m.freshnewsasia.com/index.php/en/localnews/204287-2021-07-05-13-35-36.html
f40fca1a-9a9f-4553-b745-1240de63f0b7	កូវីដ១៩៖ ខេត្តកោះកុង រកឃើញអ្នកឆ្លងថ្មី៩៤នាក់ ជាសះស្បើយ ១៣២នាក់និង ស្លាប់ម្នាក់	ភ្នំពេញ៖ រដ្ឋបាលខេត្តកោះកុង ថ្ងៃទី៥ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានជំងឺកូវីដ-១៩ ចំនួន ៩៤ នាក់ ខណៈមានករណីជាសះស្បើយចំនួន ១៣២ នាក់ និងស្លាប់ម្នាក់។	2021-07-06T03:33:00+07:00	dap-news.com	https://dap-news.com/national/2021/07/05/163077/
af1a8324-bfaa-4200-942c-cfc2f95e7f1b	ខេត្តព្រះវិហារ បន្តរកឃើញអ្នកឆ្លងជំងឺកូវីដ ២៤នាក់ទៀត ភាគច្រើននៅស្រុកជាំក្សាន្ត	រដ្ឋបាលខេត្តព្រះវិហារ នៅថ្ងៃទី៥ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីការរកឃើញអ្នកជំងឺកូវីដ១៩ ចំនួន២៤នាក់ថែមទៀត តាមរយៈការធ្វើតេស្តរហ័ស (Rapid test)។ យោងសេចក្តីប្រកាសព័ត៌មានរបស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅថ្ងៃនេះ បានបញ្ជាក់ឱ្យដឹងថា ក្នុងចំណោមអ្នកជំងឺកូវីដ១៩ ទាំង២៤នាក់ គឺរកឃើញនៅថ្ងៃទី៥ ខែកក្កដា ឆ្នាំ២០២១នេះ ភាគច្រើនរកឃើញនៅស្រុកជាំក្សាន្ត។ សូមបញ្ជាក់ថា គិតត្រឹមថ្ងៃទី៥ ខែកក្កដា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដចំនួន១៧៦នាក់ បានព្យាបាលជាសះស្បើយចំនួន៥៥នាក់ កំពុងសម្រាកព្យាបាលចំនួន១២១នាក់ទៀត ប៉ុន្តែមិនទាន់មានករណីស្លាប់ដោយសារជំងឺកូវីដ១៩ នោះទេ៕	2021-07-06T03:32:00+07:00	freshnewsasia.com	https://m.freshnewsasia.com/index.php/en/localnews/204286-2021-07-05-13-32-53.html
24d6a550-d850-48f2-88de-c9501837172b	ខេត្តឧត្តរមានជ័យ បង្ហាញអត្តសញ្ញាណអ្នកជំងឺកូវីដ ៨៥នាក់ទៀត ក្នុងនោះពលករមកពីថៃ៧៥នាក់ ខណៈជាសះស្បើយ១៥នាក់	រដ្ឋបាលខេត្តឧត្តរមានជ័យ បានបង្ហាញអត្តសញ្ញាណអ្នកជំងឺកូវីដ១៩ ចំនួន៨៥ករណីបន្ថែមទៀត និងជាសះស្បើយ១៥នាក់ នៅថ្ងៃទី៥ ខែកក្កដា ឆ្នាំ២០២១នេះ តាមរយៈការធ្វើតេស្តរហ័ស (Rapid Test)។ បើតាមសេចក្តីប្រកាសព័ត៌មានរបស់រដ្ឋបាលខេត្តឧត្តរមានជ័យ ដែលបណ្តាញព័ត៌មាន Fresh News ទទួលបាននៅយប់ថ្ងៃទី៥ ខែកក្កដា ឆ្នាំ២០២១ បានបញ្ជាក់ថា ក្នុងចំណោមអ្នកជំងឺដែលរកឃើញថ្មីទាំង៨៥នាក់ខាងលើនេះ គឺមានអ្នកជំងឺចំនួន៧៥នាក់ ជាពលករមកពីប្រទេសថៃ តាមច្រកអន្តរជាតិអូរស្មាច់។ សូមបញ្ជាក់ថា គិតត្រឹមថ្ងៃទី៥ ខែកក្កដា ឆ្នាំ២០២១នេះ ខេត្តឧត្តរមានជ័យរកឃើញជំងឺកូវីដ១៩ ចំនួន១០០៨ករណី ក្នុងនោះករណីនាំចូលពីបរទេសចំនួន៨៩៥ករណី និងករណីឆ្លងក្នុងសហគមន៍២០កុម្ភៈ ចំនួន១១៣ករណី បានព្យាបាលជាសះស្បើយចំនួន១៧៧នាក់ កំពុងសម្រាកព្យាបាលចំនួន៨២៨នាក់ និងស្លាប់បាត់បង់ជីវិត៣នាក់ផងដែរ៕	2021-07-06T03:29:00+07:00	freshnewsasia.com	https://m.freshnewsasia.com/index.php/en/localnews/204285-2021-07-05-13-29-05.html
68a2e631-3f4c-474f-bad3-4561557be728	កូវីដ១៩៖ ខេត្តបាត់ដំបង រកឃើញអ្នកឆ្លងថ្មី ៥០នាក់ ជាសះស្បើយ ១៨នាក់ ស្លាប់ ២នាក់	ភ្នំពេញ៖ រដ្ឋបាលខេត្តបាត់ដំបង នៅយប់ថ្ងៃទី៥ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកវិជ្ជមាន កូវីដ១៩ចំនួន៥០នាក់ ក្នុងនោះពាក់ព័ន្ធព្រឹត្តិការណ៍ សហគមន៍ ២០កុម្ភៈ ចំនួន៤៤នាក់ និងជាពលករវិលត្រឡប់មកពីប្រទេសថៃចំនួន៦នាក់ និងមានករណីជាសះស្បើយចំនួន១៨នាក់ និងស្លាប់២នាក់។ សូមបញ្ជាក់ថា គិតត្រឹមថ្ងៃទី៥ ខែកក្កដា ឆ្នាំ២០២១ ខេត្តបាត់ដំបង មានអ្នកឆ្លងជំងឺកូវីដ១៩ សរុនចំនួន១២២៦នាក់ ក្នុងនោះបានព្យាបាលជាសះស្បើយ៦៣០នាក់ និងកំពុងសម្រាកព្យាបាល៥៨៧នាក់ ស្លាប់៩នាក់។	2021-07-06T03:29:00+07:00	dap-news.com	https://dap-news.com/national/2021/07/05/163070/
4f40c792-2a4b-4e91-8213-62606f49c102	ខេត្តបាត់ដំបង រកឃើញ និងបង្ហាញអត្តសញ្ញាណ អ្នកជំងឺកូវីដ៥០នាក់ ជាសះស្បើយ១៨នាក់ និងស្លាប់២នាក់	រដ្ឋបាលខេត្តបាត់ដំបង នៅថ្ងៃទី៥ ខែកក្កដានេះ បានប្រកាសពីករណីរកឃើញ អ្នកជំងឺកូវីដ១៩ ចំនួន ៥០នាក់ ខណៈជាសះស្បើយចំនួន ១៨នាក់ និងស្លាប់ ២នាក់។ នេះបើតាមសេចក្តីប្រកាសព័ត៌មានដែល Fresh News ទទួលបាន៕	2021-07-06T02:32:00+07:00	freshnewsasia.com	https://m.freshnewsasia.com/index.php/en/localnews/204277-2021-07-05-12-32-02.html
9069d71a-5d51-4c2d-8961-fa31848b0937	រដ្ឋបាលខេត្តស្ទឹងត្រែង រកឃើញ និងបង្ហាញអត្តសញ្ញាណអ្នកជំងឺកូវីដ ៣១នាក់	រដ្ឋបាលខេត្តស្ទឹងត្រែង នៅថ្ងៃទី០៥ ខែកក្កដា ឆ្នាំ២០២១ បានប្រកាសពីការរកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន ៣១នាក់ទៀត។ នេះបើតាមការជូនដំណឹង ដែលបណ្តាញ Fresh News ទទួលបាន៕	2021-07-06T02:27:00+07:00	freshnewsasia.com	https://m.freshnewsasia.com/index.php/en/localnews/204274-2021-07-05-12-27-31.html
dad1a054-62fe-4ef5-b766-a7bcad38bb5e	ខេត្តក្រចេះ ប្រកាសរកឃើញអ្នកជំងឺកូវីដ១០នាក់បន្ថែមទៀត និងជាសះស្បើយចំនួន១នាក់	រដ្ឋបាលខេត្តក្រចេះ នៅថ្ងៃទី៥ ខែកក្កដា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន១០នាក់បន្ថែមទៀត និងជាសះស្បើយចំនួន១នាក់។ នេះបើតាមសេចក្ដីប្រកាសព័ត៌មានដែល Fresh News ទទួលបាន។ រដ្ឋបាលខេត្តក្រចេះ បានអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកទាំង១០នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕	2021-07-06T02:02:00+07:00	freshnewsasia.com	https://m.freshnewsasia.com/index.php/en/localnews/204272-2021-07-05-12-02-18.html
80b4d40c-9d7a-4461-8a01-d7d74264ceef	រដ្ឋបាលខេត្តកំពង់ស្ពឺ បិទខ្ទប់ «ផ្សារស្លាបលែង» នៅឃុំស្វាយរំពារ ស្រុកបសេដ្ឋ ក្រោយរកឃើញអាជីវករឆ្លងជំងឺកូវីដ១៩	រដ្ឋបាលខេត្តកំពង់ស្ពឺ បានសេចក្ដីសម្រេច ស្ដីពីផ្អាកបណ្ដោះអាសន្ន ផ្សារស្លាបលែង ស្ថិតនៅភូមិផ្សារស្លាបលែង ឃុំស្វាយរំពារ ស្រុកបសេដ្ឋ ចាប់ពីថ្ងៃទី០៥ ដល់ថ្ងៃទី១៨ ខែកក្កដា ឆ្នាំ២០២១ ក្រោយរកឃើញករណីឆ្លងរាលដាលនៃជំងឺកូវីដ១៩ លើអាជីវករក្នុងផ្សារ។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី០៥ ខែកក្កដានេះ៕	2021-07-06T00:59:00+07:00	freshnewsasia.com	https://m.freshnewsasia.com/index.php/en/localnews/204267-2021-07-05-10-59-14.html
9ff0afcc-20d2-4102-a4ce-4c56113f06ed	រថយន្តសង្គ្រោះបន្ទាន់ទី៤៥ និងសម្ភារប្រយុទ្ធនឹងជំងឺកូវីដ១៩ ជាអំណោយដ៏ថ្លៃថ្លារបស់សម្ដេចតេជោ និងសម្ដេចកិត្តិព្រឹទ្ធបណ្ឌិត បានប្រគល់ជូនមន្ទីរពេទ្យបង្កែកស្រុកបរិបូណ៌ខេត្ដកំពង់ឆ្នាំង	រថយន្ដសង្គ្រោះបន្ទាន់ ទី៤៥ និងសម្ភារបរិក្ខារពេទ្យមួយចំនួនសម្រាប់ប្រយុទ្ធនឹងជំងឺកូវីដ១៩ ដែលជាអំណោយដ៏ថ្លៃថ្លារបស់ សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា និងសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ត្រូវបានប្រគល់ជូនដល់ មន្ទីរពេទ្យបង្អែកស្រុកបរិបូណ៌ ខេត្ដកំពង់ឆ្នាំង នៅថ្ងៃទី៥ ខែកក្កដា ឆ្នាំ២០២១នេះ។ ពិធីប្រគល់ និងទទួលនេះ បានធ្វើឡើងតាមរយៈ ឧកញ៉ាបណ្ឌិត ជា រតនា និងឧកញ៉ា លីហៀក រតនា ព្រមទាំងឧកញ៉ា ប៊ុន ណារី ដែលប្រព្រឹត្ដទៅនៅសណ្ឋាគារ សាន់ អ៊ែន មូន រាជធានីភ្នំពេញ។ ឧកញ៉ាបណ្ឌិត ជា រតនា បានថ្លែងថា ។ លើសពីនោះ ក្នុងបរិបទកូវីដនេះ មានទាំងអ្នកជំងឺទូទៅផង និងកូវីដ១៩ផង ដូចនេះរថយន្ដសង្គ្រោះបន្ទាន់នេះ នឹងចូលរួមចំណែកក្នុងការជួយសង្គ្រោះប្រជាពលរដ្ឋ ដែលត្រូវការជាចាំបាច់ ដើម្បីសង្គ្រោះបន្ទាន់បានទាន់ពេលវេលា។ នេះបើតាមការបញ្ជាក់របស់ ឧកញ៉ាបណ្ឌិត ជា រតនា។ ឧកញ៉ាបណ្ឌិត ជា រតនា បានថ្លែងបន្ដថា ក្នុងកាលៈទេសៈនេះ ត្រូវតែរួមចំណែកគ្នាទាំងគ្នា ក្នុងការការពារ ទប់ស្កាត់ការរាតត្បាតជំងឺកូវីដ១៩ ក្នុងនោះប្រជាពលរដ្ឋយើង គឺអាចចូលរួមជាមួយរាជរដ្ឋាភិបាល ក្នុងការលុបបំបាត់ព្រឹត្ដិការណ៍សហគមន៍ ២០កុម្ភៈនេះ ដែលត្រូវការពារខ្លួន កុំឱ្យឆ្លងជំងឺកូវីដ១៩ កុំឱ្យចម្លងដល់អ្នកផ្ទះ និងសហគមន៍របស់យើង ដោយប្រកាន់ខ្ជាប់នូវវិធានសុខាភិបាល និងការណែនាំរបស់ប្រមុខរាជរដ្ឋាភិបាល ៣ការពារ ៣កុំ។ ក្នុងឱកាសនោះ ឧកញ៉ាបណ្ឌិត ជា រតនា ក៏បានថ្លែងអំណរគុណដល់សប្បុរសជនទាំងអស់ រួមទាំងឧកញ៉ា ប៊ុន ណារី ដែលតែងតែចូលរួមជាមួយរាជរដ្ឋាភិបាល ក្នុងការចូលរួមចំណែកជាថវិកា សម្រាប់ប្រើប្រាស់ប្រយុទ្ធនឹងជំងឺកូវីដ១៩ ជាក់ស្ដែងក្នុងថ្ងៃនេះបានចូលរួមជាថវិកាមួយចំនួន ដើម្បីទិញរថយន្ដសង្គ្រោះបន្ទាន់ទី៤៥នេះផងដែរ៕	2021-07-06T00:47:00+07:00	freshnewsasia.com	https://m.freshnewsasia.com/index.php/en/localnews/204262-2021-07-05-10-47-46.html
98dcabde-be02-49b9-b179-0b06923f3166	ឧត្តមសេនីយ៍ឯក ហ៊ុន ម៉ាណែត កោតសរសើរយោធា ចំពោះមុខ នៃការរាតត្បាតកូវីដ១៩	លោក សូមកោតសរសើរ និង វាយតម្លៃខ្ពស់ ចំពោះថ្នាក់ដឹកនាំ មេបញ្ជាការ មេបញ្ជាការរង នាយទាហាន នាយទាហានរង និងពលទាហាន នៅគ្រប់បណ្តាស្ថាប័ន-កងឯកភាពទាំងអស់ ចំណុះកងទ័ពជើងគោក នៃកងយោធពលខេមរភូមិន្ទ ដែលបានខិតខំប្រឹងប្រែង បំពេញភារកិច្ច ទោះជាក្នុងកាលៈទេសៈលំបាក នៃការរាតត្បាត នៃជំងឺកូវីដ-១៩ ជាពិសេសក្នុងឆមាសទី១ ឆ្នាំ២០២១ នេះតែម្តង គឺនៅក្រោយព្រឹត្តិការណ៍ ២០ កុម្ភៈ ដែលយើងកំពុង មានការប្រឈមខ្លាំង ។ ក្នុងនេះ ទោះបីមានសកម្មភាពមួយចំនួនយើងមិនអាចអនុវត្តបាន ប៉ុន្តែលចំពោះទ្ធផលការងារជារួម គឺយើងនៅតែអាចរក្សា បាននូវប្រតិបត្តិការ ជាធម្មតា, ការត្រៀមលក្ខណៈរៀបរយក្នុងការ បំពេញភារកិច្ច និងការចូលរួមនៅក្នុងកិច្ចការនានា ទៅតាមបទបញ្ជា របស់រាជរដ្ឋាភិបាល, ក្រសួង ការពារជាតិ, អគ្គបញ្ជាការដ្ឋាន និងបញ្ជាការដ្ឋាន កងទ័ពជើងគោក ដោយយើងបាន ខិតខំប្រឹងប្រែង សម្រេចបាន គួរជាទីមោទនៈ ជាពិសេសនៅក្នុងការងារគ្រប់ភារកិច្ចសំខាន់ៗចាំបាច់ចំពោះមុខ ពាក់ព័ន្ធនឹងការទប់ស្កាត់ និងប្រយុទ្ធប្រឆាំងនឹងជំងឺកូវីដ-១៩។ លោក ម៉ាណែត បន្ថែមថា ទោះនៅក្នុងកាលៈទេសៈដ៏លំបាកនេះ រាជរដ្ឋាភិបាល ដែលមាន សម្តេចតេជោនាយករដ្ឋមន្ត្រីជាប្រមុខ និងជាប្រធានគណៈកម្មការធិការជាតិ ប្រយុទ្ធនឹងជំងឺកូវីដ-១៩ បានដឹកនាំការងារយ៉ាងសកម្ម និងជាប្រចាំក្នុងរយៈពេល ០២ ឆ្នាំកន្លងមកនេះ ដោយបានចាត់វិធានការជាបន្តបន្ទាប់ ដើម្បីទប់ស្កាត់ការរីករាលដាល នៃជំងឺកូវីដ-១៩ ក៏ដូចជាការព្យាបាល និងការរៀបចំធនធានដើម្បីដោះស្រាយរាល់បញ្ហាដែលកើតមាន ជូនប្រជាពលរដ្ឋ រួមមានការដាក់ឱ្យដំណើរការយន្តការជំនួយសង្គមសម្រាប់ប្រជាជនដែលជួបការលំបាកផ្នែកជីវភាព ជាដើម។ លោកឧត្តមសេនីយ៍ បន្តថា ពាក់ព័ន្ធនឹងការងារលើកកម្ពស់សុខមាលភាពរបស់កងទ័ព ជាពិសេសការ ការពារជំងឺកូវីដ-១៩ សូមកោតសរសើរ និងវាយតម្លៃខ្ពស់ ចំពោះគ្រប់ស្ថាប័ន-កងឯកភាពទាំងអស់ ដែលបានខិតខំអនុវត្តវិធាន សុខាភិបាល ក្នុងការគ្រប់គ្រងកម្លាំងក្នុងរយៈកាលកន្លងមកនេះ និងសូមបង្កើន ការប្រុងប្រយ័ត្នខ្ពស់ និងបន្តរឹតបន្តឹងការ អនុវត្តវិធានការទាំងនេះឱ្យមានប្រសិទ្ធភាពបន្ថែមទៀត ដើម្បីការពារខ្លួន នៅក្នុងជួរទ័ព, គ្រួសារទ័ព និងសហគមន៍ ។ ជាទិសដៅការងារ បន្តចំពោះមុខ ឆ្លើយតបនឹងបទបញ្ជា ជាយុទ្ធសាស្ត្រថ្មីៗរបស់ សម្តេចតេជោ ក៏ដូចជាគោលការណ៍ ណែនាំរបស់ក្រសួងការពារជាតិ លើកិច្ចការនេះ កងទ័ពជើងគោក នៃកងយោធពលខេមរភូមិន្ទ បានសម្រេចដាក់ចេញនូវគោលការណ៍ ភារកិច្ចជាក់ស្តែងមួយចំនួន ដូចខាងក្រោម៖	2021-07-06T00:45:00+07:00	dap-news.com	https://dap-news.com/national/2021/07/05/163028/
92fd20ad-b7d0-4a10-8653-387c58f8add3	រដ្ឋបាលខេត្តកំពង់ចាម បន្តផ្ដល់អំណោយជូនប្រជាពលរដ្ឋ៤០០គ្រួសារ ក្នុងស្រុកស្រីសន្ធរ ដែលជួបការខ្វះខាតក្នុងកំឡុងពេលការឆ្លងរាលដាលជំងឺកូវីដ	អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ១៩ លោក អ៊ុន ចាន់ដា រួមជាមួយក្រុមការងារ នៅថ្ងៃទី៥ ខែកក្កដា ឆ្នាំ២០២១នេះ បាននាំអំណោយផ្ដល់ជូនប្រជាពលរដ្ឋ ដែលកំពុងជួបការខ្វះខាតក្នុងកំឡុងពេលការឆ្លងរាលដាលនៃជំងឺកូវីដ១៩ ចំនួន ៤០០គ្រួសារ ស្ថិតក្នុងឃុំព្រែកពោធិ៍ ស្រុកស្រីសន្ធរ។ លោក អ៊ុន ចាន់ដា បានថ្លែងថា អំណោយមានជាគ្រឿង ឧបភោគ បរិភោគ ដែលរដ្ឋបាលខេត្តបានរៀបចំយកមកដល់ជូនបងប្អូនប្រជាពលរដ្ឋ ដែលមានការខ្វះខាតក្នុងដំណាក់កាលនៃការបិទខ្ទប់នេះ គឺជាការបញ្ជាក់ អំពីការគោរពស្រឡាញ់ និងការយកចិត្តទុកដាក់ដើម្បីលើកកម្ពស់កម្រិតជីវភាពរបស់បងប្អូនឲ្យមានលំនឹង ដើម្បីទប់ខ្លួនកុំឲ្យធ្លាក់ចូលទៅក្នុងភាពក្រីក្រ ដោយសារតែវិបត្តិជំងឺកូវីដ១៩នេះ។ លោកអភិបាលខេត្តបានថ្លែងបន្តថា ស្រុកស្រីសន្ធរ គឺជាតំបន់ដែលងាយរងគ្រោះជាងគេ ដោយសារកត្តាភូមិសាស្រ្ត កៀកទៅនឹងទីប្រជុំជនរាជធានីភ្នំពេញ ហើយកូនចៅប្រជាពលរដ្ឋក្នុងតំបន់នេះ ភាគច្រើនធ្វើការនៅក្រៅខេត្ត ដោយអ្នកខ្លះធ្វើកម្មករ-កម្មការិនី តាមបណ្ដាលរោងចក្រសហគ្រាសក្នុងតំបន់សេដ្ឋកិច្ចពិសេស និងខ្លះទៀតធ្វើការតាមក្រុមហ៊ុន ដោយពួកគាត់ធ្វើការពេលថ្ងៃនិងពេលយប់វិលត្រឡប់មកសម្រាកនៅតាមផ្ទះឯស្រុកស្រីសន្ធរនេះវិញ។ ជាមួយគ្នានោះ ទីកន្លែងដែលពួកគាត់ធ្វើការ គឺជាតំបន់ក្រហម ពោលគឺតំបន់ដែលមានហានិភ័យខ្ពស់ ក្នុងការចម្លងជំងឺកូវីដ១៩ ។ ហើយប្រសិនបើ ពួកគាត់មានការធ្វេសប្រហែស និងនាំឱ្យឆ្លងជំងឺនោះ នឹងបន្តយកមកចម្លងដល់ក្រុមគ្រួសារ ឈានទៅដល់ក្នុងសហគមន៍តែម្ដង។ លោកអភិបាលខេត្ត បានបញ្ជាក់ថា ជំងឺកូវីដ១៩ នេះ មានផលប៉ះពាល់ច្រើនណាស់ដល់បងប្អូនប្រជាពលរដ្ឋដូចជា ប៉ះពាល់ដល់សុខភាពធ្វើទុក្ខក្នុងរាងកាយ និងអាចឈានទៅបាត់បង់អាយុជីវិត ដែលជាក់ស្ដែងខេត្តកំពង់ចាម មានអ្នកស្លាប់ដោយសារជំងឺកូវីដ១៩ កើនឡើងជាបន្តបន្ទាប់ ។ម្យ៉ាងទៀត ធ្វើឲ្យប៉ះពាល់ដល់ជីវភាពរបស់បងប្អូន ព្រោះនៅពេលដែលប្រជាពលរដ្ឋយើងមានឆ្លងជំងឺនេះ ត្រូវសម្រាកព្យាបាល រីឯអ្នកប៉ះពាល់ផ្សេងទៀត ត្រូវយកទៅធ្វើចត្តាឡីស័ក ហើយក្នុងរយៈពេលព្យាបាល នឹងធ្វើចត្តាឡីស័ក គឺពួកគាត់មិនអាច ចេញទៅខាងក្រៅ ដើម្បីប្រកបរបរចិញ្ចឹមជីវិតបានទេ ដែលប្រការនោះធ្វើឲ្យជីវភាពជួបនូវការខ្វះខាត។ ទន្ទឹមនឹងនោះដែរ លោកអភិបាលខេត្តបានអំពាវនាវ ឲ្យបងប្អូនប្រជាពលរដ្ឋ ធ្វើយ៉ាងណាខិតខំការពារសុខភាពរៀងៗខ្លួន កុំអោយជំងឺនេះកើតមាននៅក្នុងសមាជិកគ្រួសារ និងនៅក្នុងសហគមន៍ ដោយត្រូវអនុវត្តឲ្យបានខ្ជាប់ខ្ជួននូវ វិធានសុខាភិបាល «៣ការពារ និង៣កុំ» ពិសេសការលាងសម្អាតដៃជាប្រចាំ ការអនុវត្តន៍កាតព្វកិច្ចពាក់ម៉ាស់ កាតព្វកិច្ចរក្សាគម្លាតបុគ្គល តាមអនុក្រឹត្យរបស់រាជរដ្ឋាភិបាល និងសេចក្តីជូនដំណឹង របស់ក្រសួងសុខាភិបាល ក្នងដំណាក់កាលនៃការឆ្លងរាលដាលជម្ងឺកូវីដ១៩ ក្នុងសហគមន៍៕	2021-07-06T00:41:00+07:00	freshnewsasia.com	https://m.freshnewsasia.com/index.php/en/localnews/204260-2021-07-05-10-41-05.html
e13420e7-b4ab-40e0-95ec-cc3ba2a98b0b	ឧត្តមសេនីយ៍ឯក ហ៊ុន ម៉ាណែត វាយតម្លៃខ្ពស់ចំពោះការបំពេញភារកិច្ចរបស់កងទ័ព ក្នុងកាលៈទេសៈជំងឺកូវីដ១៩	លោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងទ័ពជើងគោក បានវាយតម្លៃខ្ពស់ចំពោះថ្នាក់ដឹកនាំ មេបញ្ជាការ មេបញ្ជាការរង នាយទាហាន នាយទាហានរង និងពលទាហាននៅគ្រប់បណ្តាកងឯកភាពទាំងអស់ ចំណុះកងទ័ពជើងគោក នៃកងយោធពលខេមរភូមិន្ទ ដែលបានខិតខំប្រឹងប្រែងបំពេញភារកិច្ច ទោះជាក្នុងកាលៈទេសៈលំបាកនៃការរាតត្បាតនៃជំងឺកូវីដ១៩ ជាពិសេសក្នុងឆមាសទី១ ឆ្នាំ២០២១នេះតែម្តង គឺនៅក្រោយព្រឹត្តិការណ៍ ២០ កុម្ភៈ ដែលយើងកំពុងមានការប្រឈមខ្លាំង។ ការវាយតម្លៃខ្ពស់ចំពោះភារកិច្ចការរបស់កងទ័ពពីសំណាក់ ឧត្តមសេនីយ៍ឯក ហ៊ុន ម៉ាណែត បានធ្វើឡើងនៅក្នុងពិធីក្នុងពិធីប្រជុំឆ្លងរបាយការណ៍បូកសរុបលទ្ធផលការងារយោធា-សន្តិសុខឆមាសទី១ និងលើកទិសដៅឆមាសទី២ ឆ្នាំ២០២១ របស់កងទ័ពជើងគោក នៃកងយោធពលខេមរភូមិន្ទ ដែលធ្វើឡើងតាមប្រព័ន្ធអនឡាញ នាថ្ងៃទី០៥ ខែកក្កដា ឆ្នាំ២០២១នេះ។ នាឱកាសនោះដែរ លោកឧត្តមសេនីយ៍ឯក ហ៊ុន ម៉ាណែត បានបន្តថា ទោះបីមានសកម្មភាពមួយចំនួនយើងមិនអាចអនុវត្តបាន ប៉ុន្តែលចំពោះលទ្ធផលការងារជារួម គឺយើងនៅតែអាចរក្សាបាននូវប្រតិបត្តិការជាធម្មតា, ការត្រៀមលក្ខណៈរៀបរយក្នុងការបំពេញភារកិច្ច និងការចូលរួមនៅក្នុងកិច្ចការនានាទៅតាមបទបញ្ជារបស់រាជរដ្ឋាភិបាល, ក្រសួងការពារជាតិ, អគ្គបញ្ជាការដ្ឋាន និងបញ្ជាការដ្ឋានកងទ័ពជើងគោក ដោយយើងបានខិតខំប្រឹងប្រែងសម្រេចបានគួរជាទីមោទនៈ ជាពិសេសនៅក្នុងការងារគ្រប់ភារកិច្ចសំខាន់ៗចាំបាច់ចំពោះមុខ ពាក់ព័ន្ធនឹងការទប់ស្កាត់ និងប្រយុទ្ធប្រឆាំងនឹងជំងឺកូវីដ១៩។ មេបញ្ជាការកងទ័ពជើងគោករូបនេះ បានបញ្ជាក់ថា ទោះនៅក្នុងកាលៈទេសៈដ៏លំបាកនេះ រាជរដ្ឋាភិបាលដែលមាន សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជាជាប្រមុខ និងជាប្រធានគណៈកម្មការធិការជាតិប្រយុទ្ធនឹងជំងឺកូវីដ១៩ បានដឹកនាំការងារយ៉ាងសកម្ម និងជាប្រចាំក្នុងរយៈពេល ០២ឆ្នាំកន្លងមកនេះ ដោយបានចាត់វិធានការជាបន្តបន្ទាប់ដើម្បីទប់ស្កាត់ការរីករាលដាលនៃជំងឺកូវីដ១៩ ក៏ដូចជាការព្យាបាល និងការរៀបចំធនធានដើម្បីដោះស្រាយរាល់បញ្ហាដែលកើតមានជូនប្រជាពលរដ្ឋ រួមមានការដាក់ឱ្យដំណើរការយន្តការជំនួយសង្គមសម្រាប់ប្រជាជនដែលជួបការលំបាកផ្នែកជីវភាព ជាដើម។ ពាក់ព័ន្ធនឹងការងារលើកកម្ពស់សុខមាលភាពរបស់កងទ័ព ជាពិសេសការការពារជំងឺកូវីដ១៩ លោកឧត្តមសេនីយ៍ឯក សូមកោតសរសើរ និងវាយតម្លៃខ្ពស់ចំពោះគ្រប់ស្ថាប័ន-កងឯកភាពទាំងអស់ ដែលបានខិតខំអនុវត្តវិធានសុខាភិបាលក្នុងការគ្រប់គ្រងកម្លាំងក្នុងរយៈកាលកន្លងមកនេះ និងសូមបង្កើនការប្រុងប្រយ័ត្នខ្ពស់ និងបន្តរឹតបន្តឹងការអនុវត្តវិធានការទាំងនេះឱ្យមានប្រសិទ្ធភាពបន្ថែមទៀត ដើម្បីការពារខ្លួននៅក្នុងជួរទ័ព, គ្រួសារទ័ព និងសហគមន៍។ បន្ថែមពីនេះ លោកឧត្តមសេនីយ៍ឯក បានគូសបញ្ជាក់ថា ជាទិសដៅការងារបន្តចំពោះមុខ ឆ្លើយតបនឹងបទបញ្ជាជាយុទ្ធសាស្ត្រថ្មីៗរបស់ សម្តេចតេជោ ហ៊ុន សែន ក៏ដូចជាគោលការណ៍ណែនាំរបស់ក្រសួងការពារជាតិលើកិច្ចការនេះ កងទ័ពជើងគោក នៃកងយោធពលខេមរភូមិន្ទបានសម្រេចដាក់ចេញនូវគោលការណ៍ភារកិច្ចជាក់ស្តែងមួយចំនួនដូចខាងក្រោម៖ * កម្លាំងទាំងអស់នៅតាមព្រំដែន ត្រូវសហការជាមួយសមត្ថកិច្ចគ្រប់ជំនាញ ដើម្បីពង្រឹងការគ្រប់គ្រង និងត្រួតពិនិត្យរាល់ការចេញចូលរបស់ប្រជាពលរដ្ឋ ដើម្បីទប់ស្កាត់ការនាំចូលនូវជំងឺកូវីដ-១៩ ប្រភេទថ្មី។ * អង្គភាពទាំងអស់ត្រូវបន្តចាត់វិធានការការពារការឆ្លងរីករាលដាលជំងឺកូវីដ-១៩ នៅក្នុងអង្គភាព តាមរយៈការគ្រប់គ្រងកម្លាំងឱ្យបានហ្មត់ចត់, ការត្រួតពិនិត្យការចេញ-ចូល, ការរៀបចំកន្លែងចត្តាឡីស័ក និងកន្លែងព្យាបាលកម្រិតស្រាល។ * ត្រូវប្រុងប្រៀបរៀបចំធ្វើតេស្តដល់យោធិននៅតាមបណ្តាអង្គភាព ដោយយកចិត្តទុកដាក់ជាពិសេសដល់កម្លាំងទាំងអស់ដែលចេញប្រតិបត្តិការតាមច្រកព្រំដែន, ពេទ្យយោធា, កម្លាំងចូលរួមចាក់វ៉ាក់សាំង និងកម្លាំងដែលចូលរួមប្រតិបត្តិការក្នុងតំបន់មានហានិភ័យខ្ពស់ ដូចជាតំបន់ក្រហម ជាដើម។ * បន្តភារកិច្ចដែលបានអនុវត្តកន្លងមក ក៏ដូចជាត្រៀមកម្លាំងដើម្បីចូលរួមអនុវត្តភារកិច្ចនៅពេលមានបទបញ្ជា ដូចជា៖ ការរៀបចំក្រុមគ្រូពេទ្យ, ការចូលរួមក្នុងការការពារ និងរក្សាសន្តិសុខនៅតាមមណ្ឌលចត្តាឡីស័ក, ការចូលរួការបិទខ្ទប់នៅតាមបណ្តារាជធានី-ខេត្ត និងការដឹកជញ្ជូនពលករត្រលប់មកពីបរទេស។ * បន្តចូលរួម និងត្រៀមចូលរួមនៅក្នុងយុទ្ធនាការចាក់វ៉ាក់សាំងជូនប្រជាពលរដ្ឋ តាមផែនការរបស់រាជរដ្ឋាភិបាលផងដែរ៕	2021-07-06T00:03:00+07:00	freshnewsasia.com	https://m.freshnewsasia.com/index.php/en/localnews/204253-2021-07-05-10-03-20.html
af88c463-8d27-4a93-8946-86e98177d9f6	កូវីដ១៩៖ ខេត្តត្បូងឃ្មុំ រកឃើញអ្នកឆ្លងថ្មី ៣៥នាក់ និងជាសះស្បើយ១៣នាក់	No Content	2021-07-05T23:42:00+07:00	dap-news.com	https://dap-news.com/national/2021/07/05/163011/
b5522de8-ab97-4fcf-a47e-2a73bbbae358	អភិបាលខេត្តកំពង់ស្ពឺ ថ្លែងអំណរគុណសប្បរសជនដែលឧបត្ថម្ភអាវពេទ្យ ម៉ាស និងថ្នាំបុរាណចិន ដើម្បីប្រើប្រាស់ក្នុងយុទ្ធនាការប្រយុទ្ធប្រឆាំងនឹងជំងឺកូវីដ១៩	លោក វ៉ី សំណាង អភិបាលខេត្តកំពង់ស្ពឺ នៅថ្ងៃទី៤ ខែកក្កដា ឆ្នាំ២០២១ បានថ្លែងអំណរគុណដល់ក្រុមសប្បុរសជនយ៉ាងជ្រាលជ្រៅបំផុតដែលបានជួយឧបត្ថម្ភអាវពេទ្យ PPE ម៉ាស ថ្នាំចិន និងគ្រឿងឧបភោគបរិភោគមួយចំនួនដល់រដ្ឋបាលខេត្ត សម្រាប់ចូលរួមក្នុងប្រតិបត្តិការទប់ស្កាត់ជំងឺកូវីដ១៩ ដែលកំពុងបង្កគ្រោះភ័យដល់សុខភាព និងអាយុជីវិតរបស់ប្រជាជន។ លោកឧកញ៉ា លី ឃុនថៃ ប្រធានសមាគមស្បែកជើងកម្ពុជា ដែលបានឧបត្ថម្ភ អាវពេទ្យ PPE ចំនួន២,០០០ឈុត ម៉ាសចំនួន ១២,៥០០ម៉ាស និងថ្នាំបុរាណចិន ចំនួន ៤០០ប្រអប់ តំណាងក្រុមហ៊ុន Wansheng (Cambodia) Textile & Laundry Co .,Ltd ដែលបានឧបត្ថម្ភ អាវពេទ្យ PPE ចំនួន ៥០០ឈុត ម៉ាសចំនួន ២០,០០០ម៉ាស ថ្នាំបុរាណចិន ចំនួន២០០ប្រអប់ ទឹកបរិសុទ្ធ ចំនួន ១០០កេស និងមីចំនួន ១០០កេស * តំណាងក្រុមហ៊ុន Xing Bang Paper Industrial (Cambodia) Co .,Ltd ដែលបានឧបត្ថម្ភ អាវពេទ្យ PPE ចំនួន ៥០០ឈុត ម៉ាស ចំនួន ២០,០០០ម៉ាស ថ្នាំបុរាណចិន ចំនួន ២០០ប្រអប់ ទឹកបរិសុទ្ធ ចំនួន ១០០កេស និងមី ចំនួន ១០០កេស *តំណាងក្រុមហ៊ុន Heng Sim Footwear Co .,Ltd ដែលបានឧបត្ថម្ភ ម៉ាស ចំនួន ២,០០០ម៉ាស៕	2021-07-05T23:18:00+07:00	freshnewsasia.com	https://m.freshnewsasia.com/index.php/en/localnews/204248-2021-07-05-09-18-36.html
a513193c-5f26-4100-b57c-b465d4662c8b	ក្រសួងសុខាភិបាលនៃកម្ពុជា និង JICA ដាក់ឱ្យដំណើរការ «គម្រោងពង្រឹងសមត្ថភាព ដើម្បីឆ្លើយតបទៅនឹងវិបត្តិជំងឺកូវីដ១៩ ក្នុងប្រទេសកម្ពុជា	ដើម្បីឆ្លើយតបទៅនឹងតម្រូវការបន្ទាន់ចំពោះការរាតត្បាតនៃជំងឺកូវីដ១៩ នាថ្ងៃទី០៥ ខែកក្កដា ឆ្នាំ២០២១ ក្រសួងសុខាភិបាលកម្ពុជា និងទីភ្នាក់ងារសហប្រតិបត្តិការអន្តរជាតិនៃប្រទេសជប៉ុន (JICA) បានសម្រេចចុះកិច្ចព្រមព្រៀងដាក់ឱ្យដំណើរការជាផ្លូវការ នូវគម្រោងសហប្រតិបត្តិការបច្ចេកទេសស្តីពី ។ គោលបំណងនៃគម្រោងនេះ គឺដើម្បីពង្រឹងប្រព័ន្ធចែកចាយវ៉ាក់សាំងការពារជំងឺកូវីដ១៩ និងពង្រឹងសមត្ថភាពការធ្វើរោគវិនិច្ឆ័យ ព្រមទាំងប្រព័ន្ធតាមដាន និងវាយតម្លៃដើម្បីឆ្លើយតបទៅនឹងវិបត្តិជំងឺកូវីដ១៩។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាន។ ពិសេសជាងនេះទៅទៀត តាមរយៈគម្រោងនេះ គឺ (១)៖ ប្រព័ន្ធចែកចាយវ៉ាក់សាំង (២)៖ សមត្ថភាពធ្វើរោគវិនិច្ឆ័យរកជំងឺកូវីដ១៩ នៅតាមបណ្តារមន្ទីរពិសោធន៍ថ្នាក់តំបន់ (៣)៖ សមត្ថភាពធ្វើរោគវិនិច្ឆ័យរកជំងឺកូវីដ១៩ និងជំងឺរលាកសួត និង (៤)៖ ការតាមដានថែទាំមន្ទីរពិសោធន៍រកជំងឺកូវីដ១៩ ក៏ដូចជាការវាយតម្លៃកម្មវិធីផ្តល់វ៉ាក់សាំងការពារជំងឺកូវីដ១៩ តាមរយៈការណែនាំអំពីការធ្វើ Serological Test នឹងត្រូវបានពង្រឹង។ ដើម្បីសម្រេចបាននូវគោលដៅខាងលើ ការបង្កើតនូវប្រព័ន្ធសម្រាប់ថែរក្សា និងដឹកជញ្ជូនវ៉ាក់សាំង ក៏ដូចជាឧបករណ៍ និងសម្ភារសម្រាប់ធ្វើតេស្ត (PCR) និងធ្វើវិភាគឈាម រួមទាំងម៉ាស៉ីន Computer-Aided Diagnosis (CAD) នឹងត្រូវបានផ្តល់ជូនទៅក្រសួងសុខាភិបាល រួមជាមួយការបណ្តុះបណ្តាលសម្រាប់ការប្រើប្រាស់ឧបករណ៍ទាំងនោះផងដែរ។ ខណៈពេលនៃការចាប់ផ្តើមគម្រោងនេះ ទីភ្នាក់ងារ JICA បានបញ្ជាក់ជាថ្មីពីការប្តេជ្ញាចិត្តរបស់ខ្លួនក្នុងការសហការជាមួយក្រសួងសុខាភិបាល ដើម្បីលើកកម្ពស់កិច្ចខិតខំប្រឹងប្រែងរបស់រដ្ឋាភិបាលកម្ពុជា ដើម្បីប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជាក្រោមក្របខ័ណ្ឌ «JICA’s Initiative for Global Health and Medicine»៕	2021-07-05T22:59:00+07:00	freshnewsasia.com	https://m.freshnewsasia.com/index.php/en/localnews/204242-2021-07-05-08-59-34.html
84525ca3-801c-421e-bc77-2b5393edbf3d	គណៈបញ្ជាការរដ្ឋបាលឯកភាពខេត្តបាត់ដំបង ណែនាំ និងពង្រឹងបន្តទៀតដល់អាជ្ញាមូលដ្ឋានពីការទប់ស្កាត់ការរីករាលដាលជំងឺកូវីដ១៩ នៅតាមសហគមរបស់ខ្លួន	លោក ងួន រតនៈ អភិបាលខេត្ត និងជាប្រធានគណៈបញ្ជាការរដ្ឋបាលឯកភាពខេត្តបាត់ដំបង បានជំរុញឱ្យមន្ត្រីជំនាញពាក់ព័ន្ធ និងអាជ្ញាធរមូលដ្ឋានបន្តទប់ស្កាត់ការពារជំងឺឆ្លង កូវីដ១៩ បន្តទៀត ដើម្បីកុំឱ្យរីករាលដាល នៅតាមសហគមន៍ ឃើញមានការកើនឡើងជារៀងរាល់ថ្ងៃ។ ការជំរុញបែបនេះ បានធ្វើឡើងនៅក្នុងឱកាសដែលលោកបានដឹកនាំកិច្ចប្រជុំគណៈបញ្ជាការរដ្ឋបាលឯកភាពខេត្តបាត់ដំបង ប្រចាំខែមិថុនា នាព្រឹកថ្ងៃទី៥ ខែកក្កដា ឆ្នាំ២០២១ នៅសាលាខេត្ត ដោយមានការចូលរួមពីថ្នាក់អភិបាលរងខេត្ត លោក មេបញ្ជាការមេបញ្ជាការយោធភូមិភាគទី៥ មេបញ្ជាការប្រតិបត្តិការសឹករងបាត់ដំបង ស្នងការនគរបាលខេត្ត មេបញ្ជាការកងរាជអាវុធហត្ថខេត្ត អភិបាលក្រុង-ស្រុក មន្ទីរជំនាញនានា ជុំវិញខេត្តចូលរួមផងដែរ។ ក្នុងកម្មវិធីនៃកិច្ចប្រជុំនេះដែរ មន្ទីរជំនាញបាន ឡើងរាយការណ៍ទៅតាមជំនាញរបស់ខ្លួន ដូចខាងក្រោម:អំណានរបាយការណ៍ប្រចាំខែមិថុនា ឆ្នាំ២០២១ របស់គណ:បញ្ជាការឯកភាពរដ្ឋបាលខេត្ត ដោយមន្រ្តីលេខាធិការដ្ឋាន គណៈបញ្ជាការ ឯកភាពរដ្ឋបាលខេត្តស្តីពីលទ្ធផលនិងសកម្មភាពដែលបានកើតមានឡើងក្នុងខេត្តប្រចាំខែមិថុនាឆ្នាំ២០២១កន្លងមក។ ក្នុងឱកាសនោះដែរ មន្រ្តីជំនាញពាក់ព័ន្ធនៅតាមអង្គភាពនានានិងអាជ្ញាធរមូលដ្ឋានក្រុងស្រុកបានឡើងរាយការណ៍ពីសកម្មភាព ដែលបានកើតឡើងនៅក្នុងមូលដ្ឋានរបស់ខ្លួន ជូនដល់កិច្ចប្រជុំគណ:បញ្ជាការឯកភាពរដ្ឋបាលខេត្ត ដើម្បីសុំយោបល់និងរកវិធានការទប់ស្កាត់បន្ត។ លោក ងួន រតន: បានឯកភាពលើរបាយការណ៍របស់មន្ទីរជំនាញមួយចំនួនដែលបានលើកឡើងក្នុងកិច្ចប្រជុំនិងបានជំរុញឱ្យមន្ត្រីជំនាញពាក់ព័ន្ធ អាជ្ញាធរមូលដ្ឋានក្រុង.ស្រុកបន្តរិតបន្តឹងទប់ស្កាត់ការពារជំងឺឆ្លងកូវីដ-១៩ បន្តទៀត ដើម្បីកុំឱ្យរីករាលដាល នៅតាមសហគមន៍ ពិសេសរិតបន្តឹងនៅតាមបន្ទាត់ព្រំដែនថៃ ពាក់ព័ន្ធពលករខ្មែរយើងដែលសមត្ថកិច្ចថៃបានចាប់បញ្ជូនពលករខ្មែរ ឬ គាត់ចូលមកដោយខ្លួនឯងក្តីមកវិញចូលតាមច្រករបៀងនានា ឬ ច្រកអន្តរជាតិនានាក្តី ត្រូវត្រួតពិនិត្យមើលសុខភាពរបស់ពួកគាត់។ លោកអភិបាលខេត្ត បានបញ្ជាក់ថា ពលករដែលត្រូវសមត្ថកិច្ចបានបញ្ជូនមកយើងត្រូវធ្វើចត្តាឡីស័កដែលមានស្រាប់នៅតាមមណ្ឌលរយ:១៤ថ្ងៃសិន ដោយមានមន្រ្តីជំនាញប្រចាំការចុះពិនិត្យសុខភាពជូនពលកររាល់ថ្ងៃ តាមការណែនាំរបស់ក្រសួងសុខាភិបាល ដើម្បីទប់ស្កាត់ការរីករាលដាលនិងនាំចូលពីប្រទេសថៃ តាមច្រកផ្សេងៗតាមបន្ទាត់ព្រំដែនកម្ពុជា.ថៃគ្រប់ពេលនិងបន្តធ្វើប្រចាំថ្ងៃដោយម៉ាស៊ីនតេស្តិ៍រហ័ស ឬ ពិនិត្យទៅតាមការជាក់ស្តែង។ ជាមួយគ្នានេះដែរ មន្រ្តីជំនាញស៊ីវិលនានាយើងក៏ត្រូវសហការជាមួយកងកម្លាំងគ្រប់ប្រភេទ ពិសេសកងកម្លាំងការពារព្រំដែនគោកដើម្បីអនុវត្តការងារឲ្យបានល្អតាមការងារជំនាញរៀងៗខ្លួនបន្ថែមទៀត។ ក្នុងនោះ លោកអភិបាលខេត្តក៏បានធ្វើការដោះស្រាយបញ្ហាមួយចំនួនផងដែរ តាមការស្នើសុំរបស់មន្ទីជំនាញពាក់ព័ន្ធរៀងៗខ្លួននិងអាជ្ញាធរមូលដ្ឋានក្រុង.ស្រុក ក្រៅពីការងារកូវីដ-១៩នេះដោយអនុវត្តតាម ៣កុំ និង៣ការពារផងដែរ៕	2021-07-05T22:57:00+07:00	freshnewsasia.com	https://m.freshnewsasia.com/index.php/en/localnews/204241-2021-07-05-08-57-59.html
775b29d4-7727-40aa-b957-d5c2e77def5e	ឡាវ សម្រេចបន្តបិទ ខ្ទប់ប្រទេស ១៤ថ្ងៃទៀត ដើម្បីទប់ស្កាត់កូវីដ១៩	តាមរយៈសេចក្ដីជូនដំណឹង នៅថ្ងៃទី៥ កក្កដានេះ ស្ថានឯកអគ្គរាជទូតកម្ពុជា ប្រចាំប្រទេសឡាវ បានបញ្ជាក់ថា ក្នុងរយៈពេល ១៤ថ្ងៃនេះ ឡាវបានសម្រេចបន្តបិទកន្លែងស៊ីផឹក កាស៊ីណូ ការ៉ាអូខេ កន្លែងកំសាន្ត កន្លែងម៉ាស្សា ក្លឹបកីឡាគ្រប់ប្រភេទ ហាមលក់គ្រឿងស្រវឹង ហាមជួបជុំគ្នាកុះករ ហាមមិនឲ្យពលរដ្ឋណា មិនទាន់បានចាក់វ៉ាក់សាំងកូវីដ១៩ ធ្វើដំណើរតាមរយយន្ត យន្តហោះ និងហាមចេញ-ចូលតំបន់ក្រហម ។ ដោយឡែកក្នុងរយៈពេលនេះដែរ ឡាវក៏បានសម្រេចបន្ធូរបន្ថយ ចំពោះវិធានការមួយចំនួនផងដែរ ។ វិធានការដែលត្រូវបានបន្ធូរបន្ថយនោះរួមមាន៖ អនុញ្ញាតឲ្យបើកដំណើរ ការពាណិជ្ជកម្ម ផ្សារទំនើប ផ្សារលក់ដុំនិងលក់រាយ កន្លែងដើរហាត់ប្រាណ ទូកនេសាទ ភោជនីយដ្ឋាន ហាងកាហ្វេ (អាចចូលអង្គុយបាន) រមណីយដ្ឋានទេសចរណ៍ ហាងកាត់សក់ និងកែសម្ផស្ស ។ អនុញ្ញាតឲ្យមានកិច្ចប្រជុំ បើកសាលារៀន នៅតំបន់ មិនមានការឆ្លង រាដាលជំងឺកូវីដ១៩ ក្នុងសហគមន៍ ។ បើកដំណើរការដឹកជញ្ជូនតាមផ្លូវគោក និងផ្លូវអាកាសក្នុងប្រទេស សម្រាប់អ្នកធ្វើដំណើរ ដែលទទួល បានវ៉ាក់សាំងចំនួន ២ដូស ។ ជាមួយគ្នានោះស្ថានទូតកម្ពុជា ក៏បានអំពាវនាវ ឲ្យប្រជាពលរដ្ឋ ពលករ និស្សិតខ្មែរទាំងអស់ ឲ្យបង្កើនការប្រុងប្រយ័ត្ន កុំទៅកន្លែងមានហានិភ័យ បន្តរក្សាអនាម័យឲ្យបានល្អ និងអនុវត្តសេចក្ដីណែនាំ របស់រដ្ឋាភិបាលឡាវ និងតាមវិធានការ របស់រាជរដ្ឋាភិបាលកម្ពុជា ៣កុំ ៣ការពារ ដើម្បីបង្ការ និងទប់ស្កាត់ការឆ្លង រីករាលដាលជំងឺកូវីដ១៩ ៕	2021-07-05T22:16:00+07:00	dap-news.com	https://dap-news.com/national/2021/07/05/163001/
4fe24503-10bd-4424-aca1-a7c24dd9d9dd	អាជ្ញាធរខេត្តរតនគិរី បន្តរកឃើញអ្នកវិជ្ជមានកូវីដ១៩ ចំនួន១៦នាក់ថ្មី និងមានករណី ជាសះស្បើយ៤០នាក់	No Content	2021-07-05T21:57:00+07:00	dap-news.com	https://dap-news.com/national/2021/07/05/162994/
2f47ab7c-b1f8-4643-b9ba-9f6135cb0833	កូវីដ១៩៖ ខេត្តកំពង់ឆ្នាំង រកឃើញអ្នកឆ្លងថ្មី១៦នាក់ និងជាសះស្បើយ២២នាក់	សូមបញ្ជាក់ថា គិតត្រឹមថ្ងៃទី៥ ខែកក្កដា ឆ្នាំ២០២១នេះ ខេត្តកំពង់ឆ្នាំង មានអ្នកឆ្លងជំងឺកូវីដ១៩ សរុបចំនួន៤៧៥នាក់ ក្នុងនោះបានព្យាបាលជាសះស្បើយ៤០៥នាក់ និងកំពុងសម្រាកព្យាបាល២៥៤នាក់ ស្លាប់១៤នាក់៕	2021-07-05T21:54:00+07:00	dap-news.com	https://dap-news.com/national/2021/07/05/162989/
242c3dce-af41-457a-a444-f9d6d0867dce	រដ្ឋបាលខេត្តកំពង់ចាម ប្រកាសពីករណីស្លាប់មនុស្ស៥នាក់ ដោយសារជំងឺកូវីដ១៩	រដ្ឋបាលខេត្តកំពង់ចាម បានចេញសេចក្ដីប្រកាសព័ត៌មានបញ្ជាក់ថាមនុស្សចំនួន ៥នាក់ បានស្លាប់ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញសារព័ត៌មាន Fresh News នាថ្ងៃទី០៥ ខែកក្កដា ឆ្នាំ២០២១នេះ។ ទី១៖ ស្រ្តីជនជាតិខ្មែរ អាយុ៧២ឆ្នាំ នៅភូមិត្រកូន ឃុំក្រឡា ស្រុកកំពង់សៀម ទី២៖ ស្រ្តីជនជាតិខ្មែរ អាយុ៤១ឆ្នាំ នៅភូមិផៅជុំកើត ឃុំផ្តៅជុំ ស្រុកជើងព្រៃ ទី៣៖ ស្ត្រីជនជាតិខ្មែរ អាយុ៦៩នាក់ នៅភូមិស្វាយពក ឃុំបាធាយ ស្រុកបាធាយ ទី៤៖ បុរសជនជាតិខ្មែរ អាយុ៤៣ឆ្នាំ នៅភូមិវាលស្បូវ ឃុំអំពិល ស្រុកកំពង់សៀម និងទី៥៖ ស្ត្រីជនជាតិខ្មែរ អាយុ៥២ឆ្នាំ រស់នៅភូមិហាន់ទ្វា ឃុំរំលង ស្រុកតាំងគោក ខេត្តកំពង់ធំ។ រដ្ឋបាលខេត្តកំពង់ចាម សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយគ្រួសារសព៕	2021-07-05T21:48:00+07:00	freshnewsasia.com	https://m.freshnewsasia.com/index.php/en/localnews/204232-2021-07-05-07-48-48.html
8755c294-226d-40ee-88fc-9d4391d24ebd	ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ ៤៧នាក់ ខណៈជាសះស្បើយ៤៣នាក់	រដ្ឋបាលខេត្តកំពង់ចាម នៅថ្ងៃទី០៥ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៤៧នាក់បន្ថែមទៀត។ ខណៈចំនួន៤៣នាក់បានជាសះស្បើយ។ អ្នកដែលទើបរកឃើញឆ្លងជំងឺកូវីដ១៩ ទាំង៤៧នាក់នេះ មាននៅស្រុកកំពង់សៀម ចំនួន៣នាក់ ,ក្រុងកំពង់ចាម ចំនួន២នាក់, ស្រុកព្រៃឈរ ចំនួន១នាក់, ស្រុកជើងព្រៃ ចំនួន១៥នាក់, ស្រុកស្ទឹងត្រង់ ចំនួន២៤នាក់, ស្រុកបាធាយ ចំនួន១នាក់ និងមកពីខេត្តកណ្ដាល ចំនួន១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕	2021-07-05T21:36:00+07:00	freshnewsasia.com	https://m.freshnewsasia.com/index.php/en/localnews/204230-2021-07-05-07-36-07.html
e9091a64-1559-4a74-9861-f8c4bb07fcc1	ឧត្តមសេនីយ៍ឯក រ័ត្ន ស្រ៊ាង បានបន្តចាត់ក្រុមការងារ នាំយកស្បៀងឧបត្ថម្ភ ដល់ពលរដ្ឋ១៤នាក់ ជាប់ពាក់ព័ន្ធជាមួយសព ពិនិត្យឃើញវិជ្ជមានកូវីដ-១៩	ភ្នំពេញ៖ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស មេបញ្ជាការកងរាជអាវុធហត្ថរាជធានីភ្នំពេញ និងជាប្រធានក្រុមការងាររាជរដ្ឋាភិបាល ចុះមូលដ្ឋានខណ្ឌដង្កោ នៅថ្ងៃទី ៤ ខែកក្កដា ឆ្នាំ២០២១ បានបន្តចាត់ឲ្យក្រុមការងារ ដែលមាន លោកឧត្ដមសេនីយ៍ត្រី ឈុន ប៊ុនទី មេបញ្ជាការរង កងរាជអាវុធហត្ថរាជធានីភ្នំពេញ ជាតំណាង នាំយកអំណោយជាស្បៀងរួមមាន អង្ករ មី ត្រីខ ទឹកត្រី ទឹកស៊ីអ៊ីវ ទឹកសុទ្ធ ព្រមទាំងឱសថបុរាណចិនព្យាបាលក្អក ផ្តាស់សាយ ក្តៅខ្លួន ឈឺក្បាល ការពារសួត ឧបត្ថម្ភដល់ប្រជាពលរដ្ឋ១៤នាក់ បន្ថែមទៀត ដែលជាប់ពាក់ព័ន្ធជាមួយសពស្ត្រីឈ្មោះ ញៀន សុខុម អាយុ៧១ឆ្នាំ ដែលត្រូវបានត្រួតពិនិត្យឃើញវិជ្ជមានកូវីដ-១៩ ក្រោយពីទទួលមរណភាព កំពុងធ្វើចត្តាឡីស័កតាមផ្ទះរៀងខ្លួន ក្នុងភូមិព្រែកកំពឹស សង្កាត់ព្រែកកំពឹស ខណ្ឌដង្កោ ព្រមទាំងបានចូលរួមរំលែកទុក្ខដល់ក្រុមគ្រួសារសពនូវថវិកាចំនួន ៤០០,០០០រៀល ក្នុងនោះ (ថវិកាសង្កាត់ចំនួន១០០,០០០៛ និងថវិកាភូមិចំនួន ១០០,០០០៛) ផងដែរ។ ក្នុងឱកាសនោះ លោកឧត្ដមសេនីយ៍ត្រី ឈុន ប៊ុនទី បានពាំនាំនូវការផ្តាំផ្ញើសួរសុខទុក្ខពីសំណាក់ លោកឧត្តមសេនីយ៍ឯក រ័ត្ន ស្រ៊ាង ជូនចំពោះ ប្រជាពលរដ្ឋដែលកំពុងធ្វើចត្តាឡីស័កតាមផ្ទះរៀងខ្លួនទាំងអស់ សូមអត់ធ្មត់នៅដាច់ដោយឡែកបន្តមួយរយៈទៀត ដើម្បីឲ្យប្រាកដថាមានសុវត្ថិភាព ជៀសឆ្ងាយពីជំងឺឆ្លងកូវីដ-១៩ និងសូមចូលរួមអនុវត្តឲ្យបាននូវវិធានការ ៣ការពារ ៣កុំ របស់សម្តេចអគ្គមហាសេនាបតី តេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ព្រមទាំងវិធានការនានា របស់ក្រសួងសុខាភិបាល ក្នុងការចូលរួមបង្កាទប់ស្កាត់ កូវីដ-១៩ ផងដែរ៕	2021-07-05T21:29:00+07:00	dap-news.com	https://dap-news.com/national/2021/07/05/162954/
5e209d7e-51e6-4564-8f92-8d2f054e1514	រោគសញ្ញាកូវីដចំនួន ៣ មិនសូវមានអ្នកចាប់អារម្មណ៍ តែភាគច្រើនកើតចំពោះកុមារ	គ្រប់គ្នាបានដឹងច្រើនមកហើយនូវរោគសញ្ញាអ្នកដែលផ្ទុកវីរុសកូវីដ-១៩។ ស្ថានភាពអ្នកជំងឺនៅដំណាក់កាលដំបូងឬកម្រិតស្រាល គឺមានអាការគ្រុនក្តៅលើសពី ៣៧.៥ អង្សាសេ, ក្អកហើយឈឺកលើសពី៤ថ្ងៃ, តឹងច្រមុះ ឈឺក្បាល ព្រឺរងា ឬវិលមុខ, ពិបាកដកដង្ហើម, ឈឺតាមដងខ្លួន (ឈឺសាច់ដុំ ឬសន្លាក់) ,ទទួលទានអាហារមិនសូវបាន, បាត់បង់ក្លិន រសជាតិ, ។ល។ ចំណែកករណីខ្លះ អ្នកជំងឺអាចមានរោគសញ្ញាបន្ថែមដូចជា អាការរមួលពោះ ក្អួតចង្អោរ ឬរាករូសជាដើម។ យ៉ាងណារោគសញ្ញាទាក់ទិននឹងប្រព័ន្ធរំលាយអាហារ ពុំសូវលេចឡើង ហើយក៏ពុំសូវមានការចាប់អារម្មណ៍នោះដែរ។ ប៉ុន្តែអ្នកជំនាញព្រមានថា វាជារោគសញ្ញាដែលមិនគួរព្រងើយកន្តើយ ជាពិសេសអាការមួយនេះ កើតចំពោះមនុស្សពេញវ័យតិចតួច ហើយត្រូវបានរកឃើញចំពោះកុមារភាគច្រើន។ ការស្រាវជ្រាវថ្មីចុងក្រោយនេះបាននិយាយថា រោគសញ្ញាទៅលើក្រពះពោះវៀន ច្រើនកើតមានចំពោះកុមារដែលឆ្លងវីរុសកូវីដ-១៩ ហើយវាជារោគសញ្ញាមូលដ្ឋានដែលអាចសម្គាល់ថា កុមារវិជ្ជមានវីរុសនេះ។ ទស្សនាវដ្ដីវេជ្ជសាស្រ្តអង់គ្លេស (BMJ) រាយការណ៍ថា រោគសញ្ញាទូទៅដែលកើតញឹកញាប់លើក្មេងៗឆ្លងកូវីដ-១៩ប្រមាណ ៥០ ភាគរយគឺពួកគេតែងមានអាការរាករូស ក្អួត និងរមួលពោះ។ លោក Tom Waterfield ជាអ្នកដឹកនាំការស្រាវជ្រាវ BMJ មានប្រសាសន៍ថា រោគសញ្ញារាករូស ត្រូវបានបន្ថែមចូលទៅក្នុងបញ្ជីរោគសញ្ញាកូវីដ-១៩ ក្រៅពីការឡើងកម្តៅខ្ពស់ ក្អក ឈឺក និងបាត់បង់ក្លិនឬរសជាតិ ហើយរោគសញ្ញានេះគួរប្រុងប្រយ័ត្នចំពោះកុមារខ្លាំងជាងគេ៕ ចុចអាន៖ ចុចអាន៖	2021-07-05T21:21:00+07:00	kampucheathmey.com	https://www.kampucheathmey.com/health/154705
ef077c39-5d72-4495-99fa-4ade836ffe44	ថៃ៖ អ្នកជំងឺ ៥០នាក់ស្លាប់ និងមនុស្សជាង ៦,០០០នាក់ទៀតឆ្លងកូវីដ-១៩ ក្នុងរបាយការណ៍ថ្ងៃចន្ទនេះ (Video inside)	មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃចន្ទ ទី០៥ ខែកក្កដា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ៦,១៦៦ករណីបន្ថែមទៀត នៅក្នុងរយៈពេល ២៤ម៉ោងចុងក្រោយនេះ ដែលភាគច្រើនជាករណីឆ្លងក្នុងសហគមន៍ ដោយមានតែ ១២ករណីប៉ុណ្ណោះ ជាករណីនាំចូល។ នេះបើតាមការចេញផ្សាយ ដោយសារព័ត៌មានថៃ The Nation។ មជ្ឈមណ្ឌល CCSA បានគូសបញ្ជាក់ប្រាប់ថា ក្នុងចំណោមករណីឆ្លងថ្មីៗខាងលើនេះមាន ៦,០៨២ករណី ត្រូវបានរកឃើញនៅលើប្រជាជនទូទៅ ខណៈ ៨៤ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ មជ្ឈមណ្ឌល CCSA បានគូសបញ្ជាក់ប្រាប់បន្ថែមថា ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ៥០នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរនៅក្នុងរយៈពេល ២៤ម៉ោងចុងក្រោយដូចគ្នា (ជាចំនួនអ្នកស្លាប់ខ្ពស់បំផុតក្នុងមួយថ្ងៃ) ខណៈអ្នកជំងឺចំនួន ២,៥៣៤នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា បើគិតចាប់តាំងពីជំងឺ COVID-19 បានឆ្លងរីករាលដាលចូលមកដល់ជាលើកដំបូង កាលពីដើមឆ្នាំ២០២០ រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេស ២៨៩,២៣៣ករណី ក្នុងនោះមានអ្នកស្លាប់ ២,២៧៦នាក់ និងអ្នកជាសះស្បើយ ២២៣,៤៣៧នាក់៕	2021-07-05T20:55:00+07:00	freshnewsasia.com	https://m.freshnewsasia.com/index.php/en/internationalnews/204227-2021-07-05-06-55-05.html
d0ce98bc-7bbb-496b-9e17-090e220301f3	អាជ្ញាធរខេត្តកំពង់ឆ្នាំង បង្ហាញអត្តសញ្ញាណអ្នកជំងឺកូវីដ១៩ ចំនួន១៦នាក់	អាជ្ញាធរខេត្តកំពង់ឆ្នាំង នៅថ្ងៃទី០៥ ខែកក្កដា ឆ្នាំ២០២១នេះ បានបង្ហាញអត្តសញ្ញាណអ្នកវិជ្ជមានជំងឺកូវីដ១៩ ចំនួន ១៦នាក់ថ្មីបន្ថែមទៀត ដែលរកឃើញនាថ្ងៃទី០៤ ខែកក្កដា ឆ្នាំ២០២១ ម្សិលមិញ តាមរយៈការធ្វើតេស្តេហ័ស (Rapid Test) ដែលចេញផ្សាយដោយក្រសួងសុខាភិបាល។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី០៥ ខែកក្កដានេះ៕	2021-07-05T20:27:00+07:00	freshnewsasia.com	https://m.freshnewsasia.com/index.php/en/localnews/204224-2021-07-05-06-27-23.html
d87cdcef-efdd-46bf-ad64-2fe911b5d048	ខេត្តត្បូងឃ្មុំ បង្ហាញអត្តសញ្ញាណមនុស្ស ៣៥នាក់ទៀតឆ្លងជំងឺកូវីដ ខណៈ១៣នាក់ជាសះស្បើយ	រដ្ឋបាលខេត្តត្បូងឃ្មុំ នៅថ្ងៃទី០៥ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន ៣៥នាក់បន្ថែមទៀត ឆ្លងជំងឺកូវីដ១៩ តាមរយៈការធ្វើតេស្ដរហ័ស (Rapid Test) នាថ្ងៃទី០៤ ខែកក្កដា ឆ្នាំ២០២១ ម្សិលមិញ។ យោងតាមសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបាន បញ្ជាក់ថា អ្នកជំងឺកូវីដ១៩ ចំនួន១៣នាក់ បានជាសះស្បើយផងដែរ។ រដ្ឋបាលខេត្តត្បូងឃ្មុំ ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 983 639 / 097 647 7737 / 012 968 432 / 097 979 9898៕	2021-07-05T19:56:00+07:00	freshnewsasia.com	https://m.freshnewsasia.com/index.php/en/localnews/204220-2021-07-05-05-56-31.html
08bef193-f5ef-447d-afa1-ed1eb95a2538	អាជ្ញាធររាជធានីភ្នំពេញ និងស្ថាប័នពាក់ព័ន្ធ បន្តកិច្ចប្រជុំត្រួតពិនិត្យការផ្តល់ការព្យាបាលអ្នកជំងឺកូវីដ១៩នៅតាមផ្ទះ	អាជ្ញាធររាជធានីភ្នំពេញ និងស្ថាប័នពាក់ព័ន្ធ បានបន្តកិច្ចប្រជុំរបស់ខ្លួនលើផែនការត្រួតពិនិត្យការផ្តល់ការព្យាបាលអ្នកជំងឺកូវីដ១៩នៅតាមផ្ទះ ដើម្បីឲ្យដំណើរការ នៃការព្យាបាលនៅតាមផ្ទះនេះ មានគុណភាព និងសុវត្ថិភាព ដែលអាចទទួលយកបាន ខណៈដែលអ្នកជម្ងឺជាច្រើនលើសលុប ចង់ឲ្យមានការព្យាបាលតាមផ្ទះនេះ។ កិច្ចប្រជុំនេះ បានធ្វើឡើងនាព្រឹកថ្ងៃទី៥ ខែកក្កដា ឆ្នាំ២០២១ តាមរយៈ Video Conference ក្រោមវត្តមានលោក កើត ឆែ អភិបាលរងរាជធានីភ្នំពេញ និងលោក ង៉ូវ កាង អនុរដ្ឋលេខាធិការក្រសួងសុខាភិបាល នៅសាលារាជធានីភ្នំពេញ។ លោក ង៉ូវ កាង បានលើកឡើងថា «យើងបានឃើញថាក្នុងរយៈពេល២សប្តាហ៍ចុងក្រោយនេះ ជំងឺកូវីដ១៩ មិនមានការថមថយទេ តែបែរជាកើនឡើងខ្លាំង រហូតខ្វះកន្លែងទទួលអ្នកជម្ងឺ។ ដូច្នេះហើយ ទើបយើងបង្កើតឱ្យមានជាការ ព្យាបាលជម្ងឺនៅតាមផ្ទះនេះ។ ការព្យាបាលនៅតាមផ្ទះនេះជារឿងល្អមួយ។ ប៉ុន្តែអ្វីដែលសំខាន់នោះ គឺការគ្រប់គ្រង និងមើលការខុសត្រូវ ដែលតម្រូវឱ្យអាជ្ញាធរមូលដ្ឋាន ជាអ្នកទទួលខុសត្រូវ»។ អាជ្ញាធរខណ្ឌទាំង១៤ ជាអ្នកផ្តល់កិច្ចសហការជាមួយមន្ត្រីសុខាភិបាល និងក្រុមគ្រូពេទ្យស្ម័គ្រចិត្ត TYDA ដោយបង្កើតឲ្យមានទីបញ្ជាការស្រាល១កន្លែងក្នុងមួយខណ្ឌ ដើម្បីប្រចាំបញ្ជាអន្តរាគមន៍ជួយប្រជាពលរដ្ឋដែល ត្រូវការឲ្យជួយ ដោយជំងឺកូវីដ១៩ ពោលគឺនៅពេលមានបញ្ហាអ្វីមួយយើងជួយពួកគាត់ទាន់ពេលវេលាតែម្តង។ លោក កើត ឆែ បានលើកឡើងទៀតថា ការបន្តកិច្ចប្រជុំនេះ ធ្វើឡើងដើម្បីពិភាក្សាឲ្យស៊ីសង្វាក់គ្នារវាងអាជ្ញាធរជាមួយក្រសួង និងស្ថាប័នពាក់ព័ន្ធថា តើការបង្កើតឱ្យមានការព្យាបាលតាមផ្ទះហើយ យើងត្រូវអនុវត្តការជូនពួក គាត់បែបណា ដែលអាចឱ្យពួកគាត់ទទួលយកបាន។ លោកបន្តថា «ក្រោយពីពិភាក្សាត្រូវគ្នាហើយ យើងនឹងបន្តយកទៅផ្សព្វផ្សាយបន្តដល់មន្ត្រី សង្កាត់ ខណ្ឌ ហើយនៅពេលដែលអាជ្ញាធរខណ្ឌសង្កាត់ បានយល់ពីការងារនេះហើយ ក្រុមការងារនឹងធ្វើសន្និសីទសារព័ត៌មានមួយ ដើម្បីឲ្យសាធារណជនបានយល់ដឹងជាសាធារណៈ ជាមួយនឹងការជូនដំណឹងដល់ប្រជាពលរដ្ឋអោយចូលរួមជាមួយអាជ្ញាធរផងដែរ»។ គួរបញ្ជាក់ថា ការរៀបចំឲ្យមានការព្យាបាលអ្នកជំងឺកូវីដ១៩តាមផ្ទះនេះ ធ្វើឡើងស្របតាមអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ហើយការងារនេះ រាជធានីភ្នំពេញ បានឈានមួយជំហានទៅមុខ រួចហើយ ដែលមកដល់ពេលនេះមានអ្នកជំងឺប្រមាណជាង ៣០០នាក់ហើយ ដែលកំពុងសំរាកព្យាបាលនៅតាមផ្ទះ ពិសេសបងប្អូនអាជីវករផ្សារអូឡាំពិក៕	2021-07-05T19:54:00+07:00	freshnewsasia.com	https://m.freshnewsasia.com/index.php/en/localnews/204219-2021-07-05-05-54-05.html
ec8d605f-0929-4938-a390-b38712871edf	ខេត្តព្រះសីហនុ នឹងបើកយុទ្ធនាការចាក់វ៉ាក់សាំងបង្ការជំងឺកូវីដដូសទី២ ជូនពលរដ្ឋរស់នៅក្នុងស្រុកព្រៃនប់ នាថ្ងៃទី៦ ខែកក្កដា ស្អែកនេះ	រដ្ឋបាលខេត្តព្រះសីហនុ បានចេញសេចក្តីជូនដំណឹង ស្ដីពីការចាក់វ៉ាក់សាំងបង្ការជំងឺកូវីដ១៩ ដូសទី២ ជូនប្រជាពលរដ្ឋរស់នៅក្នុងស្រុកព្រៃនប់ យុទ្ធនាការវ៉ាក់សាំងដូសទី២នេះ នឹងធ្វើឡើងនៅថ្ងៃទី០៦ ខែកក្កដា ឆ្នាំ២០២១ស្អែកនេះ។ នេះបើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅថ្ងៃទី០៥ ខែកក្កដា ឆ្នាំ២០២១នេះ។ ទី១៖ ទីតាំងវិទ្យាល័យ ហ៊ុន សែន ស្មាច់ដែង៖ ចាប់ផ្តើមនៅថ្ងៃទី០៦ ខែកក្កដា ឆ្នាំ២០២១ ទី២៖ ទីតាំងវត្តអូរចំណារ៖ ចាប់ផ្តើមនៅថ្ងៃទី០៦ ខែកក្កដា ឆ្នាំ២០២១ ទី៣៖ ទីតាំងអនុវិទ្យាល័យសំរុង៖ ចាប់ផ្តើមនៅថ្ងៃទី០៦ ខែកក្កដា ឆ្នាំ២០២១ ទី៤៖ ទីតាំងអនុវិទ្យាល័យទួលកែវ៖ ចាប់ផ្តើមនៅថ្ងៃទី០៦ ខែកក្កដា ឆ្នាំ២០២១ និងទី៥៖ ទីតាំងសាលាបឋមសិក្សាជើងគោ៖ ចាប់ផ្តើមនៅថ្ងៃទី១៣ ខែកក្កដា ឆ្នាំ២០២១។ រដ្ឋបាលខេត្ត បានបញ្ជាក់ថា សូមប្រជាពលរដ្ឋដែលមកទទួលវ៉ាក់សាំងការពារជំងឺកូវីដ១៩ ដូសទី២ សូមភ្ជាប់មកជាមួយប័ណ្ណចាក់វ៉ាក់សាំងលើកទី១ និងឯកសារបញ្ជាក់អត្តសញ្ញាណ មានដូចជា៖ អត្តសញ្ញាណប័ណ្ណសញ្ជាតិខ្មែរ ឬសំបុត្រកំណើត ឬលិខិតឆ្លងដែន ដើម្បីផ្ទៀងផ្ទាត់៕	2021-07-05T19:43:00+07:00	freshnewsasia.com	https://m.freshnewsasia.com/index.php/en/localnews/204217-2021-07-05-05-43-27.html
e8df3b1b-3f81-4c5c-9923-76ab89eb2a86	លោកបណ្ឌិត ទេព ងន ចាត់តំណាងនាំគ្រឿងឧបភោគ បរិភោគ និងសម្ភារ ប្រគល់រដ្ឋបាលខេត្តកោះកុង សម្រាប់ចែកអ្នកជំងឺកូវីដ១៩ ដែលកំពុងសម្រាកព្យាបាលជំងឺ	ដើម្បីចូលរួមសម្រួលការលំបាករបស់ប្រជាពលរដ្ឋក្នុងកំឡុងដែលប្រទេសកម្ពុជា ជួបប្រទះនូវជំងឺកូវីដ១៩ លោក អាយ ខន សមាជិកព្រឹទ្ធសភា មណ្ឌលភូមិភាគទី៧ នៅថ្ងៃទី៥ ខែកក្កដា ឆ្នាំ២០២១នេះ បានពាំនាំអំណោយរបស់លោកបណ្ឌិត ទេព ងន អនុប្រធានទី២ ព្រឹទ្ធសភា នូវគ្រឿងឧបភោគ បរិភោគ និងសម្ភារៈប្រើប្រាស់សម្រាប់កូវីដ១៩ ចំនួន៥០កេស ជូនរដ្ឋបាលខេត្តកោះកុង សម្រាប់ផ្តល់ជូនអ្នកជំងៃឺកូវីដ១៩ ដែលកំពុងសម្រាកព្យាបាលក្នុងភូមិសាស្រ្តខេត្តកោះកុង។ នាឱកាសនោះដែរ លោកស្រី មិថុនា ភូថង អភិបាលខេត្តកោះកុង បានថ្លែងថា ក្នុងនាមលោកស្រីជាអាជ្ញាធរខេត្តកោះកុង លោកស្រីមានសេចក្តី សោមនស្សរីករាយ ក្រៃលែង ដែលលោកបណ្ឌិត ទេព ងន អនុប្រធានទី២ ព្រឹទ្ធសភា បានផ្តល់អំណោយមនុស្សធម៌ នៅគ្រឿងឧបភោគ បរិភោគ និងសម្ភារប្រើប្រាស់សម្រាប់កូវីដ១៩ សម្រាប់ទុកចែកជូនបងប្អូន ដែលមានវិជ្ជមានជំងឺកូវីដ១៩ ដែលកំពង់សម្រាក់ព្យាបាលក្នុងភូមិសាស្រ្ត ក្នុងខេត្តកោះកុង។ លោកស្រីអភិបាលខេត្ត បានបញ្ជាក់ថា អំណោយទាំងអស់នេះក្រុមការងារ និងផ្តល់ជូនឱ្យដល់គោលដៅដល់ដៃអ្នកធ្វើតេស្តវិជ្ជមានកូវីដ១៩ ដោយមិនឱ្យម្ចាស់អំណោយខកបំណងឡើយ។ ជាមួយគ្នានេះ តាងនាមឱ្យលោកបណ្ឌិត ទេព ងន, លោក អាយ ខន បានអំពាវនាវដល់ប្រជាពលរដ្ឋ សូមប្រកាន់ខ្ជាប់នូវវិធានការ «៣កុំ និង៣ការពារ» និងអនុវត្តតាមវិធានការសុខាភិបាលទាំងអស់គ្នា ដើម្បីជៀសវាងនូវការចម្លងកូវីដ១៩ ដល់គ្រួសារ និងសហគមន៍ជាដើម៕	2021-07-05T19:32:00+07:00	freshnewsasia.com	https://m.freshnewsasia.com/index.php/en/localnews/204216-2021-07-05-05-32-34.html
33a434cf-7e0e-49be-9133-7774faae3e32	អាជ្ញាធរភ្នំពេញ គ្រោងអនុវត្តផែនការ ព្យាបាលអ្នកជំងឺកូវីដ-១៩ តាមផ្ទះឆាប់ៗនេះ ខណៈបច្ចុប្បន្ន អ្នកព្យាបាល តាមផ្ទះជាង៣០០នាក់	ក្នុងកិច្ចប្រជុំតាមរយៈ Video Conference នៅថ្ងៃទី៥ កក្កដា ឆ្នាំ២០២១នេះ លោក ង៉ូវ កាង រដ្ឋលេខាធិការក្រសួងសុខាភិបាលបានមានប្រសាសន៍ថា “យើងបានឃើញថា ក្នុងរយៈពេល២សប្តាហ៍ចុងក្រោយនេះ ជំងឺកូវីដ-១៩ មិនមានការថមថយទេ តែបែរជាកើនឡើងខ្លាំង រហូតខ្វះកន្លែងទទួលអ្នកជំងឺ ។ ដូច្នេះហើយ ទើបយើងបង្កើតឲ្យមាន ជាការព្យាបាលជំងឺ នៅតាមផ្ទះនេះ ។ ការព្យាបាលនៅតាមផ្ទះនេះ ជារឿងល្អមួយ ប៉ុន្តែអ្វីដែលសំខាន់នោះ គឺការគ្រប់គ្រងនិងមើលការខុសត្រូវ ដែលតម្រូវឲ្យអាជ្ញាធរមូលដ្ឋាន ជាអ្នកទទួលខុសត្រូវ” ។ ក្នុងពេលដាក់ឲ្យអនុវត្តព្យាបាល ជំងឺនៅតាមផ្ទះនេះ គឺអាជ្ញាធរ ខណ្ឌទាំង១៤ ជាអ្នកផ្តល់កិច្ចសហការ ជាមួយមន្ត្រីសុខាភិបាល និងក្រុមគ្រូពេទ្យស្មគ្រ័ចិត្តTYDA ដោយបង្កើត ឲ្យមានទីបញ្ជាការ ស្រាល១កន្លែង ក្នុងមួយខណ្ឌ ដើម្បីប្រចាំបញ្ជាអន្តរាគមន៍ ជួយប្រជាពលរដ្ឋ ដែលត្រូវការឲ្យជួយ ដោយជំងឺកូវីដ-១៩ ពោលគឺនៅពេលមានបញ្ហាអ្វីមួយ ត្រូវជួយពួកគាត់ទាន់ ពេលវេលាតែម្តង ។ ក្នុងកិច្ចប្រជុំខាងលើនេះ លោក កើត ឆែ អភិបាលរងរាជធានីភ្នំពេញ មានប្រសាសន៍ថា “ការបន្តកិច្ចប្រជុំនេះធ្វើឡើង ដើម្បីពិភាក្សាឲ្យស៊ីសង្វាក់គ្នា រវាងអាជ្ញាធរ ជាមួយក្រសួង និងស្ថាប័នពាក់ព័ន្ធថា តើការបង្កើត ឲ្យមានការព្យាបាលតាមផ្ទះហើយ យើងត្រូវអនុវត្តជូនពួកគាត់បែបណា ដែលអាចឲ្យពួកគាត់ទទួលយកបាន។ ក្រោយពីពិភាក្សាត្រូវគ្នាហើយ យើងនឹងបន្តយកទៅផ្សព្វផ្សាយ ដល់មន្ត្រី សង្កាត់ ខណ្ឌ ហើយនៅពេលដែលអាជ្ញាធរខណ្ឌ សង្កាត់ បានយល់ពីការងារនេះហើយ ក្រុមការងារនឹងធ្វើ សន្និសីទសារព័ត៌មានមួយ ដើម្បីឲ្យសាធារណជន បានយល់ដឹងជាសាធារណៈ ជាមួយនឹងការជូនដំណឹង ដល់ប្រជាពលរដ្ឋឲ្យចូលរួម ជាមួយអាជ្ញាធរផងដែរ ។ គួរបញ្ជាក់ថា ការរៀបចំឲ្យមាន យន្តការព្យាបាលអ្នកជំងឺកូវីដ-១៩តាមផ្ទះនេះ ធ្វើឡើងស្រប តាមអនុសាសន៍ដ៏ខ្ពង់ខ្ពស់ របស់សម្តេចតេជោហ៊ុន សែន នាយករដ្ឋមន្ត្រីកម្ពុជា ហើយការងារនេះ រាជធានីភ្នំពេញបានឈានមួយជំហាន ទៅមុខរួចហើយ ដែលមកដល់ពេលនេះ មានអ្នកជំងឺប្រមាណជាង ៣០០នាក់ហើយ ដែលកំពុងសំរាកព្យាបាលនៅតាមផ្ទះ ពិសេសអាជីវករផ្សារអូឡាំពិក ៕	2021-07-05T19:25:00+07:00	dap-news.com	https://dap-news.com/national/2021/07/05/162912/
19df1f83-5a3d-489d-a94a-bed1e9289375	កូវីដ១៩ ៖ អ្នកឆ្លងថ្មី៨៩៦នាក់ ជា៦៤៦នាក់ និងស្លាប់២៨នាក់	ភ្នំពេញ ៖ ក្រសួងសុខាភិបាលកម្ពុជាបានបន្តរកឃើញអ្នកឆ្លងជំងឺកូវីដ១៩ថ្មីចំនួន៨៩៦នាក់ទៀត ជាសះស្បើយចំនួន៦៤៦នាក់ និងស្លាប់ចំនួន២៨នាក់។ ក្នុងនោះករណីឆ្លងចូលសហគមន៍ចំនួន៦៨៦នាក់ និងអ្នកដំណើរពីបរទេសចំនួន២២១០នាក់។ សូមបញ្ជាក់ថា គិតត្រឹមព្រឹក ថ្ងៃទី៥ ខែកក្កដា ឆ្នាំ២០២១ កម្ពុជាមានអ្នកឆ្លងសរុបចំនួន៥៥១៨៧នាក់អ្នកជាសះស្បើយចំនួន៤៧៣៨៦នាក់ និងអ្នកស្លាប់ចំនួន៧៤៨នាក់៕	2021-07-05T19:05:00+07:00	dap-news.com	https://dap-news.com/national/2021/07/05/162867/
3246f589-eb15-4d25-aede-d17e7a5d3e5f	រដ្ឋបាលខេត្តកំពង់ចាម អនុញ្ញាតឲ្យទីតាំងចំនួន៣កន្លែង នៅស្រុកជើងព្រៃបើកដំណើរការឡើងវិញ បន្ទាប់ពីបិទមួយរយៈដោយសារពាក់ព័ន្ធអ្នកកើតជំងឺកូវីដ	លោក អ៊ុន ចាន់ដា អភិបាលខេត្តកំពង់ចាម នៅព្រឹកថ្ងៃទី០៥ ខែកក្កដា ឆ្នាំ២០២១នេះ បានចេញសេចក្ដីសម្រេចស្ដីពីការអនុញ្ញាតឲ្យបើកដំណើរការឡើងវិញ នូវទីតាំងចំនួន៣កន្លែងផ្សេងគ្នា ដែលមានមូលដ្ឋានស្ថិតក្នុងស្រុកជើងព្រៃ បន្ទាប់ពីបិទមួយរយៈដោយសារពាក់ព័ន្ធអ្នកកើតជំងឺកូវីដ១៩។ ទី១៖ បន្ទប់ពិគ្រោះជំងឺ វេជ្ជបណ្ឌិត ស៊ូ សុខា ស្ថិតនៅភូមិថ្មី ឃុំសូទិព្វ ស្រុកជើងព្រៃ ទី២៖ ផ្នែកមែនយូឡាយ (Manulife) ស្ថិតនៅភូមិតាសែន ឃុំសូទិព្វ ស្រុកជើងព្រៃ *ទី៣៖ ទីតាំងប្រតិបត្តិករ ហិរញ្ញវត្ថុប្រសិទ្ធភាំព ស្ថិតនៅភូមិប៉ាណា ឃុំសូទិព្វ ស្រុកជើងព្រៃ។	2021-07-05T18:48:00+07:00	freshnewsasia.com	https://m.freshnewsasia.com/index.php/en/localnews/204209-2021-07-05-04-48-58.html
c21d6184-690c-49bd-bdcf-84c2792e6732	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ២៨នាក់បន្ថែមទៀត ដោយសារជំងឺកូវីដ១៩ (Video inside)	ក្រសួងសុខាភិបាល នៅព្រឹកថ្ងៃទី០៥ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស២៨នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី០៥ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៥៥,១៨៧នាក់ ក្នុងនោះអ្នកជាសះស្បើយសរុបចំនួន ៤៧,៣៨៦នាក់ និងស្លាប់សរុបចំនួន ៧៤៨នាក់៕	2021-07-05T18:46:00+07:00	freshnewsasia.com	https://m.freshnewsasia.com/index.php/en/localnews/204207-2021-07-05-04-46-42.html
3321a166-2ce7-4663-acc0-064945c03aa7	អភិបាលខេត្ដកំពង់ចាម អនុញ្ញាតឲ្យគ្លីនិក «គ្រួក ពុទ្ធា» នៅស្រុកចំការលើ បើកដំណើរការឡើងវិញ ក្រោយបិទបណ្ដោះអាសន្នដោយសារពាក់ព័ន្ធជំងឺកូវីដ	អភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី០៥ ខែកក្កដា ឆ្នាំ២០២១នេះ បានចេញសេចក្ដីសម្រេចស្ដីពី ការបើកឲ្យដំណើរការឡើងវិញនូវ គ្លីនិក «គ្រួក ពុទ្ធា» ដែលមានទីតាំងស្ថិតនៅភូមិថ្នល់បែកលិច ឃុំស្វាយទាប ស្រុកចំការលើ បន្ទាប់ពីបិទបណ្ដោះអាសន្នដោយសារពាក់ព័ន្ធអ្នកកើតជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ចាម បានអនុញ្ញាតឲ្យគ្លីនិកឯកជនមួយនេះ បើកដំណើរការឡើងវិញចាប់ពីថ្ងៃទី០៥ ខែកក្កដា ឆ្នាំ២០២១នេះតទៅ។	2021-07-05T18:31:00+07:00	freshnewsasia.com	https://m.freshnewsasia.com/index.php/en/localnews/204200-2021-07-05-04-31-35.html
f382a1e0-ae98-499e-9c76-5eb58a9d69ab	រដ្ឋបាលខេត្តកំពង់ចាម សម្រេចឲ្យបើកដំណើរការឡើងវិញសិប្បកម្មកាត់ដេរមួយកន្លែង នៅស្រុកកងមាស ក្រោយផ្អាកដោយសារពាក់ព័ន្ធអ្នកជំងឺកូវីដ	លោក អ៊ុន ចាន់ដា អភិបាលខេត្តកំពង់ចាម បានចេញសេចក្ដីសម្រេចស្ដីពីការបើកឲ្យដំណើរការឡើងវិញ សិប្បកម្មកាត់ដេរ អេហ្វ ឆាង (F Chang) ស្ថិតនៅភូមិអូរកណ្ដោល ឃុំព្រែកក្របៅ ស្រុកកងមាស ក្រោយផ្អាកមួយរយៈដោយសារពាក់ព័ន្ធអ្នកកើតជំងឺកូវីដ១៩។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៥ ខែកក្កដា ឆ្នាំ២០២១។	2021-07-05T18:23:00+07:00	freshnewsasia.com	https://m.freshnewsasia.com/index.php/en/localnews/204197-2021-07-05-04-23-39.html
5b042766-adaa-44f8-9474-4fe68c4bffea	អ្នកជំងឺកូវីដចំនួន២៨នាក់ទៀតបានស្លាប់ និងឆ្លងថ្មីជិត ៩០០នាក់	អ្នកស្លាប់ដោយសារជំងឺកូវីដ-១៩ បានកើនឡើងដល់ ៧៤៨នាក់ហើយ គិតត្រឹមថ្ងៃទី៥ ខែកក្កដា បន្ទាប់ពីអ្នកជំងឺ ២៨នាក់បន្ថែមទៀតបានស្លាប់។ ចំណែកករណីឆ្លងថ្មីវិញ ក្រសួងសុខាភិបាល រកឃើញមានជិត ៩រយ(៨៩៦) នាក់ក្នុងនោះភាគច្រើនជាករណីឆ្លងក្នុងសហគមន៍ និងមានករណីនាំចូលពីក្រៅប្រទេសជាង២រយ(២១0)នាក់។ នៅថ្ងៃដដែលនេះ ក្រសួង អះអាងថា មានអ្នកជាសះស្បើយជាង ៦រយ(៦៤៦)នាក់។ គិតត្រឹមព្រឹកថ្ងៃទី៥ ខែកក្កដា កម្ពុជាមានអ្នកកើតជំងឺកូវីដ-១៩ ជាង៥ម៉ឺន៥ពាន់(៥៥.១៨៧) នាក់ក្នុងនោះ អ្នកជាសះស្បើយមានជាង៤ម៉ឺន ៧ពាន់(៤៧.៣៨៦)នាក់ ។ ចំពោះចំនួនអ្នកដែលបានចាក់វ៉ាក់សាំងវិញ ក្រសួងសុខាភិបាល អះអាងថា គិតត្រឹមថ្ងៃទី៤ កក្កដា មានចំនួនជាង ៤លាន ៥សែននាក់ ឬស្មើនឹងជាង ៤៥ភាគរយក្នុងចំណោម ប្រជាជនដែលត្រូវចាក់វ៉ាក់សាំងចំនួន ១០លាននាក់។ ទោះជាយ៉ាងនេះក្តី រយៈពេលមួយសប្តាហ៍ចុងក្រោយនេះ តួលេខអ្នកឆ្លងថ្មី និងអ្នកស្លាប់បានហក់ឡើងខ្ពស់ជាលំដាប់។ អ្នកឆ្លងថ្មីមានចន្លោះពីជាង ដល់ជាង ខណៈអ្នកស្លាប់វិញ មានចន្លោះពីជាង រហូតដល់ជិត ៤ ក្នុងមួយថ្ងៃ៕	2021-07-05T18:08:40+07:00	rfa.org	https://www.rfa.org/khmer/news/health/update-covid19-07052021070827.html
03ef0afe-742a-4ee5-a5c1-807bfb243781	BREAKING: សហរដ្ឋអាមេរិក៖ មនុស្សជាង ៤,០០០នាក់ឆ្លងកូវីដ-១៩ និងអ្នកជំងឺ ៣៨នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤,១៦៩នាក់ទៀតបានឆ្លងជំងឺ COVID-19 ខណៈអ្នកជំងឺ ៣៨នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី០៥ ខែកក្កដា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៤,៥៩២,៣៧៧ករណី ក្នុងនោះមានអ្នកស្លាប់សរុបចំនួន ៦២១,២៩៣នាក់ និងជាសះស្បើយឡើងសរុប ២៩.១លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅក្នុងឱកាសនៃទិវាបុណ្យឯករាជ្យជាតិ ខួបលើកទី ២៤៥ នៃសហរដ្ឋអាមេរិក ថ្ងៃទី០៤ ខែកក្កដា ឆ្នាំ២០២១ លោក ចូ បៃដិន បានអនុញ្ញាតឲ្យមានការជួបជុំជាសាធារណៈ នៅតាមតំបន់មួយចំនួនឡើងវិញ ក្រោយពីបានផ្អាកអស់ជាងមួយឆ្នាំមកនេះ។ ទោះជាយ៉ាងណា ប្រធានាធិបតីរូបនេះ នៅតែក្រើនរំលឹកអំពីបញ្ហា COVID-19 ដែលនៅតែបន្តគំរាមកំហែង សហរដ្ឋអាមេរិកនៅឡើយ។ គួរបញ្ជាក់ថា គិតត្រឹមថ្ងៃទី០៤ ខែកក្កដា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣៣០លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៨២.១១លាននាក់ (៥៥.៥%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជិត ១៥៧លាននាក់ (៤៧.៨% នៃចំនួនប្រជាជនសរុប) បានទទួលការចាក់គ្រប់ដូស៕	2021-07-05T17:52:00+07:00	freshnewsasia.com	https://m.freshnewsasia.com/index.php/en/internationalnews/204195-2021-07-05-03-52-32.html
7dbf1e2f-889b-4d24-80a0-45b92eea1dc6	ចេញអាការមួយនេះយូរ បន្ទាប់ពីចាក់វ៉ាក់សាំង អាចជាសញ្ញាឆ្លងកូវីដ	ក្រសួងសុខាភិបាលជប៉ុននិយាយថា អាការគ្រុនក្តៅយូរ បន្ទាប់ពីការចាក់វ៉ាក់សាំងការពារជំងឺកូវីដ ១៩ អាចជារោគសញ្ញានៃការឆ្លងវីរុសនេះ ។ អាការគ្រុនក្តៅ ឈឺក្បាល និងប្រតិកម្មផ្សេងៗទៀតចំពោះការចាក់វ៉ាក់សាំង ងាយនឹងកើតមាននៅថ្ងៃ បន្ទាប់ពីចាក់ ។ ក្រុមស្រាវជ្រាវរបស់ក្រសួងនិយាយថា ២ ភាគរយនៃអ្នកដែលបានទទួលការចាក់វ៉ាក់សាំង Pfizer និង ៤ ភាគរយនៃអ្នកដែលបានចាក់វ៉ាក់សាំង Moderna បានវិវត្តទៅជាគ្រុនក្តៅ ៣៧.៥ អង្សាសេ ឬខ្ពស់ជាងនេះ នៅថ្ងៃបន្ទាប់ពីចាក់លើកដំបូង ។ ក្រុមនេះនិយាយថា វាពិបាកក្នុងការបែងចែករោគសញ្ញានៃជំងឺកូវីដ ១៩ ពីប្រតិកម្មទៅនឹងការចាក់វ៉ាក់សាំង ខណៈមនុស្សមួយចំនួនដែលមានអាការគ្រុនក្តៅ ប្រហែលជាមិនត្រូវបានធ្វើតេស្តរកមើលមេរោគនេះនោះទេ ។ ដូច្នេះក្រសួងជំរុញឲ្យប្រជាជនទៅជួបគ្រូពេទ្យ ប្រសិនបើអាការគ្រុនក្តៅរបស់ពួកគេ បន្តរយៈពេលពីរថ្ងៃ ឬយូរជាងនេះ ហើយពួកគេមានរោគសញ្ញាផ្សេងទៀតនៃជំងឺកូវីដ ១៩ ដូចជា ក្អក ដង្ហើមខ្លី បាត់បង់ក្លិន និងរសជាតិ ។ ក្រសួងក៏កំពុងជំរុញឲ្យស្ថាប័នវេជ្ជសាស្ត្រធ្វើតេស្ត ឬបញ្ជូនការធ្វើតេស្តទៅមន្ទីរពិសោធន៍ នៅពេលដែលពួកគេពិនិត្យមនុស្សដែលមានអាការគ្រុនក្តៅយូរ បន្ទាប់ពីការចាក់វ៉ាក់សាំង ៕ ប្រែសម្រួលដោយ ៖ ជីវ័ន្ត ប្រភព ៖	2021-07-05T17:36:00+07:00	kampucheathmey.com	https://www.kampucheathmey.com/global-news/154470
a0f56b42-e818-44c4-81e3-f8040d5e35a7	ឧត្តមសេនីយ៍ឯក ហ៊ុន ម៉ាណែត បញ្ជាឲ្យកម្លាំងទាំងអស់ នៅតាមព្រំដែន ពង្រឹងការគ្រប់គ្រង និងត្រួតពិនិត្យ រាល់ការចេញចូល របស់ប្រជាពលរដ្ឋ ដើម្បីទប់ស្កាត់ការនាំចូលនូវជំងឺកូវីដ-១៩ ប្រភេទថ្មី	ភ្នំពេញ ៖ ឯកឧត្តមឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងទ័ពជើងគោក បានបញ្ជាឲ្យកម្លាំងទាំងអស់នៅតាមព្រំដែន ត្រូវសហការជាមួយសមត្ថកិច្ចគ្រប់ជំនាញ ដើម្បីពង្រឹងការគ្រប់គ្រង និងត្រួតពិនិត្យរាល់ការចេញចូលរបស់ប្រជាពលរដ្ឋ ដើម្បីទប់ស្កាត់ការនាំចូលនូវជំងឺកូវីដ-១៩ ប្រភេទថ្មី។ ការបញ្ជានេះ បានធ្វើឡើងនៅក្នុងពិធីប្រជុំឆ្លងរបាយការណ៍បូកសរុបលទ្ធផលការងារយោធា-សន្តិសុខឆមាសទី១ និងលើកទិសដៅឆមាសទី២ ឆ្នាំ២០២១ របស់កងទ័ពជើងគោក នៃកងយោធពលខេមរភូមិន្ទ នៅថ្ងៃទី៥ ខែកក្កដា ឆ្នាំ២០២១ នេះ។ ឯកឧត្តមឧត្តមសេនីយ៍ឯក ហ៊ុន ម៉ាណែត បានបញ្ជាឲ្យគ្រប់អង្គភាពទាំងអស់បន្តភារកិច្ចដែលបានអនុវត្តកន្លងមក ក៏ដូចជាត្រៀមកម្លាំងដើម្បីចូលរួមអនុវត្តភារកិច្ចនៅពេលមានបទបញ្ជា ដូចជា៖ ការរៀបចំក្រុមគ្រូពេទ្យ, ការចូលរួមក្នុងការការពារ និងរក្សាសន្តិសុខនៅតាមមណ្ឌលចត្តាឡីស័ក, ការចូលរួការបិទខ្ទប់នៅតាមបណ្តារាជធានី-ខេត្ត និងការដឹកជញ្ជូនពលករត្រលប់មកពីបរទេស។ បន្តចូលរួម និងត្រៀមចូលរួមនៅក្នុងយុទ្ធនាការចាក់វ៉ាក់សាំងជូនប្រជាពលរដ្ឋ តាមផែនការរបស់រាជរដ្ឋាភិបាល។ ឯកឧត្តមឧត្តមសេនីយ៍ឯក ហ៊ុន ម៉ាណែត បានបញ្ជាក់ថា ទោះនៅក្នុងកាលៈទេសៈដ៏លំបាកនេះ រាជរដ្ឋាភិបាល ដែលមានសម្តេចតេជោនាយករដ្ឋមន្ត្រីជាប្រមុខ និងជាប្រធានគណៈកម្មការធិការជាតិប្រយុទ្ធនឹងជំងឺកូវីដ-១៩ បានដឹកនាំការងារយ៉ាងសកម្ម និងជាប្រចាំក្នុងរយៈពេល ០២ ឆ្នាំកន្លងមកនេះ ដោយបានចាត់វិធានការជាបន្តបន្ទាប់ដើម្បីទប់ស្កាត់ការរីករាលដាលនៃជំងឺកូវីដ-១៩ ក៏ដូចជាការព្យាបាល និងការរៀបចំធនធានដើម្បីដោះស្រាយរាល់បញ្ហាដែលកើតមានជូនប្រជាពលរដ្ឋ រួមមានការដាក់ឱ្យដំណើរការយន្តការជំនួយសង្គមសម្រាប់ប្រជាជនដែលជួបការលំបាកផ្នែកជីវភាព ជាដើម។ មេបញ្ជាការកងទ័ពជើងគោកបានបន្តទៀតថា ពាក់ព័ន្ធនឹងការងារលើកកម្ពស់សុខមាលភាពរបស់កងទ័ព ជាពិសេសការការពារជំងឺកូវីដ-១៩ សូមកោតសរសើរ និងវាយតម្លៃខ្ពស់ចំពោះគ្រប់ស្ថាប័ន-កងឯកភាពទាំងអស់ ដែលបានខិតខំអនុវត្តវិធានសុខាភិបាលក្នុងការគ្រប់គ្រងកម្លាំងក្នុងរយៈកាលកន្លងមកនេះ និងសូមបង្កើនការប្រុងប្រយ័ត្នខ្ពស់ និងបន្តរឹតបន្តឹងការអនុវត្តវិធានការទាំងនេះឱ្យមានប្រសិទ្ធភាពបន្ថែមទៀត ដើម្បីការពារខ្លួននៅក្នុងជួរទ័ព, គ្រួសារទ័ព និងសហគមន៍។ ឯកឧត្តមឧត្តមសេនីយ៍ឯក ហ៊ុន ម៉ាណែត បានបន្តទៀតថា ជាទិសដៅការងារបន្តចំពោះមុខ ឆ្លើយតបនឹងបទបញ្ជាជាយុទ្ធសាស្ត្រថ្មីៗរបស់ សម្តេចតេជោ ក៏ដូចជាគោលការណ៍ណែនាំរបស់ក្រសួងការពារជាតិលើកិច្ចការនេះ កងទ័ពជើងគោក នៃកងយោធពលខេមរភូមិន្ទបានសម្រេចដាក់ចេញនូវគោលការណ៍ភារកិច្ចជាក់ស្តែងមួយចំនួន ដូចខាងក្រោម៖កម្លាំងទាំងអស់នៅតាមព្រំដែន ត្រូវសហការជាមួយសមត្ថកិច្ចគ្រប់ជំនាញ ដើម្បីពង្រឹងការគ្រប់គ្រង និងត្រួតពិនិត្យរាល់ការចេញចូលរបស់ប្រជាពលរដ្ឋ ដើម្បីទប់ស្កាត់ការនាំចូលនូវជំងឺកូវីដ-១៩ ប្រភេទថ្មី។ អង្គភាពទាំងអស់ត្រូវបន្តចាត់វិធានការការពារការឆ្លងរីករាលដាលជំងឺកូវីដ-១៩ នៅក្នុងអង្គភាព តាមរយៈការគ្រប់គ្រងកម្លាំងឱ្យបានហ្មត់ចត់, ការត្រួតពិនិត្យការចេញ-ចូល, ការរៀបចំកន្លែងចត្តាឡីស័ក និងកន្លែងព្យាបាលកម្រិតស្រាល។ ត្រូវប្រុងប្រៀបរៀបចំធ្វើតេស្តដល់យោធិននៅតាមបណ្តាអង្គភាព ដោយយកចិត្តទុកដាក់ជាពិសេសដល់កម្លាំងទាំងអស់ដែលចេញប្រតិបត្តិការតាមច្រកព្រំដែន, ពេទ្យយោធា, កម្លាំងចូលរួមចាក់វ៉ាក់សាំង និងកម្លាំងដែលចូលរួមប្រតិបត្តិការក្នុងតំបន់មានហានិភ័យខ្ពស់ ដូចជាតំបន់ក្រហម ជាដើម។ ជាមួយគ្នានេះ ឯកឧត្តមឧត្តមសេនីយ៍ឯក ហ៊ុន ម៉ាណែត បានកោតសរសើរ និងវាយតម្លៃខ្ពស់ចំពោះថ្នាក់ដឹកនាំ មេបញ្ជាការ មេបញ្ជាការរង នាយទាហាន នាយទាហានរង និងពលទាហាននៅគ្រប់បណ្តាស្ថាប័ន-កងឯកភាពទាំងអស់ ចំណុះកងទ័ពជើងគោក នៃកងយោធពលខេមរភូមិន្ទ ដែលបានខិតខំប្រឹងប្រែងបំពេញភារកិច្ច ទោះជាក្នុងកាលៈទេសៈលំបាកនៃការរាតត្បាតនៃជំងឺកូវីដ-១៩ ជាពិសេសក្នុងឆមាសទី១ ឆ្នាំ២០២១ នេះតែម្តង គឺនៅក្រោយព្រឹត្តិការណ៍ ២០ កុម្ភៈ ដែលយើងកំពុងមានការប្រឈមខ្លាំង។ ក្នុងនេះ ទោះបីមានសកម្មភាពមួយចំនួនយើងមិនអាចអនុវត្តបាន ប៉ុន្តែលចំពោះទ្ធផលការងារជារួម គឺយើងនៅតែអាចរក្សាបាននូវប្រតិបត្តិការជាធម្មតា, ការត្រៀមលក្ខណៈរៀបរយក្នុងការបំពេញភារកិច្ច និងការចូលរួមនៅក្នុងកិច្ចការនានា ទៅតាមបទបញ្ជារបស់រាជរដ្ឋាភិបាល, ក្រសួងការពារជាតិ, អគ្គបញ្ជាការដ្ឋាន និងបញ្ជាការដ្ឋានកងទ័ពជើងគោក ដោយយើងបានខិតខំប្រឹងប្រែងសម្រេចបានគួរជាទីមោទនៈ ជាពិសេសនៅក្នុងការងារគ្រប់ភារកិច្ចសំខាន់ៗចាំបាច់ចំពោះមុខ ពាក់ព័ន្ធនឹងការទប់ស្កាត់ និងប្រយុទ្ធប្រឆាំងនឹងជំងឺកូវីដ-១៩៕ រក្សាសិទ្ធិដោយៈ ចេស្តារ	2021-07-05T17:22:06+07:00	cen.com.kh	https://cen.com.kh/archives/355391.html
01d75b81-8af4-45b5-aeec-82c4a8292fff	នាយករដ្ឋមន្រ្តី ផ្ដល់រថយន្តដឹកវ៉ាក់សាំងកូវីដ-១៩ ចំនួន ១០គ្រឿងដល់ក្រសួងការពាជាតិ(Video)	ភ្នំពេញ៖ នៅព្រឹកថ្ងៃទី៥ ខែកក្កដា ឆ្នាំ២០២១ នេះ លោកស្រី វេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មាការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេសបានអញ្ជើញប្រគល់រថយន្តដឹកវ៉ាក់សាំងកូវីដ-១៩ ចំនួន ១០គ្រឿង ដែលជាអំណោយដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រី ជូនទៅក្រសួងការពាជាតិ នៅឃ្លាំងឱសថកណ្តាល (CMS)។	2021-07-05T16:37:00+07:00	dap-news.com	https://dap-news.com/national/2021/07/05/162826/
498e1fb1-e41c-4e27-9f94-5f75e1606521	កូវីដ១៩៖ ខេត្តកោះកុង រកឃើញអ្នកឆ្លងថ្មី ៩៧នាក់ និងជាសះស្បើយ ៣១២នាក់	ភ្នំពេញ៖ រដ្ឋបាលខេត្តកោះកុង បានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមាន ជំងឺកូវីដ១៩ ចំនួន៩៧នាក់ថ្មី និងមានករណីជាសះស្បើយ ចំនួន ៣១២ នាក់ នាថ្ងៃទី០៤ ខែកក្កដា ឆ្នាំ២០២១។	2021-07-05T16:34:00+07:00	dap-news.com	https://dap-news.com/national/2021/07/05/162762/
0a92713b-4cfb-49c7-928a-a8ea883f2d3c	រកឃើញអ្នកវិជ្ជមានកូវីដ១៩ ចំនួន១២០នាក់បន្ថែមទៀត នៅខេត្តឧត្តរមានជ័យ	ភ្នំពេញ៖ រដ្ឋបាលខេត្តឧត្តរមានជ័យ បានឱ្យដឹងថា ក្រុមគ្រូពេទ្យ នៃមន្ទីរពេទ្យបង្អែកខេត្តឧត្ដរមានជ័យ បានរកឃើញករណីវិជ្ជមានកូវីដ-១៩ ចំនួន ១២០នាក់បន្ថែមទៀត នៅថ្ងៃទី០៤ ខែកក្កដា ឆ្នាំ២០២១។ សូមបញ្ជាក់ថា គិតត្រឹមថ្ងៃទី០៤ ខែកក្កដា ឆ្នាំ២០២១នេះ ខេត្តឧត្តរមានជ័យ រកឃើញអ្នកវិជ្ជមាន ជំងឺកូវីដ១៩ ចំនួន៩២៣ ករណី ក្នុងនោះករណីនាំចូលពីក្រៅប្រទេស ចំនួន ៨២០ករណី និងករណីឆ្លងក្នុងសហគមន៍ ២០កុម្ភៈ ចំនួន ១០៣ ករណី និងបានព្យាបាល ជាសះស្បើយចំនួន ១៦២ នាក់ កំពុងសម្រាកព្យាបាល ចំនួន ៧៥៨ នាក់ និងស្លាប់ចំនួន ០៣នាក់។	2021-07-05T16:26:00+07:00	dap-news.com	https://dap-news.com/national/2021/07/05/162730/
d5372299-92d3-4bc8-8c0e-39f5343f2ca8	ទើបសម្រាលកូនរួចក្នុងពេលផ្ទុះកូវីដ-១៩ មានសាច់ញាតិមកលេង គួរប្រើតិចនិកនេះ	ជាធម្មតា បន្ទាប់ពីសម្រាលកូនរួច បងប្អូនសាច់ញាតិតែងតែមកលេង សួរសុខទុក្ខ មើលមុខកូនយើង ប៉ុន្តែនៅក្នុងអំឡុងពេលផ្ទុះជំងឺកូវីដ-១៩ នេះ ការដែលមានការជួបជុំច្រើនគ្នាប្រឈមនឹងការឆ្លងវីរុសនេះខ្លាំងណាស់។ ចុះបើបងប្អូនត្រូវមកលេងគួរធ្វើម៉េចទើបល្អ? លោកវេជ្ជបណ្ឌិត បានឲ្យដឹងថា បើយើងសម្រាលកូនអំឡុងពេលនេះ តែសុខភាពធម្មតា មិនមានឈឺ ឬសង្ស័យកើតជំងឺកូវីដ-១៩ទេ ក្រុមគ្រូពេទ្យនឹងអនុញ្ញាតឲ្យយើងឆាប់ចេញទៅផ្ទះវិញធម្មតា បន្ទាប់ពីណែនាំរបៀបថែទាំខ្លួន និងការណែនាំផ្សេងៗពីគ្រូពេទ្យជំនាញ។ ប្រធានផ្នែកសម្ភព និងរោគស្ត្រីនៃមន្ទីរពេទ្យមិត្តភាពកម្ពុជា-ចិន សែនសុខ បន្តថា ក្នុងករណីដែលមានសាច់ញាតិមកលេង គួរបង្កើនការប្រុងប្រយ័ត្ន និងការពារជាមួយការណែនាំដូចជា៖ រាល់អ្នកមកលេងទាំងអស់គួរពាក់ម៉ាស់ឲ្យជាប់ លាងសម្អាតដៃជាមួយសាប៊ូ និងទឹកស្អាត អាកុល ឬជែល។ល។ ខ្ទប់មាត់ ច្រមុះជាមួយក្រដាស កំណាត់ ឬកែងដៃ ពេលក្អក ឬកណ្ដាល់ម្ដង រក្សាគម្លាតពីទារក (មិនគួរបី ឬថើបអាអូនទេ)។ល។ រាល់ក្រដាស ឬកំណណាត់ដែលប្រើខ្ទប់មាត់ ឬច្រមុះពេលក្អក ឬកណ្ដាស់គួរបោះចោលក្នុងធុងសម្រាម និងវេចខ្ជប់ឲ្យបានត្រឹមត្រូវ និងគួរលាងដៃក្រោយពេលកណ្ដាស់ ឬក្អករួច។ វេជ្ជបណ្ឌិតរូបនេះបន្តថា ប្រសិនបើបងប្អូនមកលេងមានសញ្ញាគួរឲ្យសង្ស័យ ឬកំពុងធ្វើចត្តាឡីស័ក យើងមិនគួរឲ្យគាត់មកលេងដាច់ខាត ចាំពេលសុខភាពគាត់ល្អធម្មតាសឹមឲ្យមកមើលមុខកូនយើង ព្រោះវីរុសកូវីដ-១៩ យើងមិនអាចមើលឃើញ ឬដឹងថាអ្នកមកលេងមានជំងឺនេះ ឬក៏អត់។ បន្ថែមពីលើនេះ ម៉ាក់ប៉ាក៏គួរតែកត់ចំណាំស្ថានភាពសុខភាពយើងផ្ទាល់ខ្លួនដែរ បើមានបញ្ហាគួរទាក់ទងទៅខាងមន្ទីរពេទ្យឲ្យដឹងភ្លាម ចៀសវាងអាចឆ្លងដល់កូន។ ការពារ ប្រសើរជាងព្យាបាល៕ ចុចអាន៖ ចុចអាន៖	2021-07-05T16:24:00+07:00	kampucheathmey.com	https://www.kampucheathmey.com/health/154443
1373573a-507e-4078-9e35-a2ddbb494ea2	កូវីដ១៩៖ ខេត្តប៉ៃលិន រកឃើញអ្នកឆ្លងថ្មី៤នាក់ និងជាសះស្បើយ ១២នាក់	ភ្នំពេញ៖ រដ្ឋបាលខេត្តប៉ៃលិន បានចេញសេចក្តីប្រកាសព័ត៌មាន ស្តីពីករណីរកឃើញអ្នកវិជ្ជមាន ជំងឺកូវីដ១៩ ចំនួន ៤នាក់ថ្មី និងមានករណីជាសះស្បើយ ចំនួន១២នាក់ នៅថ្ងៃទី០៤ ខែកក្កដា ឆ្នាំ២០២១នេះ ។	2021-07-05T16:22:00+07:00	dap-news.com	https://dap-news.com/national/2021/07/05/162718/
5a343fce-410f-44ff-a6ee-e0e9d46a6add	កូវីដ១៩៖ ខេត្តបន្ទាយមានជ័យ រកឃើញអ្នកឆ្លងថ្មី ៨៦នាក់ និងជាសះស្បើយ២៣នាក់	ភ្នំពេញ៖ រដ្ឋបាលខេត្តបន្ទាយមានជ័យ បានចេញសេចក្ដីប្រកាសព័ត៌មាន ស្ដីពីករណី រកឃើញអ្នកវិជ្ជមានកូវីដ១៩ ចំនួន៨៦នាក់បន្ថែមទៀត និងមានករណី ជាសះស្បើយចំនួន ២៣នាក់ នៅថ្ងៃទី៤ ខែកក្កដា ឆ្នាំ២០២១។	2021-07-05T16:20:00+07:00	dap-news.com	https://dap-news.com/national/2021/07/05/162707/
cc0ac007-13fd-4a6e-b981-228c679c7bfe	ឧស្សាហ៍ញ័រទ្រូង ញ័រដៃ អួលដើមក បែកញើស ទន់ដៃទន់ជើង អស់កម្លាំង ជាសញ្ញានៃជំងឺមួយ	១)ហេតុ អ្វីទៅជាកើតជំងឺថប់បារម្ភ ? ពាក្យថា “ថប់បារម្ភ” មានន័យថាមានអារម្មណ៍ធុញថប់ ព្រួយបារម្ភ ឬភ័យខ្លាច។ អាការៈថប់បារម្ភអាចស្ដែងចេញដូចជាឧស្សាហ៍ញ័រទ្រូង ញ័រដៃ អួលដើមក បែកញើស ទន់ដៃទន់ជើង អស់កម្លាំង តឹងក្បាល តឹងកញ្ចឹងក ចុករោយសាច់ដុំ ស្ងួតមាត់ ចេះតែចង់បត់ជើង មានអារម្មណ៍មិនស្រួលក្នុងខ្លួន ខ្លាចថាគាំងបេះដូង ខ្លាចទៅជាឆ្កួត ជាដើម។ ជំងឺថប់បារម្ភជាចង្កោមនៃជំងឺជាច្រើនដូចជា ជំងឺស្រឺត ជំងឺអាកូរ៉ាហ្វូបៀ ជំងឺថប់បារម្ភសង្គម និងជំងឺថប់បារម្ភទូទៅជាដើម។ ២) ការវិវត្ត និង ផលវិបាក៖ ជំងឺថប់បារម្ភច្រើនមានលក្ខណៈរ៉ាំរ៉ៃ បើមិនព្យាបាល គឺវាអាចនៅបន្តដល់រាប់ឆ្នាំ ឬ សឹងមួយជីវិតក៏មាន ដែលរំខានជាខ្លាំងដល់កិច្ចការប្រចាំថ្ងៃ ហើយក្នុងករណីខ្លះ អ្នកជំងឺអាចទៅជាឧស្សាហ៍ធ្វើទុក្ខក្នុងខ្លួន ទៅជាអស់សង្ឃឹមលែងចង់រស់ ឬទៅប្រើប្រាស់ថ្នាំងងុយគេង ស្រា និងគ្រឿងញៀន ដែលនាំឲ្យកាន់តែប៉ះពាល់ដល់សុខភាពថែមទៀត។ ៣) ការព្យាបាល៖ យ៉ាងណាក៏ដោយ ជំងឺថប់បារម្ភអាចព្យាបាលជាសះស្បើយដោយប្រើប្រាស់ឱសថ និងការព្យាបាលចិត្តសាស្ត្រពីសំណាក់គ្រូពេទ្យឯកទេស។ សារផ្តាំផ្ញើរ៖ សូមចងចាំថា ការមានជំងឺថប់បារម្ភ មិនមែនបានន័យថាអ្នកទន់ខ្សោយ មិនចេះគ្រប់គ្រងចិត្តខ្លួនឯង ឬចរិតមានបញ្ហានោះទេ ។ វាជាជំងឺដែលគេឧស្សាហ៍ជួបប្រទះ ដូចគ្នានឹងជំងឺលើសឈាម ទឹកនោមផ្អែម ឬរលាកសន្លាក់ដែរ។ អ្វីដែលល្អ គឺមានការព្យាបាលប្រកបដោយប្រសិទ្ធភាពសម្រាប់ជំងឺថប់បារម្ភ ។ “ប្រសិនបើលោក លោកស្រី សង្ស័យថា លោក លោកស្រី ឬមនុស្សដែលលោក លោកស្រីស្គាល់ មានជំងឺថប់បារម្ភ សូមអញ្ជើញមកទទួលការពិគ្រោះ និងព្យាបាលដោយក្រុមវេជ្ជបណ្ឌិតឯកទេសនៅមន្ទីរពេទ្យកាល់ម៉ែត”៕	2021-07-05T16:18:00+07:00	kampucheathmey.com	https://www.kampucheathmey.com/health/154435
25370a59-ca8d-4777-9dc3-28102fb52166	អាជ្ញាធរធ្វើការបិទខ្ទប់វត្តមហាមន្ត្រី ក្រោយពីរកឃើញព្រះសង្ឃ យាយជី និង កូនសិស្សស្នាក់នៅក្នុងវត្តចំនួន ៤៤ អង្គ/នាក់ វិជ្ជមានជំងឺកូវីដ ១៩	ភ្នំពេញ ៖ ការបិទវត្តមហាមន្ត្រីបានធ្វើឡើង នៅថ្ងៃទី៥ខែកក្កដានេះ ដោយបានរកឃើញព្រះសង្ឃ យាយជី និង កូនសិស្សស្នាក់នៅក្នុងវត្ត រហូតទៅដល់ ចំនួន ៤៤ អង្គ/នាក់ វិជ្ជមានជំងឺកូវីដ ១៩ ក្រោយពីក្រុមគ្រូពេទ្យស្ម័គ្រចិត្ត របស់សម្តេចតេជោ ហ៊ុន សែន សហការជាមួយនិង កម្លាំងអាជ្ញាធរមូលដ្ឋានខណ្ឌបឹងកេងកង ចុះធ្វើសំណាកកាលពីថ្ងៃទី ០២ ថ្ងៃទី ០៣ ខែ កក្កដា ឆ្នាំ ២០២១ ក្នុងរយៈពេល ២ថ្ងៃជាប់ៗគ្នា និងបានធ្វើការបិទខ្ទប់វត្តទាំងស្រុង មិនឲ្យមានអ្នកណាម្នាក់ចេញ ឬ ចូលផងដែរ។ យោងតាមលោក ធឹម សំអាន អភិបាលខណ្ឌបឹងកេងកង បានប្រាប់សារព័ត៌មានឱ្យដឹងថា ក្រោយពីក្រុមគ្រូពេទ្យស្ម័គ្រចិត្ត របស់សម្តេចតេជោ ហ៊ុន សែន ហៅថា ធីតា សហការជាមួយនិង កម្លាំងអាជ្ញាធរមូលដ្ឋានខណ្ឌបឹងកេងកង បានចុះធ្វើសំណាកដល់ព្រះសង្ឃ យាយជី តាជី អាចារ្យវត្ត និង កូនសិស្ស ស្នាក់ នៅក្នុងវត្តជាច្រើននាក់ និងបានរកឃើញអ្នកមានវិជ្ជមានជំងឺកូវីដ ១៩ សរុបចំនួន ៤៤នាក់រួចមកនោះ។ លុះមកដល់ថ្ងៃទី ០៣ ខែ កក្កដា ឆ្នាំ ២០២១ ក្រុមគ្រូពេទ្យស្ម័គ្រចិត្តក៏ បានចុះមកធ្វើតេស្តជាលើកទី ២ និងរកឃើញអ្នកវិញជ្ជមានជំងឺកូវីដ ១៩ ចំនួន ៣១នាក់បន្ថែមទៀត ដែលចំនួនសរុប មានរហូត ទៅដល់ចំនួន ៤៤នាក់ ត្រូវបានបញ្ជូនទៅកាន់កន្លែងព្យាបាល ។ ចំណែកឯព្រះសង្ឃ យាយជី តាជី និងកូនសិស្ស ដែល សេស សល់ត្រូវបានតម្រូវឲ្យ អនុវត្តទៅតាមវិធានការរបស់ក្រុមគ្រូពេទ្យធ្វើចត្តាឡីស័ករយៈពេល ១៤ថ្ងៃជាបន្តទៀតផងដែរ។ ចំពោះអ្នកវិញជ្ជមានជំងឺកូវីដ ១៩ ចំនួន ៣១នាក់បន្ថែមទៀត ដែលចំនួនសរុប មានរហូតទៅដល់ចំនួន ៤៤នាក់ ត្រូវបានបញ្ជូនទៅកាន់កន្លែងព្យាបាល ។ ចំណែកឯព្រះសង្ឃ យាយជី តាជី និងកូនសិស្ស ដែលសេស សល់ត្រូវបានតម្រូវឲ្យ អនុវត្តទៅតាមវិធានការរបស់ក្រុមគ្រូពេទ្យធ្វើចត្តាឡីស័ករយៈពេល ១៤ថ្ងៃជាបន្ត ទៀតផងដែរ៕ រក្សាសិទ្ធិដោយ៖CEN	2021-07-05T16:16:53+07:00	cen.com.kh	https://cen.com.kh/archives/355355.html
c161c088-d2d3-4eb9-bcbd-d44160c78bb7	ទៅចឹងកើត ! ស្រ្តីចិញ្ចឹមទាដែលខ្មាន់កាំភ្លើងផ្តាច់ជីវិតយប់មិញ គ្រូពេទ្យពិនិត្យសំណាកលទ្ធលកើតជំងឺកូវីដ	វេលាម៉ោងប្រហែល១រំលងអធ្រាត្រ ឈានចូលថ្ងៃទី០៥ ខែកក្កដា ឆ្នាំ២០២១ នៅចំណុចរោងចាំទា ស្ថិតនៅព្រែកដូនឯម ក្នុងភូមិថ្មី ឃុំសន្លុង ស្រុកខ្សាច់កណ្ដាល មានករណីឃាតកម្មដ៏រន្ធត់មួយ ដោយខ្មាន់កាំភ្លើងបានបាញ់ប្រហារប្តីប្រពន្ធអ្នកចិញ្ចឹមទា បណ្តាលឲ្យស្តី្រជាប្រពន្ធស្លាប់យ៉ាងអាណោចអាធ័ម រីឯបុរសជារងរបួសធ្ងន់ ។ មន្ត្រីនគរបាលស្រុកខ្សាច់កណ្ដាល បានឲ្យដឹងថា ជនរងគ្រោ ទី១-ឈ្មោះ សុន ស្រឿន ភេទស្រី អាយុ៤៩ឆ្នាំ ជនជាតិខ្មែរ មុខរបរចិញ្ចឹមទា (ស្លាប់នៅនឹងកន្លែងកើតហេតុ) (ធ្វើសំណាករកមេរោគកូវីដ-១៩ វិជ្ជមាន) និងទី២-ឈ្មោះ យឹម គឹមហុក ភេទប្រុស អាយុ៤៥ឆ្នាំ ជនជាតិខ្មែរ មុខរបរចិញ្ចឹមទា (របួសធ្ងន់)។ ជនរងគ្រោះទាំង២នាក់ខាងលើត្រូវជាប្តីប្រពន្ធនឹងគ្នា មានទីលំនៅភូមិថ្មី ឃុំសន្លុង ស្រុកខ្សាច់កណ្ដាល ខេត្តកណ្ដាល។ ចំណែកជនសង្ស័យមិនស្គាល់អត្តសញ្ញាណ។ ប្រភពបន្តថា នៅថ្ងៃទី០៤ ខែកក្កដា ឆ្នាំ២០២១ វេលាម៉ោង២០និង៣០នាទី ជនរងគ្រោះទាំងពីរបានឲ្យកូនប្រុសឈ្មោះ ហុក ភូណាន់ អាយុ១៧ឆ្នាំ ជិះម៉ូតូឌុបមកដេកនៅរោងចាំទារាល់យប់។ លុះមកដល់ម៉ោងប្រហែល១រំលងអាធ្រាត្រ ស្រាប់តែមានជនមិនស្គាល់មុខប្រដាប់ដោយអាវុធខ្លីមិនស្គាលម៉ាក បានបាញ់ប្រហាទៅលើជនងរងគ្រោះទាំង២នាក់បណ្តាលឲ្យស្លាប់ប្រពន្ធ និងប្តីរបួស់ធ្ងន់។ លុះព្រឹកឡើងថ្ងៃទី០៥ ខែឆ្នាំដដែល វេលាម៉ោង៥នឹង៣០នាទី ឈ្មោះ ហុក ភូណាន់ ជាកូនបានជិៈម៉ូតូមកជួយរើសពងទានៅរោងស្រាប់តែឃើញម្ដាយដេកស្លាប់ ដោយមានឈាមពេញខ្លួន រីឯឪពុករងរបួសធ្ងន់ ភ្លាមនោះក៏រាយកាណ៍ប្រាប់សមត្ថកិច្ចប៉ុស្តិ៍តែម្ដង។ កម្លាំងប៉ុស្តិ៍និងកម្លាំងជំនាញស្រុកបានចុះដល់កន្លែងកើតហេតុធ្វើការហ៊ំព័ទ្ធ និងបានរកឃើញសំបកគ្រាប់កាំភ្លើងចំនួន១០គ្រាប់និងមានស្នាមកាប់ជញ្ជាំងសង្ក័សីចំនួន០២កន្លែងផងដែរ។ ករណីខាងលើនេះគឺជាអំពើឃាតកម្ម។ ពេលនេះ កម្លាំងសមត្ថកិច្ចកំពុងធ្វើការស្រាវជ្រាវយ៉ាងក្តៅគគុក ដើម្បីតាមចាប់ជនដៃដល់ជាឃាតករ មកផ្តន្ទាទោសតាមច្បាប់៕	2021-07-05T16:10:35+07:00	kbnnews.com	https://kbn.news/archives/228863
b6c659c5-4309-4b50-ab0f-269bc2cc2281	កូវីដ១៩៖ ខេត្តកំពង់ធំ រកឃើញអ្នកឆ្លងថ្មី ២២នាក់ និងជាសះស្បើយ៣៣នាក់	ភ្នំពេញ៖ រដ្ឋបាលខេត្តកំពង់ធំ បានចេញសេចក្ដីប្រកាសព័ត៌មាន ស្ដីពីករណី រកឃើញអ្នកវិជ្ជមានជំងឺកូវីដ-១៩ ចំនួន២២នាក់ថ្មី និងមានករណីជាសះស្បើយ ចំនួន៣៣នាក់ នៅថ្ងៃទី៤ ខែកក្កដា ឆ្នាំ២០២១។ សូមបញ្ជាក់ថា គិតត្រឹមថ្ងៃទី៤ ខែកក្កដា ឆ្នាំ២០២១ ខេត្តកំពង់ធំ មានអ្នកឆ្លងជំងឺកូវីដ១៩ សរុបចំនួន១ ០១៨នាក់ ក្នុងនោះ បានព្យាបាលជាសះស្បើយ ចំនួន៤៩៩នាក់ និងកំពុងសម្រាកព្យាបាល ចំនួន៥០៦នាក់ ស្លាប់១៣នាក់។	2021-07-05T15:59:00+07:00	dap-news.com	https://dap-news.com/national/2021/07/05/162685/
3d5da91f-4570-47e2-9fc1-321ba658a207	កូវីដ១៩៖ ខេត្តបាត់ដំបង រកឃើញអ្នកឆ្លងថ្មី ៥៧នាក់ និងជាសះស្បើយ៣នាក់	ភ្នំពេញ៖ រដ្ឋបាលខេត្តបាត់ដំបង បានចេញសេចក្ដីប្រកាសព័ត៌មាន ស្ដីពីករណី រកឃើញអ្នកវិជ្ជមានជំងឺកូវីដ-១៩ ចំនួន៥៧នាក់ថ្មី ក្នុងនោះអ្នកពាក់ព័ន្ធ ជាមួយព្រឹត្តិការណ៍ សហគម ២០កុម្ភៈ ចំនួន៣១នាក់ និងជាពលករវិលត្រឡប់មកពី ប្រទេសថៃ ចំនួន២៦នាក់ ខណៈមានករណីជាសះស្បើយ ចំនួន១៩នាក់ នៅថ្ងៃទី៤ ខែកក្កដា ឆ្នាំ២០២១។ សូមបញ្ជាក់ថា គិតត្រឹមថ្ងៃទី៤ ខែកក្កដា ឆ្នាំ២០២១នេះ មានអ្នកឆ្លងជំងឺកូវីដ១៩ សរុបចំនួន១ ១៧៦នាក់ ក្នុងនោះ បានព្យាបាលជាសះស្បើយ ចំនួន៦១២នាក់ និងកំពុងសម្រាកព្យាបាល ចំនួន៥៥៧នាក់ ស្លាប់៧នាក់។	2021-07-05T15:55:00+07:00	dap-news.com	https://dap-news.com/national/2021/07/05/162674/
a08fb294-82f4-4adb-bc3a-b4de68b4277f	កូវីដ១៩៖ ខេត្តសៀមរាប រកឃើញអ្នកឆ្លងថ្មី ៩១នាក់ ជាសះស្បើយ១៨នាក់ និងស្លាប់២នាក់	សូមបញ្ជាក់ថា គិតត្រឹមថ្ងៃទី៤ ខែកក្កដា ឆ្នាំ២០២១ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន១៥០៨នាក់ បានព្យាបាលជាសះស្បើយ ចំនួន៥៨០នាក់ ស្លាប់១៧នាក់ និង៩១១នាក់ កំពុងសម្រាកព្យាបាល នៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក៕	2021-07-05T15:51:00+07:00	dap-news.com	https://dap-news.com/national/2021/07/05/162658/
42292b4c-65bd-4ab8-bcb1-af96e8efe156	វីរហើយ ! កូវីដវាយលុកចូលវត្តមហាមន្ត្រី រកឃើញព្រះសង្ឈ និងកូនសិស្ស៤១អង្គ/នាក់ ឆ្លង	នៅព្រឹកថ្ងៃទី០៥ ខែកក្កដា ឆ្នាំ២០២១ នេះ ព្រះសង្ឈ និងកូនសិស្សចំនួន៤១អង្គ/នាក់ នៅវត្តមហាមន្ត្រី បានរកឃើញឆ្លងជំងឺកូវីដ។ ព្រះសង្ឃព្រះនាម ជេម សីណាន បានឱ្យដឹងថា មានព្រះសង្ឈ និងកូនសិស្សចំនួន៤១អង្គ/នាក់ ត្រូវក្រុមគ្រូពេទ្យយកសំណាក លទ្ធផលវិជ្ជមានជំងឺកូវីដ-១៩។ ចំណែក ព្រះសង្ឃ និងកូនសិស្សដែលអវិជ្ជមានមេរោគកូវីដ-១៩ គឺតម្រូវឱ្យធ្វើចត្តាឡីស័កក្នុងកុដិ ដោយមិនអនុញ្ញាតឱ្យដើររហេតរហូតក្នុងបរិវេនវត្តឡើយ។ ព្រះអង្គបន្តថា ក្នុងវត្តមហាមន្ត្រី ទាំងមូល មានព្រះសង្ឃ តាអាចារ្យ ដូនជី រួមទាំងសិស្សស្នាក់នៅក្នុងវត្ត មានប្រមាណជិត៤០០អង្គ/នាក់។ ចំណែកវត្តត្រូវបានបិទខ្ទប់រយ:ពេល១៤ថ្ងៃ តែព្រះសង្ឃ ពុំដាច់ចង្ហាន់ទេ ដោយសារថា មានពុទ្ធបរិស័ទ បានយកចង្ហាន់មកប្រគេនព្រះសង្ឃ ត្រឹមខ្លោងទ្វារវត្ត ដោយមានព្រះសង្ឃចាំទទួលនៅទីនោះ។ សូមបញ្ជាក់ថា នៅព្រឹកថ្ងៃទី០៥ ខែកក្កដា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន៨៩៦ នាក់ ខណៈអ្នកជំងឺចំនួន៦៤៦នាក់ជាសះស្បើយ។ គិតត្រឹមព្រឹកថ្ងៃទី០៥ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៥៥,១៨៧នាក់ ក្នុងនោះអ្នកជាសះស្បើយសរុបចំនួន ៤៧,៣៨៦នាក់ និងស្លាប់សរុបចំនួន ៧៤៨នាក់៕	2021-07-05T14:40:06+07:00	kbnnews.com	https://kbn.news/archives/228852
4ab9adb4-37a2-48ef-a0ff-16318ff95a3e	ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៩១នាក់ទៀត ខណៈអ្នកជំងឺជាសះស្បើយ ១៨នាក់ និងស្លាប់ ២នាក់ នៅថ្ងៃទី០៤ ខែកក្កដា	រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ថ្មីចំនួន ៩១នាក់បន្ថែមទៀត នៅថ្ងៃទី០៤ ខែកក្កដា ឆ្នាំ២០២១។ នៅម្សិលមិញនេះ ក៏មានអ្នកជំងឺ២នាក់ទៀត បានសម្លាប់ ខណៈអ្នកជំងឺ ១៨នាក់បានជាសះស្បើយ។ រដ្ឋបាលខេត្តបានបញ្ជាក់ថា អ្នករកឃើញវិជ្ជមានជំងឺកូវីដ១៩នេះ ករណីទី១ ដល់ទី១២ ជាករណីមានប្រភពចម្លងចេញពីផ្សារកំពង់ក្តី, ករណីទី១៣ ដល់ទី២៦ ជាករណីមានប្រភពចម្លងចេញពីផ្សារលើធំថ្មី និងករណីទី២៧ ដល់ទី៣១ ជាករណីឆ្លងមានប្រភពចម្លងចេញពីសង្កាត់ស្រង៉ែ។ ករណីទី៣២ ដល់ទី៤៦ ជាករណីមានប្រភពចម្លងចេញពីផ្សារដំដែក, ករណីទី៤៧ ដល់ទី៤៨ ជាករណីឆ្លងពីអ្នកជំងឺឈ្មោះ សុខ ឃន, ករណីទី៤៩ ដល់ទី៥២ ជាអ្នកធ្វើដំណើរមកពីរាជធានីភ្នំពេញ ខេត្តព្រះសីហនុ និងខេត្តកំពង់ធំ។ ករណីទី៥៣ ដល់ទី៥៥ ជាករណីឆ្លងពីអ្នកដំណើរមកពីខេត្តបន្ទាយមានជ័យ, ករណីទី៥៦ ដល់ទី៧៨ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ ចំពោះករណីទី៧៩ ដល់ទី៩១ គឺជាប្រជាពលរដ្ឋត្រឡប់ពីប្រទេសថៃ មកដល់ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ។ ដោយឡែកអ្នកជាសះស្បើយទាំង១៨នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត និងមន្ទីរពេទ្យបង្អែកស្រុកសូទ្រនិគម ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ឈ្មោះ កង ចិន្ដា ភេទស្រី អាយុ៤០ឆ្នាំ អាសយដ្ឋានភូមិវាល សង្កាត់គោកចក ក្រុងសៀមរាប ដែលបានរកឃើញវិជ្ជមានជំងឺកូវីដ-១៩ នៅថ្ងៃទី៣០ ខែមិថុនា ឆ្នាំ២០២១ វេលាម៉ោង១១៖០០នាទី និងបានស្លាប់នៅថ្ងៃទី០៤ ខែកក្កដា ឆ្នាំ២០២១ វេលាម៉ោង០៩៖១០នាទី ដោយសារជំងឺរលាកសួត បង្កដោយមេរោគកូវីដ-១៩។ ឈ្មោះ ប៉ាវ ហ៉ឺ ភេទស្រី អាយុ៦៧ឆ្នាំ អាសយដ្ឋានភូមិអូររបង សង្កាត់មេសរជ្រៃ ស្រុកស្ទឹងត្រង់ ខេត្តកំពង់ចាម ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២៩ ខែមិថុនា ឆ្នាំ២០២១ វេលាម៉ោង២១៖០០នាទី និងបានស្លាប់នៅថ្ងៃទី០៤ ខែកក្កដា ឆ្នាំ២០២១ វេលាម៉ោង១២៖៣៥នាទី ដោយសារជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ រហូតដល់ ១,៥០៨នាក់។ ក្នុងនោះបានព្យាបាលជាសះស្បើយចំនួន ៥៨០នាក់ ស្លាប់ ១៧នាក់ និង៩១១នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក។ រដ្ឋបាលខេត្តសៀមរាប បន្តអំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕	2021-07-05T14:24:00+07:00	freshnewsasia.com	https://m.freshnewsasia.com/index.php/en/localnews/204177-2021-07-05-00-24-35.html
59c3e03c-5a3d-47c3-b930-e4a3f214560f	ពលករខ្មែរជាច្រើននាក់ដែលឆ្លងជំងឺកូវីដ១៩នៅប្រទេសថៃបន្តរស់នៅវេទនាដោយគ្មានគ្រូពេទ្យព្យាបាល	ពលករខ្មែរមួយចំនួនដែលឆ្លងជំងឺកូវីដ១៩ នៅទីក្រុងបាងកកថ្លែងថា ពួកគេបានឆ្លងជំងឺកាចសាហាវនេះជិត ២០ ថ្ងៃហើយ ពុំមានស្ថាប័នណាបញ្ជូនទៅព្យាបាលជំងឺនៅឡើយទេ។ ពលករធ្វើការនៅសំណង់នៅកណ្ដាលទីក្រុងបាងកកលោក រាប សារឹន ប្រាប់អាស៊ីសេរីនៅព្រឹកថ្ងៃទី៤ កក្កដាថា ចាប់តាំងពីឆ្លងជំងឺកូវីដ១៩មកពួកលោករស់នៅទាំងលំបាក ហើយហូបចុកក៏មិនគ្រប់គ្រាន់ឡើយ។ ពលករខ្មែរវ័យ ៣២ ឆ្នាំរូបនេះបន្តថា ពលករខ្មែរជាច្រើននាក់បានធ្លាក់ខ្លួនឈឺធ្ងន់ ហើយនាំគ្នាដេកនៅក្នុងតង់សំពត់កៅស៊ូ តាមយថាកម្ម ដោយគ្មានថ្នាំព្យាបាលឡើយ។ លើសពីនេះលោកថា នៅពេលមានភ្លៀងធ្លាក់ម្ដងៗ ខ្យល់បោកតង់សំពត់កៅស៊ូប៉ើងដួលធ្វើឱ្យពួកលោកដេកនៅហាលភ្លៀងទាំងយប់ក៏មានដែរ៖ « ដូចគ្នានេះដែរ ពលការិនីធ្វើការសំណង់នៅទីក្រុងបាងកកម្នាក់ទៀតលោកស្រី កឺ សុភាព ថ្លែងថា លោកស្រីនិងប្ដីរបស់គាត់ឆ្លងជំងឺរលាកផ្លូវដង្ហើមថ្មីនេះ ជាង១០ ថ្ងៃមកហើយ ពុំមានអាជ្ញាធរណាផ្ដល់ស្បៀងអាហារនិងថវិកាជូនដល់ពួកគាត់នោះទេ។ ស្ត្រីវ័យ ៣៨ ឆ្នាំរូបនេះ បន្ថែមទៀតថា ពលករខ្មែរធ្វើការជាមួយគាត់ជាង ៣០ នាក់ដែលបានឆ្លងជំងឺកាចសាហាវនេះ ត្រូវបានថៅកែថៃបង្ខាំងនៅក្នុងតង់សំពត់កៅស៊ូរួមគ្នាយ៉ាងណែនតាន់តាប់៖ « អាស៊ីសេរីមិនអាចទាក់ទងមន្ត្រីស្ថានទតខ្មែរប្រចាំនៅប្រទេសថៃ ដើម្បីសុំអត្ថាធិប្បាយជុំវិញពីក្ដីកង្វល់របស់ពលករខ្មែរនេះបានទេនៅថ្ងៃទី៤ ខែកក្កដា។ ប៉ុន្តែមន្ត្រីស្ថានទូតខ្មែរទទួលបន្ទុកផ្នែកពលករប្រចាំទីក្រុងបាងកកលោក គឹម ចំរើន បានបង្ហោះសារតាមបណ្ដាញសង្គមហ្វេសប៊ុករបស់លោកនៅថ្ងៃទី៤ ខែកក្កដាថា ស្ថានភាពបច្ចុប្បន្ននេះប្រព័ន្ធសុខាភិបាលប្រទេសណាក៏ដូចគ្នាដែរ គឺមិនអាចទប់ទល់នឹងអ្នកជំងឺបាននោះទេ។ លោកបញ្ជាក់ថា បច្ចុប្បន្នមានជនជាតិថៃខ្លះបានចងមុងដេកនៅប៉ុស្តិ៍ប៉ូលិស និងខ្លះទៀតដេកលើឡានតាមចិញ្ចើមផ្លូវ រង់ចាំគ្រូពេទ្យ ដើម្បីបញ្ជូនពួកគាត់ទៅព្យាបាលនៅមន្ទីរពេទ្យ។ បន្ថែមពីនេះលោកថា មានជនជាតិថៃខ្លះ បានដេកស្លាប់នៅក្នុងបន្ទប់ក៏មានដែរ ដូច្នេះលោកអំពាវនាវឱ្យពលករខ្មែរទាំងអស់ ត្រូវបង្កើនការប្រុងប្រយ័ត្ន ហើយត្រូវអនុវត្តតាមការណែនាំរបស់ក្រសួងសុខាភិបាលថៃ ឱ្យបានខ្ជាប់ខ្ជួន ដើម្បីឱ្យរួចផុតពីការឆ្លងជំងឺកាចសាហាវនេះ។ កាលពីថ្ងៃទី១ ខែកក្កដា លោកនាយករដ្ឋមន្ត្រីហ៊ុន សែន បានអំពាវនាវដល់ពលករខ្មែរនៅប្រទេសថៃ កុំឱ្យព្រួយបារម្ភចំពោះរឿងនេះ ពីព្រោះលោកថា រដ្ឋាភិបាលកម្ពុជាបានសហការជាមួយរដ្ឋាភិបាលថៃជួយដោះស្រាយទុក្ខលំបាករបស់ពលករខ្មែរទាំងនោះហើយ៖ « ទោះជាយ៉ាងណា ក្រុមពលករអះអាងថា រហូតមកដល់ពេលនេះរដ្ឋាភិបាលថៃនៅពុំបានឧបត្ថម្ភប្រាក់ ៥០ ភាគរយដែលសន្យាផ្ដល់ជូនពលករម្នាក់រយៈពេល ១ខែ ក្នុងពេលបិទខ្ទប់ការដ្ឋានសំណង់ នៅទីក្រុងបាងកក និងខេត្តចំនួន ៥ ទៀតជាប់រាជធានីនៅឡើយទេ។ ជុំវិញរឿងនេះមន្ត្រីអង្គការសង់ត្រាល់ (Central) ទទួលបន្ទុកផ្នែកពលករលោក ឌី ថេហូយ៉ា មានប្រសាសន៍ថា ពលករខ្មែរនៅប្រទេសថៃដល់កម្រិតអាសន្នខ្លាំងដែលរដ្ឋាភិបាលកម្ពុជាគួរតែជួយសង្គ្រោះអាយុជីវិតរបស់ពួកគាត់ជាបន្ទាន់។ មន្ត្រីសង្គមស៊ីវិលរូបនេះបញ្ជាក់ថា ពលករខ្លះបានដាច់ស្បៀងអាហារ និងមួយចំនួនទៀតឆ្លងជំងឺកូវីដ១៩ ដោយគ្មានគ្រូពេទ្យព្យាបាលនោះទេ។ បន្ថែមពីនេះលោកថា អាជ្ញាធរថៃមិនបានដោះស្រាយទុក្ខរបស់ពលករខ្មែរតាមការសន្យានៅឡើយទេ៖ « ពលករខ្មែរជួបការលំបាកខ្លាំងចាប់តាំងពីថ្ងៃទី២៨ ខែមិថុនារហូតមក ដែលអាជ្ញាធរថៃបានបិទខ្ទប់ការដ្ឋានសំណង់និងពង្រឹងវិធានការតឹងរ៉ឹងមួយចំនួននៅទីក្រុងបាងកក និងខេត្តចំនួន ៥ នៅជុំវិញនោះ ដើម្បីទប់ស្កាត់ការរាលដាលជំងឺកូវីដ១៩។ កាលពីថ្ងៃទី៣០ ខែមិថុនា តំណាងពលករប្រមាណ ២០ នាក់ បាននាំគ្នាតវ៉ានិងដាក់ញត្តិទាមទារឲ្យរដ្ឋាភិបាលថៃនិងរដ្ឋសភាថៃជួយផ្គត់ផ្គង់អាហារនិងផ្ដល់សេវាព្យាបាលដល់ពួកគេឲ្យបានសមរម្យ។ ប៉ុន្តែរហូតមកដល់ពេលនេះ អាជ្ញាធរថៃមិនទាន់ដោះស្រាយជូនពួកគេនៅឡើយទេ។ របាយការណ៍របស់អង្គការសង់ត្រាល់បង្ហាញថា បច្ចុប្បន្នមានពលករខ្មែរធ្វើការស្របច្បាប់និងមិនស្របច្បាប់មានជិត២លាន (២.០០០.០០០) នាក់ធ្វើការនៅប្រទេសថៃ៕	2021-07-05T13:43:43+07:00	rfa.org	https://www.rfa.org/khmer/news/health/many-cambodian-workers-who-infected-covid-19-in-thailand-not-yet-received-medical-treatment-07052021024123.html
79a93854-53a1-4c05-b197-4451b53ae6fc	រកឃេីញករណីជំងឺកូវីដ-១៩ ចំនួន ៨៩៦នាក់ ជាសះស្បេីយ ៦៤៦នាក់ ស្លាប់ថ្មី ២៨នាក់	ភ្នំពេញ ៖ ក្រសួងសុខាភិបាល បានចេញសេចក្តីប្រកាសព័ត៌មានថា រហូតដល់ ថ្ងៃទី ៥ កក្កដា ២០២១ យេីងរកឃេីញករណីជំងឺកូវីដ-១៩ សរុបចំនួន ៨៩៦នាក់ (នាំចូល: ២១០) និងមានជាសះស្បេីយ ៦៤៦នាក់ ។ ដូច្នេះចំនួនករណីជំងឺកូវីដ-១៩សរុបកេីន ៥៥១៨៧នាក់ និងចំនួនជាសះស្បេីយសរុបកេីន ៤៧៣៨៦នាក់ និង ស្លាប់ថ្មី ២៨នាក់ សរុបស្លាប់ ៧៤៨នាក់ ។ សូមបន្តអនុវត្តន៌: ៣កុំ ៣ការពារ ៕ រក្សាសិទ្ធិដោយ៖បញ្ញាស័ក្តិ	2021-07-05T12:39:48+07:00	cen.com.kh	https://cen.com.kh/archives/355279.html
c6b0105d-e182-418d-b6d9-9befb69c8796	អ្នកស្រុកកំពង់ត្រាចខេត្តកំពត៩នាក់ទៀត ស្លាប់ដោយសារពុលស្រាស	អ្នកស្រុកកំពង់ត្រាច ខេត្តកំពត ៩នាក់ទៀតស្លាប់ ដោយសារពុលស្រាស។ នេះជាលើកទីពីរហើយក្នុងរយៈពេលជាង ១ខែ ដែលអ្នកស្រុកកំពង់ត្រាច ពុលស្រាសស្លាប់ជាច្រើននាក់បែបនេះ។ ឲ្យដឹងតាមបណ្តាញសង្គមហ្វេសប៊ុកផ្លូវការរបស់ខ្លួន កាលពីថ្ងៃទី៤ ខែកក្កដាថា អ្នកពុលស្រាទាំងអស់មាន ២១ នាក់ ក្នុងនោះ ១២ នាក់កំពុងសម្រាកព្យាបាលនៅមន្ទីរពេទ្យដំណាក់ចង្អើរនិងមន្ទីរបង្អែកស្រុកកំពង់ត្រាច។ អគ្គនាយកដ្ឋាននេះអះអាងថាស្រាសនិងស្រាថ្នាំដែលជនរងគ្រោះទាំងនេះបានផឹកគឺទិញពីកន្លែងលក់ស្រាមួយកន្លែងដែលមានទីតាំងនៅក្នុងភូមិជាមួយគ្នា គឺភូមិកោះឈ្វាំងឃុំស្វាយទងខាងត្បូងស្រុកកំពង់ត្រាច ខេត្តកំពត។ មន្រ្តីអគ្គនាយកដ្ឋានដដែលបន្ថែមថាអ្នកពុលស្រាទាំងអស់រួមទាំងអ្នកស្លាប់ទាំង ៩ នាក់នោះផងសុទ្ធតែមានអាការៈក្អួតចង្អោរនិងទន់ដៃជើងក្រោយពិសាស្រានោះ។ ទោះជាយ៉ាងនេះក្ដីអាជ្ញាធរមានសមត្ថកិច្ចនៅមិនទាន់អាចសន្និដ្ឋានថាតើស្រានោះមានកម្រិតសារធាតុមេតាណុលប៉ុន្មានរហូតដល់ធ្វើឲ្យមនុស្សពុល និងស្លាប់ជាច្រើននាក់បែបនេះនៅឡើយទេដោយត្រូវរង់ចាំលទ្ធផលវិភាគសំណាកស្រាទាំងនេះសិន។ នេះជាលើកទីពីរហើយក្នុងរយៈពេលជាង ១ខែ ដែល ។ កាលពីចុងខែឧសភា ពលរដ្ឋនៅភូមិធ្នង់ ឃុំឫស្សីស្រុកខាងកើត និងនៅភូមិក្ងាប ឃុំស្វាយទងខាងជើង ស្រុកកំពង់ត្រាចដែរ ចំនួន ៥៥ នាក់ពុលស្រា ក្នុងនោះ ១០នាក់បានស្លាប់។ ករណីពុលស្រាស្លាប់នេះមានកើតឡើងនៅតាមបណ្តាខេត្តជាច្រើនផ្សេងទៀតដូចជា កំពង់ឆ្នាំ ក្រចេះ និងបន្ទាយមានជ័យជាដើម។ រយៈពេល ៥ ឆ្នាំចុងក្រោយនេះ យ៉ាងហោចណាស់ មានមនុស្សប្រមាណ ៦០ នាក់ស្លាប់ និងជាងប្រាំរយ (៥០០) នាក់ ត្រូវបានសង្គ្រោះបន្ទាន់ ដោយសារការពុលស្រាស ស្រាថ្នាំ និងស្រាថ្នាំចិនសែ។ អាជ្ញាធររកឃើញថា ស្រាដែលពុលនោះ គឺផ្ទុកសារធាតុមេតាណុលក្នុងកំហាប់ខ្ពស់ហួសក្រម្រិត (មេតាណុលកម្រិត ១៤.១៥%) ដែលតាមកម្រិតធម្មតា គឺគួរតិចជាង០.០៥%)។ អ្នកឃ្លាំមើលសង្គមថា ការពុលស្រាជាបញ្ហាដដែលៗដោយសារតែរបៀបដដែលៗក្នុងការដឹកនាំគ្រប់គ្រងវិស័យសិប្បកម្មស្រាតាមមូលដ្ឋាន។ ទោះជាយ៉ាងនេះក្ដីមន្រ្តីអគ្គនាយកដ្ឋានការពារអ្នកប្រើប្រាស់កិច្ចការប្រកួតប្រជែងនិងបង្ក្រាបការក្លែងបន្លំអំពាវនាវឲ្យពលរដ្ឋប្រុងប្រយ័ត្ននិងសូមកុំជាវស្រាសឬស្រាថ្នាំណាដែលគ្មានស្លាកសញ្ញានិងប្រភពត្រឹមត្រូវច្បាស់លាស់យកមកប្រើប្រាស់ឬបរិភោគជាដាច់ខាត៕	2021-07-05T10:19:00+07:00	rfa.org	https://www.rfa.org/khmer/news/health/nine-people-died-and-12-hospitalized-after-consuming-white-wine-in-kampot-07042021231757.html
b7acad0d-bf63-4ea3-9327-533278af96aa	សប្បាយចិត្តបាន ! ស្ពានឆ្លងកាត់ទន្លេបាសាក់ នៅផ្លូវក្រវាត់ក្រុងទី៣ សម្រេចបាន៩៧,២៥%ហើយ	ស្ពានឆ្លងកាត់ទន្លេបាសាក់ឋិតក្នុងគម្រោងសាងសង់ផ្លូវក្រវាត់ក្រុងខ្សែទី៣ សម្រេចបាន៩៧,២៥%ហើយ គិតរហូតមកទល់ពេលនេះ ។ ក្នុងនោះស្ពានឆ្លងកាត់ទន្លេបាសាក់ខាងកើតប្រវែង៦៣០ម៉ែត្រ សម្រេចបាន៩៥,១០% គ្រោងនឹងបញ្ចប់ នៅខែតុលា ឆ្នាំ២០២១ និងស្ពានឆ្លងកាត់ទន្លេបាសាក់ខាងលិចប្រវែង៣៦៦ម៉ែត្រ សម្រេចបាន៩៩,៤០% គ្រោងនឹងបញ្ចប់នៅខែកញ្ញា ឆ្នាំ២០២១គម្រោងសាងសង់ផ្លូវក្រវាត់ក្រុងខ្សែទី៣ (ផ្លូវជាតិលេខ៤-ផ្លូវជាតិលេខ១) មានប្រវែងសរុប ៥២,៩៨៣គីឡូម៉ែត្រ ក្នុងនោះផ្លូវមេមានប្រវែង៤៧,៦០៨គីឡូម៉ែត្រ ជាប្រភេទផ្លូវក្រាលបេតុងស៊ីម៉ង់ត៍សរសៃដែក ទទឹង ២២ម៉ែត្រ (៤គន្លង) និងកម្រាស់២២សង់ទីម៉ែត្រ និងផ្លូវខ្នែងប្រវែង៥,៣៧៥គីឡូម៉ែត្រ ជាប្រភេទផ្លូវក្រាល បេតុងកៅស៊ូ(AC) ទទឹង១០ម៉ែត្រលើតួផ្លូវ ១២ម៉ែត្រ កម្រាស់បេតុងកៅស៊ូ ៩សង់ទីម៉ែត្រ កំណាត់ផ្លូវមេក្នុងទីប្រជុំជន ២,៨០គីឡូម៉ែត្រ មានទទឹង សរុប២៧ម៉ែត្រ កំណាត់ផ្លូវមេក្រៅទីប្រជុំជន ៤៤,៨០គីឡូ ម៉ែត្រ មានទទឹងសរុប២៥ម៉ែត្រ ខ្សែផ្លូវកាត់ភូមិសាស្ត្ររាជធានី ១៥,៤២គីឡូម៉ែត្រ ខ្សែផ្លូវកាត់ភូមិសាស្ត្រ ខេត្តកណ្តាល ៣៧,៥៦គីឡូម៉ែត្រ (ផ្លូវមេ៣២,១៩គីឡូម៉ែត្រ និងផ្លូវខ្នែង៥,៣៧គីឡូម៉ែត្រ)។ ផ្លូវក្រវាត់ក្រុងខ្សែទី៣នេះតភ្ជាប់ទៅនឹងផ្លូវទំនប់កប់ស្រូវ ផ្លូវជាតិលេខ៥ និងភ្ជាប់ទៅនឹងស្ពានឈ្នះឈ្នះ និងមហាវិថីឈ្នះឈ្នះ និងផ្លូវជាតិលេខ៦ ដែលនឹងប្រែក្លាយទៅជាផ្លូវក្រវាត់ក្រុងដ៏ធំ និងទំនើបមួយបម្រើ ឱ្យជាផ្លូវដឹកជញ្ជូនវាងរាជធានីភ្នំពេញ តភ្ជាប់ពីផ្លូវជាតិលេខ៦ ផ្លូវជាតិលេខ៥ ផ្លូវជាតិលេខ៤ ផ្លូវជាតិ លេខ៣ ផ្លូវជាតិលេខ២ និងផ្លូវជាតិលេខ២១ ឆ្លងកាត់ទន្លេបាសាក់ (ស្ពានទន្លេបាសាក់ខាងកើត និងខាង លិចកំពុងសាងសង់) ព្រមទាំងកោះអន្លង់ចិន និងតភ្ជាប់ទៅនឹងផ្លូវជាតិលេខ១ ពិសេសតភ្ជាប់ទៅចំណត ផែកុងតេន័រថ្មីរបស់កំពងផែស្វ័យតភ្នំពេញ នៅស្រុកកៀនស្វាយ ក៏ដូចជាការបំពេញឱ្យការតភ្ជាប់ផ្លូវ អាស៊ានហាយវ៉េយ (AH1 និងAH11) និងផ្លូវរបៀបសំខាន់ៗ (របៀងកណ្តាល និង របៀងសេដ្ឋកិច្ចភាគខាងត្បូង) របស់មហាអនុតំបន់មេគង្គ។ គម្រោងផ្លូវនេះចាប់ផ្តើមពីចំណុចផ្លូវជាតិលេខ៤ (PK:១៤+១០៥) ស្ថិតក្នុងភូមិជម្ពូវ័ន្ត សង្កាត់ចោមចៅ៣ ខណ្ឌពោធិ៍សែនជ័យ រាជធានីភ្នំពេញ និងបញ្ចប់នៅចំណុចផ្លូវជាតិលេខ១ (PK២៤+៨៤០) ស្ថិតក្នុងភូមិ ស្តៅកន្លែង ឃុំដីឥដ្ឋ ស្រុកកៀនស្វាយ ខេត្តកណ្តាល (ផ្លូវមេ) និងផ្លូវជាតិលេខ១ (PK៣០+១៤០) ស្ថិត ក្នុងភូមិកណ្តាលលើ ឃុំបន្ទាយដែក ស្រុកកៀនស្វាយ ខេត្តកណ្តាល (ផ្លូវខ្នែង)។ គម្រោងផ្លូវនេះមានស្ពានវែងប្រវែង៩៩៦ម៉ែត្រ ក្នុងនោះរួមមាន៖ ស្ពានបាសាក់ខាងកើតប្រវែង៦៣០ម៉ែត្រ ទទឹង២៥ម៉ែត្រ កម្ពស់នាវាអាចចរាចរណ៍បាន ៤៥ម៉ែត្រ x ៨ម៉ែត្រ និងស្ពានបាសាក់ខាងលិច ប្រវែង ៣៦៦ម៉ែត្រ និងទទឹង២៥ម៉ែត្រ កម្ពស់នាវាអាចចរាចរណ៍បាន ៣០ម៉ែត្រx៥ម៉ែត្រ និងស្ពានមធ្យមនិង ខ្លីមានចំនួន៦កន្លែង ប្រវែងសរុប៤៨៨ ម៉ែត្រ ក្នុងផ្លូវមេ៣៥៨ម៉ែត្រ និងផ្លូវខ្នែង១៣០ម៉ែត្រ ស្ពានរំលងប្តូរ ទិសចំនួនពីរឋិត(Interchange) នៅផ្លូវជាតិលេខ២ ប្រវែងតួស្ពាន២២០ម៉ែត្រ កម្ពស់អាចធ្វើចរាចរណ៍ បាន៣០x៥,៥ម៉ែត្រ និងឋិតនៅផ្លូវជាតិលេខ៣ប្រវែងតួស្ពាន២២០ម៉ែត្រ កម្ពស់អាចធ្វើចរាចរណ៍បាន ៣០x៥,៥ម៉ែត្រ និងមានស្ពានរំលង(Flyover)ចំនួនពីរគឺឋិតនៅផ្លូវជាតិលេខ៤ប្រវែងតួស្ពាន៣៤៤ម៉ែត្រ កម្ពស់អាចធ្វើចរាចរណ៍បាន៣០x៥,៥ម៉ែត្រ និងឋិតនៅផ្លូវជាតិលេខ២១ ប្រវែងតួស្ពាន២២០ម៉ែត្រ កម្ពស់អាចធ្វើចរាចរណ៍បាន៣០x៥,៥ម៉ែត្រ។ គម្រោងសាងសង់ផ្លូវនេះគ្រោងចំណាយថវិកាសរុបប្រមាណ ២៦៧,៦៧ លានដុល្លារអាមេរិក ក្រោម ហិរញ្ញប្បទានសម្បទានពីរដ្ឋាភិបាលនៃសាធារណរដ្ឋប្រជាមានិតចិន និងថវិកាបដិភាគរបស់រាជរដ្ឋាភិបាលកម្ពុជា សម្រាប់ការដោះស្រាយផលប៉ះពាល់ ការបោសសម្អាតមីន និងយុទ្ធភ័ណ្ឌមិនទាន់ផ្ទុះ អនុវត្តការសាងសង់ដោយក្រុមហ៊ុនសំណង់Shanghai Construction Group Co., Ltd និងតម្លៃត្រួត ពិនិត្យគម្រោង ៥,៣៨ លានដុល្លារអាមេរិក ដោយក្រុមហ៊ុនGuangzhou Wanan Construction Supervision Co., Ltd និងចំណាយរយៈ ពេលសាងសង់ចំនួន៤២ខែ ចាប់ពីខែធ្នូ ឆ្នាំ២០១៨ និងបញ្ចប់នៅខែធ្នូ ឆ្នាំ២០២១។ សូមជម្រាបជូនថា៖ វឌ្ឍនភាពការងារដោយឡែកទាក់ទងនឹងការសាងសង់ស្ពានឆ្លងកាត់ទន្លេបាសាក់ឋិត ក្នុងគម្រោងសាងសង់ផ្លូវក្រវាត់ក្រុងខ្សែទី៣នេះ សម្រេចបាន៩៧,២៥%ហើយ គិតរហូតមកទល់ពេលនេះ ក្នុងនោះ៖ ស្ពានឆ្លងកាត់ ទន្លេបាសាក់ខាងកើតប្រវែង៦៣០ម៉ែត្រសម្រេចបាន ៩៥,១០% គ្រោងនឹងបញ្ចប់នៅខែតុលា ឆ្នាំ២០២១ និងស្ពានឆ្លងកាត់ទន្លេបាសាក់ខាងលិចប្រវែង៣៦៦ ម៉ែត្រសម្រេចបាន៩៩,៤០% គ្រោងនឹងបញ្ចប់នៅ ខែកញ្ញា ឆ្នាំ២០២១។ សូមបញ្ជាក់ថា ផ្លូវក្រវាត់ក្រុងខ្សែទី៣នេះមានអត្ថប្រយោជន៍ ជួយដល់ការចូលរួមចំណែកកាត់បន្ថយ ការកកស្ទះ និងគ្រោះថ្នាក់ចរាចរណ៍ ដែលធ្លាប់មានកន្លងមក និងជួយសម្រួលដល់ការធ្វើដំណើររបស់បងប្អូនប្រជាពលរដ្ឋក្នុងរាជធានីបន្ថែមទៀត ខណៈពេលដែលរាជធានីភ្នំពេញ កំពុងត្រូវបានពង្រីកកាន់តែធំទៅៗ ស្របតាមកំណើនប្រជាជន និងការអភិវឌ្ឍ ដែលធ្វើឱ្យចរាចរណ៍យានយន្តគ្រប់ប្រភេទនៅតាមដងផ្លូវជួបប្រទះនូវការកកស្ទះចរាចរណ៍ជាញឹកញាប់៕	2021-07-05T09:03:34+07:00	kbnnews.com	https://kbn.news/archives/228758
73c80ff7-acc3-4a90-9409-c1c0577d5750	កុំសប្បាយផឹកស៊ីពេក ! កូវីដ កំពុងតែឆ្លងរាតត្បាតផង …	នៅថ្ងៃទី០៣ ខែកក្កដា ឆ្នាំ២០២១ វេលា១៨ និង៤០នាទី លោកអធិការបានចាត់កម្លាំងប៉ុស្តិ៍នគរបាលរដ្ឋបាលម្កាក់ ចុះទៅដល់ផ្ទះប្រជាពលរដ្ឋ ឈ្មោះស៊ឹង ទូច ភេទប្រុស អាយុ៤៧ឆ្នាំ មុខរបរបើកបរ នៅភូមិបាសិទ្ធិ ឃុំម្កាក់ ស្រុកអង្គស្នួល ខេត្តកណ្តាល កំពុងជួបជុំគ្នាផឹកស៊ី និងហូបបាយល្ងាចលក្ខណៈគ្រួសារ ក្នុងនោះមានប្តី ប្រពន្ធ កូនស្រីកូនប្រសារ និងមានភ្ញៀវម្នាក់ជាអ្នកធ្វើការជាមួយគ្នា ពុំមានចាក់ធុងបាស់ ឬច្រៀងទេ ។ ករណីនេះកម្លាំងប៉ុស្តិ៍ បានធ្វើការអប់រំ ធ្វើកិច្ចសន្យាបញ្ឈប់ការផឹកស៊ីបន្តទៀត ហើយបានអប់រំ ណែនាំពីវិធានការសុខាភិបាល «៣កុំ ៣ការពារ» ដើម្បីកុំឱ្យឆ្លងជំងឺកូវីដ-១៩៕	2021-07-05T08:49:36+07:00	kbnnews.com	https://kbn.news/archives/228764
fc900f81-c520-424f-a7e3-a9343832dd78	អ្នកជំងឺកូវីដ៦៣នាក់ស្លាប់ដោយសារខ្វះអុកស៊ីហ្ស៊ែននៅមន្ទីរពេទ្យប្រទេសឥណ្ឌូណេស៊ី	មនុស្សរាប់សិបនាក់នៅក្នុងប្រទេសឥណ្ឌូណេស៊ីដែលបានឆ្លងជំងឺកូវីដ១៩បានស្លាប់កាលពីចុងសប្ដាហ៍នៅពេលមន្ទីរពេទ្យមួយក្នុងទីក្រុង Yogyakarta អស់អុកស៊ីហ្ស៊ែន។ មន្ទីរពេទ្យ Dr. Sardjito General Hospital បានព្យាយាមប្ដូរទៅប្រើស៊ីឡាំងអុកស៊ីហ្ស៊ែនក្នុងអំឡុងពេលខ្វះខាតនេះប៉ុន្តែមិនអាចជួយជីវិតអ្នកជំងឺកូវីដ១៩ចំនួន៦៣ នាក់បានទេដោយសារទីក្រុងនានាទូទំាងប្រទេសកំពុងប្រឈមនឹងកំណើនករណីឆ្លងវីរុសកូរ៉ូណា ដែលត្រូវការអុកស៊ីហ្ស៊ែនច្រើន។ លោក Rukmono Siswishanto ប្រធានមន្ទីរពេទ្យនេះបាននិយាយថា លោកបានផ្ដល់ដំណឹងទៅកាន់អាជ្ញាធរជាច្រើនរួមមានក្រសួងសុខាភិបាលថាមន្ទីរពេទ្យនឹងអស់អុកស៊ីហ្ស៊ែនត្រឹមល្ងាចថ្ងៃសៅរ៍សប្ដាហ៍មុន។ កាលពីសប្ដាហ៍មុនប្រទេសឥណ្ឌូណេស៊ីមានករណីឆ្លងថ្មីនិងករណីស្លាប់ច្រើនបំផុតដោយសារជំងឺកូវីដ១៩។ប្រទេសឥណ្ឌូណេស៊ីមានកំណត់ត្រាករណីស្លាប់ចំនួន៣.២៩៨ករណីកាលពីសប្ដាហ៍មុន។នេះបើយោងតាមទិន្នន័យរបស់សាកលវិទ្យាល័យ Johns Hopkins។ ចំណែកនៅក្នុងប្រទេសឥណ្ឌាវិញក្រុមមន្ត្រីបានប្រកាសថាប្រជាជនរាប់ពាន់នាក់ត្រូវបានគេចាក់វ៉ាក់សំាងក្លែងក្លាយឲ្យក្នុងទីក្រុងជាច្រើនដូចជា Mumbai និង Kolkata។ មន្ត្រីនិយាយថាមកដល់ពេលនេះមនុស្ស៦នាក់ត្រូវបានចាប់ខ្លួនជាប់ទាក់ទងនឹងការចាក់វ៉ាក់សាំងក្លែងក្លាយនេះ។ ក្រសួងសុខាភិបាលឥណ្ឌាបាននិយាយកាលពីថ្ងៃអាទិត្យថាមានកំណត់ត្រាការឆ្លងជំងឺកូវីដ១៩ថ្មីចំនួន៤៣.០០០ករណីក្នុងរយៈពេល ២៤ ម៉ោងចុងក្រោយនេះ។ នៅក្នុងប្រទេសអ៊ីរ៉ង់មន្រ្តីកំពុងបិទអាជីវកម្មមួយចំនួនខណៈវីរុសបំប្លែងថ្មីប្រភេទដែលតា (Delta) បន្តរាលដាលហើយអត្រាចាក់វ៉ាក់សាំងនៅតែបន្តយឺតយ៉ាវ។ស្ទើរតែមួយភាគបីនៃប្រជាជនអ៊ីរ៉ង់បានចាក់វ៉ាក់សាំងវីរុសនេះ។ ទន្ទឹមនឹងនេះដែរចក្រភពអង់គ្លេសដែលបានចាក់វ៉ាក់សាំងគ្រប់ដូសឲ្យជិតពាក់កណ្តាលនៃចំនួនប្រជាជនរបស់ខ្លួនរំពឹងថានឹងប្រកាសបញ្ចប់តម្រូវការពាក់របាំង។ ប្រព័ន្ធផ្សព្វផ្សាយអង់គ្លេសបានរាយការណ៍កាលពីថ្ងៃអាទិត្យថាផែនការរបស់លោកនាយករដ្ឋមន្រ្តីBoris Johnson សម្រាប់«ទិវាសេរីភាព»នៅថ្ងៃទី១៩ខែកក្កដានឹងដកចេញតម្រូវការពាក់របាំងមុខស្របច្បាប់បើកអាជីវកម្មនិងអន្តរកម្មសង្គមដែលត្រូវបានរឹតបន្តឹងនាពេលបច្ចុប្បន្ន៕	2021-07-05T07:00:00+07:00	khmer.voanews.com	https://khmer.voanews.com/a/indonesian-hospital-loses-63-covid-19-patients-in-oxygen-shortage/5953638.html
52779342-674c-4f86-9ee9-3803e24a35b6	ជនជាតិស្បែកខ្មៅវិជ្ជមានជំងឺកូវីដ-១៩ ព្យាយាមគេចវេស ត្រូវកម្លាំងប៉េអឹម បង្ខំឲ្យឡើងរថយន្ត ដើម្បីយកទៅធ្វើការព្យាបាល	ភ្នំពេញ ៖ បុរសជនជាតិស្បែកខ្មៅម្នាក់ឈ្មោះ Eberechi ogwuie ភេទប្រុស អាយុ៤៥ឆ្នាំ រឹងទទឹង និងព្យាយាមគេចវេស មិនព្រមទៅទទួលការព្យាបាល បន្ទាប់ពីបានតេស្តឃើញវិជ្ជមានជំងឺកូវីដ-១៩ នៅទីតាំងព្រះវិហារយ៉េស៊ូ ផ្លូវវេងស្រេង ស្ថិតក្នុងភូមិដំណាក់ធំ៥ សង្កាត់ស្ទឹងមានជ័យទី៣ ខណ្ឌមានជ័យ កាលពីរសៀលថ្ងៃទី៣ ខែកក្កដា ឆ្នាំ២០២១។ ភ្លាមៗនោះកម្លាំងមូលដ្ឋានអាវុធហត្ថខណ្ឌមានជ័យ ដែលឈរជើងការពារនៅគោលដៅនោះផ្ទាល់ បានរូតរះស្លៀកពាក់សម្លៀកបំពាក់ការពារមេរោគ ទាញយកឧបករណ៍ចាប់ពីចម្ងាយស្វ័យប្រវត្ត សហការជាមួយក្រុមគ្រូពេទ្យក្រសួងសុខាភិបាល ធ្វើការបង្ខំឲ្យបុរសជនជាតិស្បែកខ្មៅ ឲ្យឡើងរថយន្តទៅជាមួយក្រុមគ្រូពេទ្យ ដើម្បីយកទៅធ្វើការព្យាបាល៕ ដោយ: ចេស្តារ	2021-07-05T06:34:57+07:00	cen.com.kh	https://cen.com.kh/archives/355089.html
81c7d50a-1b97-4dfa-a733-d4530c228531	ខេត្តឧត្តរមានជ័យ បង្ហាញអត្តសញ្ញាណអ្នកជំងឺកូវីដ ចំនួន១២០នាក់ ក្នុងនោះពលករមកពីប្រទេសថៃ១០៩នាក់, ខណៈជាសះស្បើយ៣៣នាក់	ខេត្តឧត្តរមានជ័យ បានបង្ហាញអត្តសញ្ញាណអ្នកជំងឺកូវីដ១៩ ចំនួន១២០ករណីបន្ថែមទៀត និងជាសះស្បើយ៣៣នាក់ នៅថ្ងៃទី៤ ខែកក្កដា ឆ្នាំ២០២១នេះ តាមរយៈការធ្វើតេស្តរហ័ស (Rapid Test)។ បើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី៤ ខែកក្កដា ឆ្នាំ២០២១ បានបញ្ជាក់ថា ក្នុងចំណោមអ្នកជំងឺដែលរកឃើញថ្មីទាំង ១២០នាក់ខាងលើនេះ គឺមានអ្នកជំងឺចំនួន ១០៩នាក់ ជាពលករមកពីប្រទេសថៃ តាមច្រកអន្តរជាតិអូរស្មាច់៕	2021-07-05T04:16:00+07:00	freshnewsasia.com	https://m.freshnewsasia.com/index.php/en/localnews/204169-2021-07-04-14-16-12.html
2d621fb6-f1e8-438f-9615-953e9239e2d1	ខេត្តកំពត រកឃើញអ្នកជំងឺកូវីដ ចំនួន១១០នាក់ និងស្លាប់១នាក់	រដ្ឋបាលខេត្តកំពត នៅថ្ងៃទី០៤ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន ១១០នាក់បន្ថែមទៀត ឆ្លងជំងឺកូវីដ១៩ តាមរយៈការធ្វើតេស្ដរហ័ស (Rapid Test)។ យោងតាមសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានបញ្ជាក់ថា អ្នកជំងឺកូវីដ១៩ ចំនួន០១នាក់ បានស្លាប់ផងដែរ។ រដ្ឋបាលខេត្តកំពត ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕	2021-07-05T03:27:00+07:00	freshnewsasia.com	https://m.freshnewsasia.com/index.php/en/localnews/204164-2021-07-04-13-27-51.html
06d8de35-6f32-4eb4-af6a-fe01bbf372fb	រដ្ឋបាលខេត្តស្ទឹងត្រែង រកឃើញ និងបង្ហាញអត្តសញ្ញាណអ្នកជំងឺកូវីដ ១៧នាក់ និងជាសះស្បើយ២នាក់	រដ្ឋបាលខេត្តស្ទឹងត្រែង នៅថ្ងៃទី០៤ ខែកក្កដា ឆ្នាំ២០២១ បានប្រកាសពីការរកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន ១៧នាក់ទៀត និងជាសះស្បើយ២នាក់។ នេះបើតាមការជូនដំណឹង ដែលបណ្តាញ Fresh News ទទួលបាន៕	2021-07-05T03:24:00+07:00	freshnewsasia.com	https://m.freshnewsasia.com/index.php/en/localnews/204163-2021-07-04-13-24-53.html
0deeafa0-f242-47e8-999a-c1f2c2f81c34	ខេត្តមណ្ឌលគិរី រកឃើញអ្នកជំងឺកូវីដ ចំនួន១០នាក់ និងជាសះស្បើយ ១៤នាក់	រដ្ឋបាលខេត្តមណ្ឌលគិរី នៅថ្ងៃទី០៤ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន ១០នាក់បន្ថែមទៀត ឆ្លងជំងឺកូវីដ១៩ តាមរយៈការធ្វើតេស្ដរហ័ស (Rapid Test)។ យោងតាមសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានបញ្ជាក់ថា អ្នកជំងឺកូវីដ១៩ ចំនួន១៤នាក់ បានជាសះស្បើយផងដែរ។ រដ្ឋបាលខេត្តមណ្ឌលគិរី ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕	2021-07-05T02:51:00+07:00	freshnewsasia.com	https://m.freshnewsasia.com/index.php/en/localnews/204160-2021-07-04-12-51-42.html
d77997f7-7a6e-4d91-a91f-6873996663f1	បុរសជនជាតិស្បែកខ្មៅម្នាក់ តេសឃើញវិជ្ជមានជំងឺកូវីដ-១៩ ព្យាយាមគេចវេស ត្រូវបានកម្លាំងអាវុធហត្ថរាជធានីភ្នំពេញ សហការជាមួយក្រុមគ្រូពេទ្យក្រសួងសុខាភិបាល បង្ខំឲ្យឡើងរថយន្ត ដើម្បីយកទៅធ្វើការព្យាបាល	នារសៀលថ្ងៃទី០៣ ខែកក្កដា ឆ្នាំ២០២១ មានបុរសជនជាតិស្បែកខ្មៅម្នាក់ឈ្មោះ Eberechi ogwuie ភេទប្រុស អាយុ៤៥ឆ្នាំ រឹងទទឹង និងព្យាយាមគេចវេស មិនព្រមទៅទទួលការព្យាបាល បន្ទាប់ពីបានតេស្តឃើញវិជ្ជមានជំងឺកូវីដ-១៩ នៅទីតាំងព្រះវិហារយ៉េស៊ូ ផ្លូវវេងស្រេង ស្ថិតក្នុងភូមិដំណាក់ធំ៥ សង្កាត់ស្ទឹងមានជ័យទី៣ ខណ្ឌមានជ័យ។ ភ្លាមៗនោះកម្លាំងមូលដ្ឋានអាវុធហត្ថខណ្ឌមានជ័យ ដែលឈរជើងការពារនៅគោលដៅនោះផ្ទាល់ បានរូតរះស្លៀកពាក់សម្លៀកបំពាក់ការពារមេរោគ ទាញយកឧបករណ៍ចាប់ពីចម្ងាយស្វ័យប្រវត្ត សហការជាមួយក្រុមគ្រូពេទ្យក្រសួងសុខាភិបាល ធ្វើការបង្ខំឲ្យបុរសជនជាតិស្បែកខ្មៅឲ្យឡើងរថយន្តទៅជាមួយក្រុមគ្រូពេទ្យ ដើម្បីយកទៅធ្វើការព្យាបាល៕	2021-07-05T02:34:00+07:00	freshnewsasia.com	https://m.freshnewsasia.com/index.php/en/localnews/204158-2021-07-04-12-34-55.html
69d4ff21-1777-438a-b9f4-160d416a7008	សហគមន៍ឥស្លាមខេត្តសៀមរាប រៀបចំជីករណ្តៅដី ត្ទុកសម្រាប់កប់សពសាសនិកឥស្លាម ដែលស្លាប់ដោយជំងឺកូវីដ១៩	នៅព្រឹកថ្ងៃទី៤ ខែកក្កដា ឆ្នាំ២០២១នេះ ក្រុមការងារដោះស្រាយបញ្ហាគ្រោះមហន្តរាយដែលបណ្តាលមកពីការរីករាលដាលនៃជំងឺកូវីដ១៩ ចូលក្នុងសហគមន៍ខ្មែរឥស្លាម ខេត្តសៀមរាប បានចុះពិនិត្យ និងរៀបចំជីករណ្ដៅដី ត្រៀមសម្រាប់កប់សពសាសនិកឥស្លាម ដែលស្លាប់ដោយសារជំងឺកូវីដ១៩។ លោក អែល ណាសៀត សមាជិកក្រុមប្រឹក្សាខេត្ត និងជាប្រធានក្រុមការងារ បានដឹកនាំក្រុមការងារ ចុះទៅកាន់ទីតាំងដីនេះ ហើយសហការជាមួយអាជ្ញាធររៀបចំត្រួតពិនិត្យផ្លូវចេញចូល ដែលត្រូវបានឈូសឆាយជួសជុល និងពង្រីកទំហំ។ ក្រុមការងារបានសហការគ្នាជួលគ្រឿងចក្រ ជីករណ្តៅមួយចំនួនរួចរាល់ហើយផងដែរ។ កម្មវិធីនេះក៏មានការអញ្ជេីញចូលរួមពីលោក សុខ ឥសាន្ត តំណាងលោក វណ្ណ ប៊ុនណា ប្រធានមន្ទីរធម្មការ និងសាសនាខេត្តសៀមរាប, លោក ឡុង រដ្ធារក្ស អភិបាលនៃគណៈអភិបាលស្រុកអង្គរធំ លោក ឆាយ ហាក់ អធិការស្រុក អង្គរធំ និងមន្ត្រីរាជការជាច្រេីន រូបទៀត ។ លោកប្រធានក្រុមការងារ ក៏បញ្ជាក់ជូនសាធារណជនផងដែរថា ការជីករណ្តៅត្រៀមទុកនេះ មិនមែនជាការប្រមាថដល់អាយុជីវិតសាសនិកខ្មែរឥស្លាមដែលបានឆ្លងជំងឺកូវីដ១៩នោះទេ តែជាការរៀបចំត្រៀមការពារទុកជាមុន ដេីម្បីគាំទ្រការងាររៀបចំបញ្ចុះសព ឱ្យប្រព្រឹត្តទៅដោយរលូន និងទាន់ពេលវេលាក្នុងករណីមានអ្នកស្លាប់ដោយសារជំងឺកូវីដ១៩។ គួរបញ្ជាក់ថា ទីតាំងដែលរៀបចំខាងលើ មានទីតាំងស្ថិតនៅក្នុងភូមិគោកគ្រើល ឃុំលាងដៃ ស្រុកអង្គរធំ ខេត្តសៀមរាប៕	2021-07-05T01:49:00+07:00	freshnewsasia.com	https://m.freshnewsasia.com/index.php/en/localnews/204152-2021-07-04-11-49-54.html
00c58975-acea-4dda-92e4-b6497a07d767	ខេត្តបាត់ដំបង រកឃើញ និងបង្ហាញអត្តសញ្ញាណអ្នកជំងឺកូវីដ ៥៧នាក់ និងជាសះស្បើយ ៣នាក់	រដ្ឋបាលខេត្តបាត់ដំបង នៅថ្ងៃទី៤ ខែកក្កដានេះ បានប្រកាសពីករណីរកឃើញ និងបង្ហាញអត្តសញ្ញាណអ្នកជំងឺកូវីដ ចំនួន ៥៧នាក់ និងជាសះស្បើយ ៣នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាន៕	2021-07-05T01:44:00+07:00	freshnewsasia.com	https://m.freshnewsasia.com/index.php/en/localnews/204151-2021-07-04-11-44-44.html
f34eb9e3-7e09-48ac-9f4f-46526a2e42a7	ថ្នាក់ដឹកនាំខេត្តស្ទឹងត្រែង ឧបត្ថម្ភទឹកអាល់កុលជូនបញ្ជាការដ្ឋានអាវុធហត្ថខេត្ត ដើម្បីប្រើប្រាស់ប្រយុទ្ធប្រឆាំងជំងឺកូវីដ១៩	គ្រាដែលខេត្តស្ទឹងត្រែង កំពុងតែប្រឈមជាមួយការរីករាលដាលជំងឺកូវីដ១៩នោះ លោក ទឹម ប៊ុនលីន សមាជិកក្រុមប្រឹក្សាខេត្តស្ទឹងត្រែង នៅថ្ងៃទី០៤ ខែកក្កដា ឆ្នាំ២០២១នេះ បានឧបត្ថម្ភទឹកអាល់កុលចំនួន១០កាន ដល់បញ្ជាការដ្ឋានកងរាជអាវុធហត្ថខេត្តស្ទឹងត្រែង ដែលមានលោកឧត្តមសេនីយ៍ត្រី អៀង វ៉ាន់ឌី ជាមេបញ្ជាការ។ លោកឧត្តមសេនីយ៍ត្រី អៀង វ៉ាន់ឌី ជំនួសមុខឲ្យមន្ដ្រីអាវុធហត្ថទូទាំងខេត្ត បានថ្លែងអំណរគុណយ៉ាងជ្រាលជ្រៅចំពោះលោក ទឹម ប៊ុនលីន ដែលបានចូលរួមចំណែកក្នុងការផ្ដល់ទឹកអាល់កុល ជូនកងរាជអាវុធហត្ថខេត្តស្ទឹងត្រែង ដើម្បីចូលរួមការពារ និងអនុវត្តតាមការណែនាំរបស់ក្រសួងសុខាភិបាល លើការងារទប់ស្កាត់ និងការពារជំងឺកូវីដ-១៩។ លោកឧត្តមសេនីយ៍ត្រី អៀង វ៉ាន់ឌី អះអាងថា នឹងចែកចាយបន្ដនូវទឹកអាល់កុលនេះ ជូនដល់មន្ដ្រីនៃបញ្ជាការដ្ឋានកងរាជអាវុធហត្ថខេត្តស្ទឹងត្រែង។ បើតាមលោកឧត្តមសេនីយ៍ត្រីមេបញ្ជាការ បច្ចុប្បន្នមន្ដ្រីអាវុធហត្ថខេត្តស្ទឹងត្រែង កំពុងអនុវត្តយ៉ាងខ្ជាប់ខ្ជួននូវវិធានការសុខាភិបាល និងអនុវត្តយ៉ាងម៉ឺងម៉ាត់នូវបទបញ្ជារបស់ នាយឧត្តមសេនីយ៍ សៅ សុខា អគ្គមេបញ្ជាការរង និងជាមេបញ្ជាការកងរាជអាវុធហត្ថលើផ្ទៃប្រទេស ដើម្បីការពារ និងទប់ស្កាត់ជំងឺកូវីដ១៩៕	2021-07-05T01:37:00+07:00	freshnewsasia.com	https://m.freshnewsasia.com/index.php/en/localnews/204149-2021-07-04-11-37-59.html
67f03abb-adde-44ce-95ea-f6ed058f90fe	ខេត្តក្រចេះ ប្រកាសរកឃើញអ្នកជំងឺកូវីដ ៦នាក់បន្ថែមទៀត	រដ្ឋបាលខេត្តក្រចេះ នៅថ្ងៃទី៤ ខែកក្កដា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន ៦នាក់បន្ថែមទៀត។ រដ្ឋបាលខេត្តក្រចេះបានអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកទាំង ៦នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕	2021-07-05T00:34:00+07:00	freshnewsasia.com	https://m.freshnewsasia.com/index.php/en/localnews/204144-2021-07-04-10-34-15.html
a7a76604-30bf-4294-88d1-35a819b533ee	ឧត្តមសេនីយ៍ឯក ហ៊ុន ម៉ាណែត ឧបត្ថម្ភគ្រែដែក ៤០០គ្រែ ដើម្បីផ្តល់ជូនអ្នកជំងឺកូវីដនៅខេត្តកោះកុង	ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង និងជាមេបញ្ជាការកងទ័ពជើងគោក នៅថ្ងៃទី៤ ខែកក្កដានេះ បានឧបត្ថម្ភគ្រែដេក ចំនួន ៤០០ គ្រែ ជូនគណៈកម្មការប្រយុទ្ធនឹងជំងឺកូវីដ-១៩ ខេត្តកោះកុង ដើម្បីផ្តល់ជូនអ្នកជំងឺកូវីដ-១៩ សម្រាកព្យាបាល នៅតាមមណ្ឌលព្យាបាល និងមណ្ឌលចត្តាឡីស័កនានា៕	2021-07-05T00:31:00+07:00	freshnewsasia.com	https://m.freshnewsasia.com/index.php/en/localnews/204143-2021-07-04-10-31-17.html
d91bcf08-d096-4e19-b321-2040dbabeef8	ថៃ៖ អ្នកជំងឺ ៤៤នាក់ស្លាប់ និងមនុស្សជិត ៦,០០០នាក់ទៀតឆ្លងកូវីដ-១៩ នៅក្នុងរបាយការណ៍ថ្ងៃអាទិត្យនេះ	មជ្ឈមណ្ឌលគ្រប់គ្រងជំងឺ COVID-19 របស់ប្រទេសថៃ (CCSA) នៅថ្ងៃអាទិត្យ ទី០៤ ខែកក្កដា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ៥,៩១៦ករណីបន្ថែមទៀត នៅក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយ ដោយសារព័ត៌មានថៃ Bangkok Post។ មជ្ឈមណ្ឌល CCSA បានគូសបញ្ជាក់ប្រាប់ថា ក្នុងចំណោមករណីឆ្លងថ្មីៗខាងលើនេះមាន ៥,៨៧៧ករណី ត្រូវបានរកឃើញនៅលើប្រជាជនទូទៅ ខណៈ ៣៩ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ មជ្ឈមណ្ឌល CCSA បានគូសបញ្ជាក់ប្រាប់បន្ថែមថា ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ៤៤នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរនៅក្នុងរយៈពេល ២៤ម៉ោងចុងក្រោយដូចគ្នា (ជាករណីស្លាប់ខ្ពស់បំផុតក្នុងមួយថ្ងៃ)។ គួរបញ្ជាក់ថា បើគិតចាប់តាំងពីជំងឺ COVID-19 បានឆ្លងរីករាលដាលចូលមកដល់ជាលើកដំបូង កាលពីដើមឆ្នាំ២០២០ រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេស ២៨៣,០៦៧ករណី ក្នុងនោះមានអ្នកស្លាប់ ២,២២៥នាក់ និងអ្នកជាសះស្បើយ ២២០,៩០៣នាក់។ ដោយឡែក សម្រាប់យុទ្ធនាការចាក់វ៉ាក់សាំងវិញ ថៃសម្រេចបានសរុប ១០.៦៧លានដូសហើយ ដោយក្នុងនោះប្រជាជន ២.៨៦លាននាក់ ឬស្មើនឹង ៤.១% នៃចំនួនប្រជាជនសរុប បានចាក់គ្រប់ដូស៕	2021-07-04T22:58:00+07:00	freshnewsasia.com	https://m.freshnewsasia.com/index.php/en/internationalnews/204140-2021-07-04-08-58-51.html
bb011fe4-1a4d-4f73-a38a-a06e0d5b6d72	ខេត្តកំពង់ឆ្នាំង រកឃើញអ្នកឆ្លងជំងឺកូវីដ៣០នាក់ទៀត	រដ្ឋបាលខេត្តកំពង់ឆ្នាំង នៅថ្ងៃទី៤ ខែកក្កដានេះ បានប្រកាសពីការរកឃើញ អ្នកឆ្លងជំងឺកូវីដ១៩ ចំនួន ៣០នាក់ទៀត។ នេះបើតាមសេចក្តីប្រកាសព័ត៌មានដែល Fresh News ទទួលបាន៕	2021-07-04T22:21:00+07:00	freshnewsasia.com	https://m.freshnewsasia.com/index.php/en/localnews/204137-2021-07-04-08-21-19.html
efc8a051-4045-4e21-a8c6-1de0dba9636c	អាជ្ញាធរសម្រេចបិទខ្ទប់ផ្សារស្គន់ថ្មី នៅស្រុកជើងព្រៃ ខេត្តកំពង់ចាម ក្រោយរកឃើញអាជីវករឆ្លងជំងឺកូវីដ១៩ជាបន្ដបន្ទាប់	លោក អ៊ុន ចាន់ដា អភិបាលខេត្តកំពង់ចាម នៅថ្ងៃទី០៤ ខែកក្កដា ឆ្នាំ២០២១នេះ បានចេញសេចក្ដីសម្រេចបិទខ្ទប់ផ្សារស្គន់ថ្មី ស្ថិតនៅភូមិស្គន់ ឃុំសូទិព្វ ស្រុកជើងព្រៃ ក្រោយរកឃើញអាជីវករឆ្លងជំងឺកូវីដ១៩ជាបន្ដបន្ទាប់។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ រដ្ឋបាលខេត្ដកំពង់ចាម បានកំណត់ថា ផ្សារស្គន់ថ្មីនេះ ត្រូវបិទខ្ទប់រយៈពេល១៤ថ្ងៃ ចាប់ពីថ្ងៃទី០៤ រហូតដល់ថ្ងៃទី១៧ ខែកក្កដា ឆ្នាំ២០២១ ដោយមូលហេតុមានអាជីវករផ្សារ មានវិជ្ជមានជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ។	2021-07-04T22:19:00+07:00	freshnewsasia.com	https://m.freshnewsasia.com/index.php/en/localnews/204136-2021-07-04-08-19-35.html
8fc507f2-718e-4644-b91e-9c51221fb5ca	ស្លាប់២នាក់ ដោយសារជំងឺកូវីដ១៩ នៅខេត្តតាកែវ	រដ្ឋបាលខេត្តតាកែវ នៅថ្ងៃទី៤ ខែកក្កដានេះ បានចេញសេចក្ដីជូនដំណឹងស្ដីពីករណីអ្នកស្លាប់ចំនួន ២នាក់ ដោយសារជំងឺកូវីដ១៩។ នេះបើតាមសេចក្តីជូនដំណឹង ដែលបណ្តាញ Fresh News ទទួលបាន៕	2021-07-04T21:00:00+07:00	freshnewsasia.com	https://m.freshnewsasia.com/index.php/en/localnews/204132-2021-07-04-07-00-00.html
a0722389-f37e-4537-b059-4adabdf57e2b	ខេត្តត្បូងឃ្មុំ មនុស្ស ៤៩នាក់ទៀតឆ្លងជំងឺកូវីដ ខណៈ៩នាក់ជាសះស្បើយ	រដ្ឋបាលខេត្តត្បូងឃ្មុំ នៅថ្ងៃទី០៤ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន ៤៩នាក់បន្ថែមទៀត ឆ្លងជំងឺកូវីដ-១៩ តាមរយៈការធ្វើតេស្ដរហ័ស (Rapid Test) នៅថ្ងៃទី០៣ ខែកក្កដា ឆ្នាំ២០២១ ម្សិលមិញ។ យោងតាមសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបាន បញ្ជាក់ថា អ្នកជំងឺកូវីដ-១៩ ចំនួន០៩នាក់ បានជាសះស្បើយផងដែរ។ រដ្ឋបាលខេត្តត្បូងឃ្មុំ ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 983 639 / 097 647 7737 / 012 968 432 / 097 979 9898៕	2021-07-04T20:46:00+07:00	freshnewsasia.com	https://m.freshnewsasia.com/index.php/en/localnews/204130-2021-07-04-06-46-40.html
9b90f7c8-0fc3-4889-8a55-7371fb9e82d5	តំបន់ជាច្រើនក្នុងខេត្តស្ទឹងត្រែង ត្រូវបានបិទខ្ទប់ដោយសារជំងឺកូវីដ១៩, មេអាវុធហត្ថខេត្តស្ទឹងត្រែង យកអំណោយចែកជូនកងកម្លាំងដែលឈរជើងប្រចាំការការពារ	តំបន់ជាច្រើនក្នុងមូលដ្ឋានខេត្តស្ទឹងត្រែង ត្រូវបានបិទខ្ទប់ដោយសារជំងឺកូវីដ១៩ ហើយកម្លាំងប្រដាប់អាវុធ សហការជាមួយអាជ្ញាធរមូលដ្ឋាន កំពុងប្រចាំការការពារនៅតាមតំបន់ទាំងអស់នោះ ដើម្បីការពារសុវត្ថិភាពជូនប្រជាពលរដ្ឋ សំដៅទប់ស្កាត់ការឆ្លងរាលជំងឺកូវីដ១៩។ ដោយមើលឃើញពីការលះបង់ និងការខិតខំប្រឹងប្រែងរបស់កងកម្លាំងទាំងអស់ជាមួយអាជ្ញាធរ នៅព្រឹកថ្ងៃទី០៤ ខែកក្កដា ឆ្នាំ២០២១នេះ លោកឧត្តមសេនីយ៍ត្រី អៀង វ៉ាន់ឌី មេបញ្ជាការកងរាជអាវុធហត្ថខេត្តស្ទឹងត្រែង បានចុះចែកអំអោយដល់កងកម្លាំងបិទខ្ទប់មាន០៨គោលដៅរបស់ស្រុកចំនួន៣។ ក្នុងនោះរួមមាន ទី១៖ ស្រុកសេសាន០៦កន្លែង មានព្រំប្រទល់ខេត្តរតនះគីរី និងខេត្តស្ទឹងត្រែង, ទី២៖ ស្រុកសៀមបូក ០១កន្លែង ព្រំប្រទល់ខេត្តក្រចេះ និងខេត្តស្ទឹងត្រែង និងទី៣៖ ព្រំប្រទល់ខេត្តព្រះវិហា និងខេត្តស្ទឹងត្រែង ស្រុកថាឡាបរិវ៉ាត់ ០១កន្លែង។ តាមគោលដៅនីមួយៗ ទទួលបាន អង្ករចំនួន ២២គីឡូក្រាម, មីម៉ាម៉ាចំនួន ៣កេសតូច, ទឹកត្រីចំនួន ០២យួរ, ម៉ាសចំនួន ២០០ម៉ាស, ឆ័ត្រធំ០១ និងត្រីស្រស់ចំនួន ១០គីឡូក្រាម។ ក្នុងឱកាសនោះ លោកឧត្តមសេនីយ៍ត្រី អៀង វ៉ាន់ឌី បាននាំនូវការផ្ដាំផ្ញើពីនាយឧត្តមសេនីយ៍ សៅ សុខា អគ្គមេបញ្ជាការរង និងជាមេបញ្ជាការកងរាជអាវុធហត្ថលើផ្ទៃប្រទេស ជូនដល់កម្លាំងប្រដាប់អាវុធ និងអាជ្ញាធរទាំងអស់ ដែលបានចូលរួមការពារនៅតាមគោលដៅបិទខ្ទប់ក្នុងមូលដ្ឋាន។ បន្ថែមពីនេះ លោកឧត្តមសេនីយ៍ត្រី អៀង វ៉ាន់ឌី បានក្រើនរំលឹកដល់មន្ដ្រីទាំងអស់ដែលអនុវត្តតួនាទីភារកិច្ចនាពេលនេះ ត្រូវប្រកាន់ខ្ជាប់នូវវិធានការសុខាភិបាល ពិសេសអនុវត្តតាមវិធាន «៣ការពារ និង៣កុំ» របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ដើម្បីយកឈ្នះលើជំងឺកូវីដ១៩ ដែលកំពុងរីករាលដាលនៅក្នុងខេត្តស្ទឹងត្រែង ក៏ដូចជានៅក្នុងប្រទេសកម្ពុជា៕	2021-07-04T20:29:00+07:00	freshnewsasia.com	https://m.freshnewsasia.com/index.php/en/localnews/204127-2021-07-04-06-29-18.html
8f223aaa-59be-4db1-84f7-94184dfca6dd	ថ្ងៃនេះវៀតណាម មានអ្នកឆ្លងជំងឺកូវីដ-១៩ រហូតដល់ជាង ៩០០នាក់	ហាណូយ៖ ក្រសួងសុខាភិបាលរបស់ប្រទេសវៀតណាម បានរាយការណ៍ថា ប្រទេសវៀតណាមបានរាយការណ៍ករណីឆ្លងជំងឺកូវីដ-១៩ ចំនួន ៩២២ ករណី ដែលជាចំនួនកើនឡើងខ្ពស់បំផុតក្នុងមួយថ្ងៃ ដោយភាគច្រើនត្រូវបានរកឃើញ នៅភាគខាងត្បូងទីក្រុងហូជីមិញ។ ក្រសួងបានឲ្យដឹងនៅក្នុងរបាយការណ៍ចុងក្រោយរបស់ខ្លួនថា ចំនួននេះបានកើនលើសកំណត់ត្រា ៧៣៨ ករណីដែលបានចុះបញ្ជីនៅថ្ងៃទី២៦ ខែមិថុនា ដែលធ្វើឱ្យចំនួនអ្នកឆ្លងសរុបនៅក្នុងប្រទេសកើនឡើនដល់ ១៩,០៤៣ករណី ។ ក្នុងចំណោមករណីសហគមន៍ចំនួន ៩១៤ ករណីមាន ៧១៤ ត្រូវបានរាយការណ៍នៅទីក្រុងហូជីមិញ ៣៨ករណី នៅខេត្តប៊ិញដុងភាគខាងត្បូង និង ៣៧ករណីនៅខេត្តភូយិនភាគកណ្តាល។ ដោយភាគច្រើននៃពួកគេ គឺជាទំនាក់ទំនងនៃករណី ដែលបានបញ្ជាក់ពីមុន ឬភ្ជាប់ទៅនឹងចង្កោមនៃការបង្ករោគនៅតាមមូលដ្ឋាន។ ក្រសួងបានឲ្យដឹងថា នៅទូទាំងប្រទេសអ្នកជំងឺ ៧,៦៤៣ នាក់ដែលត្រូវបានព្យាបាលជាសះស្បើយរហូតមកដល់ពេលនេះ ហើយអ្នកជំងឺបានជាសះស្បើយកើនឡើងចំនួន ២៤៨ នាក់កាលពីថ្ងៃសុក្រ។ គិតត្រឹមថ្ងៃសៅរ៍ម្សិលមិញនេះ ប្រទេសវៀតណាមបានចុះបញ្ជីករណីឆ្លងជំងឺកូវីដ-១៩ សរុប ១៧,១៩៩ ករណី ក្នុងនោះមាន ១៥៦២៩ ករណីត្រូវបានរកឃើញចាប់តាំងពីការផ្ទុះឡើងចុងក្រោយបង្អស់នៅចុងខែមេសា៕	2021-07-04T20:09:00+07:00	dap-news.com	https://dap-news.com/national/2021/07/04/162603/
517c8e45-45f5-4b62-921e-536f64562f54	រដ្ឋបាលខេត្តកំពង់ចាម ប្រកាសពីករណីស្លាប់មនុស្ស២នាក់ ដោយសារជំងឺកូវីដ១៩	រដ្ឋបាលខេត្តកំពង់ចាម បានចេញសេចក្ដីប្រកាសព័ត៌មាន បញ្ជាក់ថា មនុស្សចំនួន ០២នាក់ បានស្លាប់ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញសារព័ត៌មាន Fresh News នាថ្ងៃទី០៤ ខែកក្កដា ឆ្នាំ២០២១នេះ។ សេចក្តីប្រកាសព័ត៌មាន របស់អាជ្ញាធរខេត្តបានឱ្យដឹងថា មនុស្សទាំង ២នាក់ ដែលបានស្លាប់ដោយសារជំងឺកូវីដ១៩នេះ ម្នាក់នៅឃុំតាំងក្រសាំង ស្រុកបាធាយ និងម្នាក់ទៀត នៅឃុំសំបូរ ស្រុកបាធាយ។ រដ្ឋបាលខេត្តកំពង់ចាម បានចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុត ជាមួយគ្រួសារសព៕	2021-07-04T19:36:00+07:00	freshnewsasia.com	https://m.freshnewsasia.com/index.php/en/localnews/204124-2021-07-04-05-36-53.html
4326e3a5-bdf2-460f-929e-18f807fb7585	ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ ៩៥នាក់ និងជាសះស្បើយ ៧៦នាក់	រដ្ឋបាលខេត្តកំពង់ចាម នៅថ្ងៃទី០៤ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ៩៥នាក់បន្ថែមទៀត ខណៈចំនួន ៧៦នាក់ បានជាសះស្បើយ។ អ្នកដែលទើបរកឃើញឆ្លងជំងឺកូវីដ១៩ ទាំង ៩៥នាក់នេះ មាននៅក្រុងកំពង់ចាម ចំនួន ២១នាក់, ស្រុកព្រៃឈរ ១២នាក់, ស្រុកបាធាយ ១២នាក់, ស្រុកកំពង់សៀម ៣នាក់, ស្រុកជើងព្រៃ ៣៤នាក់ ,ស្រុកកងមាស ១នាក់, ស្រុកស្ទឹងត្រង់ ៣នាក់,ស្រុកចំការលើ ១នាក់, ស្រុកស្រីសន្ធរ ៥នាក់ , នឹងមកពីរាជធានីភ្នំពេញ ៣នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕	2021-07-04T19:35:00+07:00	freshnewsasia.com	https://m.freshnewsasia.com/index.php/en/localnews/204123-2021-07-04-05-35-02.html
87693a08-b542-4b0b-a967-a3d28eb085b0	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ២៤នាក់បន្ថែមទៀត ដោយសារជំងឺកូវីដ១៩	ក្រសួងសុខាភិបាល នៅព្រឹកថ្ងៃទី០៤ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស២៤នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី០៤ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៥៤,២៩១នាក់ ក្នុងនោះអ្នកជាសះស្បើយសរុបចំនួន ៤៦,៧៤០នាក់ និងស្លាប់សរុបចំនួន ៧២០នាក់៕	2021-07-04T18:51:00+07:00	freshnewsasia.com	https://m.freshnewsasia.com/index.php/en/localnews/204118-2021-07-04-04-51-11.html
5bbc8f1d-4dd6-41c9-9a42-e64af99c14e5	BREAKING: សហរដ្ឋអាមេរិក៖ មនុស្ស ៧,៩៧៨នាក់ឆ្លងកូវីដ-១៩ និងអ្នកជំងឺ ៩៦នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៧,៩៧៨នាក់ទៀតបានឆ្លងជំងឺ COVID-19 ខណៈអ្នកជំងឺ ៩៦នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី០៤ ខែកក្កដា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៤,៥៨៨,១៧៦ករណី ក្នុងនោះមានអ្នកស្លាប់សរុបចំនួន ៦២១,២៥៥នាក់ និងជាសះស្បើយឡើងសរុបជាង ២៩លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ បច្ចុប្បន្ននេះ សហរដ្ឋអាមេរិកកំពុងតែប្រឈមមុខ ទៅនឹងការឆ្លងរាតត្បាតវីរុស COVID-19 បម្លែងថ្មី Delta ដែលកំពុងបង្កការព្រួយបារម្ភខ្លាំងនៅតាមរដ្ឋខ្លះ ដែលមានចំនួនប្រជាជនទទួលបានការចាក់វ៉ាក់សាំង នៅក្នុងកម្រិតទាបនៅឡើយ។ ហេតុដូច្នេះអាជ្ញាធរអាមេរិក បាននិងកំពុងជំរុញឲ្យប្រជាជននៅតាមបណ្តារដ្ឋទាំងនោះ ដែលមានអាយុចាប់ពី ១២ឆ្នាំឡើងទៅ ប្រញាប់ទៅទទួលការចាក់វ៉ាក់សាំង។ គួរបញ្ជាក់ថា គិតត្រឹមថ្ងៃទី០១ ខែកក្កដា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣២៧លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៨០.៦៧លាននាក់ (៥៥%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជាង ១៥៤.៨៨លាននាក់ (៤៧.២% នៃចំនួនប្រជាជនសរុប) បានទទួលការចាក់គ្រប់ដូស៕	2021-07-04T17:36:00+07:00	freshnewsasia.com	https://m.freshnewsasia.com/index.php/en/internationalnews/204107-2021-07-04-03-36-36.html
66beba98-f60c-4a7e-865d-c09c54c44d89	ព្រឹកនេះ លោកស្រី ឱ វណ្ណឌីន នាំយកថវិការបស់សម្ដេចតេជោ ប្រគល់ជូនដល់លោកតា លោកយាយ អាយុជាង១០០ឆ្នាំ ចំនួន៧នាក់ ដែលបានស្ម័គ្រចិត្ដចាក់វ៉ាក់សាំងបង្ការជំងឺកូវីដ១៩ (Video inside)	លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ១៩ នៅព្រឹកថ្ងៃទី០៤ ខែកក្កដា ឆ្នាំ២០២១នេះ បាននាំយកថវិការបស់ សម្ដេចតេជោ ហ៊ុន សែន នាយករដ្ឋកមន្ដ្រីកម្ពុជា ទៅប្រគល់ជូនលោកតា លោកយាយ អាយុជាង ១០០ឆ្នាំ ដែលបានចាក់វ៉ាក់សាំងការពារជំងឺកូវីដ១៩ ចំនួន៧នាក់ ដែលក្នុងម្នាក់ទទួលបានថវិកាចំនួន ៣លានរៀល និងសម្ភារជាគ្រឿងឧបភោគ បរិភោគមួយចំនួនទៀត។ ១៖ លោកយាយ ហាយ សាម៉េត អាយុ ១០១ ឆ្នាំ ចាក់វ៉ាក់សាំង កូវីសែល នៅស្រុកពញាឮ ខេត្ដកណ្ដាល ២៖ លោកយាយ ឡេង ប៉ោក អាយុ ១០១ឆ្នាំ ចាក់វ៉ាក់សាំង កូវីសែល ខណ្ឌមានជ័យ ភ្នំពេញ ៣៖ លោកយាយ អៀម រៀម អាយុ ១០១ឆ្នាំ ចាក់វ៉ាក់សាំង កូវីសែល នៅខណ្ឌ កំបូល រាជធានីភ្នំពេញ ៤៖ លោកយាយ អ៊ូ អ៊ី អាយុ១០១ឆ្នាំ ចាក់វ៉ាក់សាំង កូវីសែល ស្រុកបាណន់ ខេត្ដបាត់ដំបង ៥៖ លោកយាយ ហេង សុផល អាយុ១០១ឆ្នាំ ចាក់វ៉ាក់សាំង កូវីសែល នៅស្រុកសិរីសោភ័យ បន្ទាយ មានជ័យ ៦៖ លោក យាយ នាង ទូច អាយុ ១០១ឆ្នាំ ចាក់វ៉ាក់សាំង កូវីសែល នៅស្រុកអូរជ្រៅ ខេត្ដបន្ទាយមានជ័យ ៧៖ លោកយាយ ម៉េង គីមស៊ន អាយុ ១០២ឆ្នាំ ចាក់វ៉ាក់សាំង ស៊ីណូវ៉ាក់ នៅបឹងកេងកង ទួលស្វាយព្រៃ រាជធានីភ្នំពេញ លោកស្រី ឱ វណ្ណឌីន បានបញ្ជាក់កន្លងមកនេះថា មនុស្សវ័យចំណាស់អាយុចន្លោះពី ៩០ឆ្នាំ ដល់១០៣ឆ្នាំ សរុបជាង ៤០០នាក់ហើយ បានទៅចាក់វ៉ាក់សាំង ហើយមិនមានបញ្ហាសុខភាពនោះឡើយ។ ក្នុងនាមជាអ្នកជំនាញសុខភាពសាធារណៈ លោកស្រី ឱ វណ្ណឌីន បានលើកទឹកចិត្តឱ្យមនុស្សវ័យចំណាស់ទាំងអស់ទៅទទួលវ៉ាក់សាំងការពារជំងឺកូវីដ១៩ ព្រោះមនុស្សវ័យចំណាស់ គឺជាអ្នកដែលប្រឈមការវាយប្រហារខ្លាំងពីជំងឺកូវីដ១៩។ លោកស្រី ឱ វណ្ឌឌីន ក៏បានគូសបញ្ជាក់ដែរថា មនុស្សមានវ័យចំណាស់ គឺជាក្រុមមនុស្សដែលប្រឈមនឹងការវាយប្រហារខ្លាំងពីជំងឺកូវីដ១៩ ដែលទាមទារឱ្យមានការចាក់វ៉ាក់សាំង ដើម្បីប្រយុទ្ធប្រឆាំងនឹងជំងឺនេះ។ លោកស្រី បានលើកទឹកចិត្តដល់មនុស្សវ័យចំណាស់ទាំងអស់ទៅទទួលវ៉ាក់សាំង។ លោកស្រី ថ្លែងបន្ដថា ។ លើសពីនោះ លោកស្រីក៏បានអំពាវនាវសូមឱ្យក្រុមគ្រួសារត្រូវជួយពន្យល់ និងផ្តល់នូវទំនុកចិត្ត ការកក់ក្តៅសម្រាប់ពួកគាត់ ដើម្បីឱ្យគាត់មានការសម្រេចចិត្តដ៏ត្រឹមត្រូវនៅក្នុងការមកទទួលវ៉ាក់សាំងជំងឺកូវីដ១៩ ដែលសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃកម្ពុជា លោកបានខិតខំស្វះស្វែង ដើម្បីទិញវ៉ាក់សាំងនេះយកមកចាក់ជូនប្រជាពលរដ្ឋយើង។ គិតត្រឹមយប់ថ្ងៃទី០៣ ខែកក្កដា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ៤,៤៦៩,៦៦១នាក់។ សម្រាប់លទ្ធផលចាក់វ៉ាក់សាំងគោលដៅ១០លាននាក់ បានចំនួន៤៤.៧០%៕	2021-07-04T17:34:00+07:00	freshnewsasia.com	https://m.freshnewsasia.com/index.php/en/localnews/204106-2021-07-04-03-34-22.html
9236864a-ec63-4f2e-a24a-77fa694eb1ed	អ្នកជំងឺកូវីដចំនួន២៤នាក់ទៀត បានស្លាប់ និងឆ្លងថ្មីជិត១ពាន់នាក់	អ្នកស្លាប់ដោយសារជំងឺកូវីដ-១៩ បានកើនឡើងដល់ ៧២០នាក់ហើយ គិតត្រឹមថ្ងៃទី៤ ខែកក្កដា បន្ទាប់ពីអ្នកជំងឺ ២៤នាក់បន្ថែមទៀតបានស្លាប់។ ចំណែកករណីឆ្លងថ្មីវិញ ក្រសួងសុខាភិបាលរកឃើញមាន ៩៩៣នាក់ ក្នុងនោះភាគច្រើនជាករណីឆ្លងក្នុងសហគមន៍ និងមានករណីនាំចូលពីក្រៅប្រទេស ២១៤នាក់។ នៅថ្ងៃដដែលនេះ ក្រសួងអះអាងថា មានអ្នកជាសះស្បើយ ៦១៧នាក់។ គិតត្រឹមព្រឹកថ្ងៃទី៤ ខែកក្កដា កម្ពុជាមានអ្នកកើតជំងឺកូវីដ-១៩ មានជាង ៥ម៉ឺន ៤ពាន់ (៥៤.២៩១)នាក់ ក្នុងនោះ អ្នកជាសះស្បើយមានជាង ៤ម៉ឺន ៦ពាន់ (៤៦.៧៤០)នាក់ ។ ចំពោះចំនួនអ្នកដែលបានចាក់វ៉ាក់សាំងវិញ ក្រសួងសុខាភិបាលអះអាងថា គិតត្រឹមថ្ងៃទី៣ កក្កដា មានចំនួនជាង ៤លាន ៤សែននាក់ ឬស្មើនឹងជិត ៤៥ភាគរយក្នុងចំណោមប្រជាជនដែលត្រូវចាក់វ៉ាក់សាំងចំនួន ១០លាននាក់។ ទោះជាយ៉ាងនេះក្តី រយៈពេលមួយសប្តាហ៍ចុងក្រោយនេះ តួលេខអ្នកឆ្លងថ្មី និងអ្នកស្លាប់បានហក់ឡើងខ្ពស់ជាលំដាប់។ អ្នកឆ្លងថ្មីមានចន្លោះពីជាង ៩រយនាក់ ដល់ជាង ១ពាន់នាក់ ខណៈអ្នកស្លាប់វិញ មានចន្លោះពីជាង ២០នាក់ រហូតដល់ជិត ៤០នាក់ក្នុងមួយថ្ងៃ៕	2021-07-04T17:01:00+07:00	rfa.org	https://www.rfa.org/khmer/news/health/update-covid-19-07042021060056.html

Subsets and Splits

No community queries yet

The top public SQL queries from the community will appear here once available.